
VIESPATIJOS NAUJOS EPOCHOS BREKŠMEJ 


EBS ALDAMA VTC TUS 


Iš įsibėgėjimo didžiuojamės moderniąja 
epocha, jos nuostabiais techniniais laimėjimais 
bei išaugusia žmogaus galia. Modernumo žodis 
tapo magiškas visose srityse ir tuo savo magiš- 
kumu pritrenkia žiūrinčius senovėn. Rašytojas 
ar mintytojas, išeinąs viešumon, nepasiekia sa- 
vo žmonių, jei pasirodo senumo skraiste prisi- 
dengęs. Tai mūsų amžiaus ženklas, su kuriuo 
visiem tenka skaitytis. Jis reiškia savitą ma- 
tyseną, jauseną bei galvoseną, susidariusią nau- 
jų idėjų ir laimėjimų plotuose. Tai ne kas kita 


kaip dvasinė linkmė, atspindinti gyvenamos 
epochos veidą. 
Tokį savitą veidą yra turėjusios visos 


epochos. Pvz. klasikinė epocha buvo paženklin- 
ta formos dailumu bei pilnumu. Jos žmogui rū- 
pėjo įpavidalinti save kalos-agathos derinyje. 
Viduramžių Žmogus pasižymi savo santykio su 
Dievu iškėlimu, savo kylančiomis katedromis 
ir atitinkamu gyvenimo formavimu. Naujųjų 
laikų žmogus apsiribojo žeme ir pasinešė gam- 
tos apvaldymo linkme; iškėlė gamtos mokslus, 
matematiką, techniką, organizaciją ir sukūrė 
neregėtą viešpatiją, kurioje gimsta stebuklai, 
svaiginą ne tik žmones, bet ir jų išradėjus. Li- 
ko atpalaiduota ligšiol neprieinama gamtos jė- 
ga, kuri prašoka nuostabą ir verčia nuogąstau- 
ti jos kosmine galybe. 

Ties šia viršūnė sustoja nevienas dabarti- 
nis mintytojas ir pastebi naujos epochos pra- 
džią. Modernioji epocha, pasireiškusi staigiai 
kylančia galybe ir vis naujai gimstančiu nau- 
jumu, užleidžia vietą sekančiai epochai, kurios 
vardas dar nesurastas. Vieni bando ją vadinti 


“Nach-Neuzeit" pomoderniąja epocha, kiti 
atomine, treti — elektronine, ketvirti — rake- 
tine. Kultūros žurnaluose tai gana dažnai pri- 
simenama bei svarstoma. Tai ženklas, kad iš 
tikro gyvenama brėkšmę epochos, kurios aiškių 
kontūrų dar neapčiuopiame. Ir gal teks dar ilgai 
laukti, kol jie išryškės, nes epochos slenkstis 
niekad nėra tiksliai apčiuopiamas, juoba, kad 
epochos klostosi šalia viena kitos. Dar nepasi- 
baigus vienai, gimsta kita, kuri tiesia savo ke- 
lius ateitin, nors gyvenamoji epocha nėra vi- 
sai išsekusi. Be to, atgyventos epochos laikosi 
dar labai ilgai ariergarde ir veikia naujai gims- 
tančias. Pvz. Europos pietuose dar užtinkama 
klasikinės epochos gyvų pėdsakų, o kai kuriuo- 
se kraštuose tebėra gyva viduramžių epocha. 
Primityviose tautose dar ir dabar užtinkama 
akmens ar bronzos epochų. Todėl nenuostabu, 
kad ir dabar nevienas mintytojas jaučia mo- 
derniosios epochos baigmę ir naujosios pradžią, 
nors niekas negali tiksliai nurodyti ribos. Vi- 
siems betgi aišku, kad gyvename metą, kuria- 
me modernioji epocha daro paskutines išvadas 
iš savo sukrauto lobyno. Iki šiol modernusis 
žmogus didžiavosi savo jėgos iškėlimu, realizuo- 
tu technikoj. Joje jis matė savo pergalę prieš 
gamtos jėgas, jų apvaldymą ir kartu džiaugėsi, 
nes šiame vyksme įžiūrėjo ir savo būties pras- 
mę. Dabar gi, naujos epochos sąvartoj, jis ima 
netekti šios jausenos. Vyravęs būties tikrumas 
bei pastovumas buvo sukrėstas pačių modernio- 
sios epochos padarinių. Dabarties žmogus vėl 
susimąsto, klausdamas save, ar nuolatinis jėgos 
didinimas neveda į savęs sunaikinimą? Visuoti- 

nis būties prasmės klausimas, iki šiol prideng- 
tas didėjančios mokslinės — techninės pažan- 
gos magijos, atbunda iš naujo. Mąstantieji pro- 
tai ima įžvelgti, kad ir didžiausia technikos pa- 
žanga, pasiekusi savo viršūnę, neteikia atsako 
į pasaulio būties prasmės klausimą. Jie mato, 
kad iš vienos pusės dabartis reikalauja ne tech- 
ninės jėgos didinimo, o jos palenkimo bei ga- 
lutinio apvaldymo, iš kitos — plačiosios sinte- 
zės atsakymo į visuotinės prasmės klausimą. 
Iš to reikalavimo kyla atitinkami bandymai, ir 
tai globalinio masto. Norima visus ligšiolinius 
mokslo laimėjimus suvesti į vieną sintezę, kuri 
apimtų ne tik patirtinę, bet ir antpatirtinę 
sritį. Jeigu ligšiol vyravo Vakarų kultūra su 
savo hegemonija, tai dabar išeina pasaulio 
arenon ne tik Vakarų mokiniai, bet ir kitos 
kultūros, nešamos naujų tautų su laukiniu gai- 
valingumu. Jos jau ima keisti senąjį pasaulio 
veidą, ir ateityje jų svoris bus lemiantis. Dar 
neseniai buvo keliamas klausimas, kam priklau- 
sys 20 šimtmetis? Vieni manė — Amerikai, ki- 
ti — Kanadai, treti — Rusijai. Jau aiškėja, kad 
naujoji epocha nepriklausys nei vienai iš jų. 
Prisimenant Spenglerio pranašystes, galima 
pridurti nuomonę, kad ji esą priklausys gelto- 
najai rasei arba iš viso nebaltajai. Stebint nau- 
josios epochos brėkšmę, vis dėlto atrodo, kad 
ji priklausys visam pasauliui. Su išbujojusia 
technika visa žemės planeta ima tapti vienu 
pasauliu. Seniau žemėje vyravo daugelis pasau- 
lių, kurie gyveno vienas šalia kito visiškoj ar- 
ba dalinėj izoliacijoj. Dabar gi visos planetos su- 
ėjimas vienan pasaulin yra eigoje, ir visos 
žmonijos sąmonė kaip žmonijos, atsakingos už 
savo būtį, ima kristalizuotis. 

Su naujos epochos brėkšme kyla klausi- 
mas: kurios idėjos yra ir bus vyraujančios pa- 
sauly? Kaip minėta, žemės planetos gyvento- 
jai eina apsijungimo linkme, bet tas procesas 
daugiau yra stumiamas biologinių ir techninių 
motyvų — žmonių daugėjimo ir jų suartėjimo 
techninių priemonių pagalba. Aišku, to nepa- 
kanka. Neišvengiamai tame procese esminės 
reikšmės turi idėjos, nes žmogus negali būti ap- 
spręstas vien biologinių, ūkinių, techninių ir 


panašių pradų. Jo biologiškai dvasinė  pri- 
gimtis gali būti realizuojama tiktai  dva- 
sinių vertybių bei idėjų priėmimu. Kaip 


seniau, taip ir dabar žmonės telkiasi ne vien 
apie įmones, krautuves ... Didžiausi jų telkiniai 
susidaro apie didžias idėjas, kurios įkvėpia, pa- 
traukia ir gyvenimą įprasmina. Jų dėka kyla iš- 
tisos viešpatijos, kurios suveda savon darnon 
didžiules mases žmonių. Šiuo metu galime pa- 
stebėti tris tokias viešpatijas: marksistinę, hu- 
manistinę ir krikščioniškąją. Jos yra gimusios 

skirtingose epochose, turi skirtingas gimimo 
metrikas, bet daug bendro turi savo užsimoji- 
muose. Visos jos siekia užvaldyti naująją epo- 
chą, duoti jai savo turinį ir sutelkti pasaulį 
savon darnon. 

Marksistinė viešpatija 

Naujos epochos gimimą marksizmas — ir 
socialistinis ir komunistinis — aiškiai jaučia ir 
stengiasi atliepti jos dvasiai. Jis skuba persimest 
jon ir įsiausti globaliniu mastu visose gyveni- 
mo srityse bei tapti spiritus movens. Jis nesi- 
riboja viena tauta, vienu žemynu ir savo me- 
sianizmą ištiesia visan pasaulin, stengdamasis 
ir prisitaikyti ir užvaldyti ne tik kraštus, gy- 
ventojus, bet ir jų sielas. Jis tiki savo paskirti- 
mi ir skleidžia teoriją, kad komunizmo įsigalė- 
jimas pasaulyje esąs neišvengiamas. Gyveni- 
mas žengiąs nuolatos priekin deterministiniu 
būtinumu, ir todėl komunizmo įsigalėjimas te- 
sąs laiko klausimas. Komunizmo žengsmą gali- 
ma esą prilaikyti, sulėtinti, padaryti jį labiau 
skaudų, bet neįmanoma sulaikyti, sustabdyti. 
Tai esąs istorijos žengimas, kurio nesulaiko- 
mumą rodanti ligšiolinė komunizmo plėtros pa- 
tirtis. Išmintingam žmogui esą telieka viena iš- 
eitis — priimti komunizmą gera valia ir tuo iš- 
vengti nereikalingų aukų. 

Ši aklo determinizmo teorija randa šali- 
ninkų šviesuomenės tarpe — ir Europoj ir Ame- 
rikoj. Net diplomatinėse: tarnybose yra augšto 
rango asmenų, tikinčių ta spąstine teorija, lai- 
kančia istoriją akla ir vienalinkme evoliucija. 
Net toks rašytojas Heine, buvęs Markso drau- 
gas, anaiptol nekomunistas, tikėjo šia linkme ir 
masių pergale. Prancūzijoj ir kituose kraštuose 
yra vadovaujančių šviesuolių, kurie yra įtikėję 
į šį procesą ir meta jin savąjį svorį. Masių iš- 
kilime jie mato ženklą, reiškiantį naujos, ir tai 
kolektyvizmo, epochos atėjimą, kurį artina 
nuolatinis pramonės augimas visuose kraštuose. 
Aiškiai marksistinės ideologijos šalininkai ja- 
me mato dialektinį vyksmą, kuriame kertasi 
priešingybės, stumdamos evoliuciją priekin. Į 
tą dialektinį vyksmą jie metasi visu svoriu, ti- 
kėdami, kad aktyvus prisidėjimas gali pagrei- 
tinti marksistinės viešpatijos atėjimą. Užtat jie 
skelbia klasių kovą, streikus, sukilimus, nes jie 
sudaro dialektinio vyksmo elementus. Jų deter- 
minizmas, galėtume sakyti, nėra pasyvus fata- 
lizmas, bet organizuojamasis. Kadangi tikrovė, 
jų supratimu, yra materialinė bei empirinė, vi- 
sai dialektinis vyksmas turi atsiremti į ūkines 
sąlygas. Sudarius naujas ūkines sąlygas, esą su- 
sidarys pagrindas ir naujam žmogui ir naujai 
viešpatijai. Tai raktas, duodąs kryptį visam 

evoliuciniam vyksmui, kuriame keičiasi paski- 
ras žmogus ir visuomenė, įsirikiuodama į ko- 
lektyvnę viešpatiją. "Todėl nenuostabu, kad 
marksistinės viešpatijos kūrėjai pagrindan deda 


ūkinės — socialinės struktūros esminį pakeiti- 
mą. Jų įsitikinimu, tai pakeis žmogų iš esmės, 
nes jis — ūkinio gyvenimo padaras, o jo vadi- 
namasis kultūrinis — dvasinis gyvenimas tėra 


anstatas, priklausomas nuo medžiaginės tikro- 
vės. Mesdamiesi revoliucinėn veiklon, radika- 
lieji marksistai siekia sugriauti senąją ūkinę 


santvarką ir įvesti naują, nes tik tuo būdu esą 
galima pakeisti žmogų. Anot Erenburgo, “mes 


taip giliai pakeisime žmones, kad jie nepa- 
žins savęs." 

Taigi, marksistinei viešpatijai rūpi ne vien 
socialinės santvarkos pakeitimas, ne vien ūki- 
nio gyvenimo pertvarkymas, bet ir naujo Žžmo- 
gaus išugdymas. Pasak K. Markso, reikia su- 
naikinti visus dievus ir Žmogų padaryti augš- 
čiausia būtybe. Tai prometėjiškas uždavinys, 
kurio ėmėsi radikalieji marksistai. Per keturias 

dešimtis su viršum metų jie entuziastingai kū- 
rė naują sovietinį žmogų, pritaikytą kolektyvi- 
nei viešpatijai, tačiau ir naujasis kalba ta pa- 
čia marksistine kalba apie pakeitimą. Ir juo 
daugiau jis keičiasi, juo labiau lieka savo es- 
mėje tas pats. Tiesa, pasikeitė jo pažiūros, psi- 
chologija, bet ji pasikeitė ir kitų santvarkų žmo- 
nėse. Tai nėra esminis žmogaus perkeitimas, 
kurio siekia radikali marksistinė santvarka. Ji“ 
ir toliau pasilieka siekiamuoju uždaviniu, ku- 
rio vykdyti eina ir visas sovietinis prievarti- 
nis auklėjimas, panašus į didžiulę mašineriją, 
automatiškai vykdančią formavimo darbą. 
Marksistinė teorija tebėra įsitikinusi tokio per- 
keitimo galimumu, nes dalinį — psichologinį 
pasikeitimą laiko esminiu, ateityje ryškiau pa- 
sirodysiančiu. Jie skelbia žmogaus iškėlimą, jo 
padarymą augščiausia būtybe, tačiau praktinia- 
me gyvenime jis tapo didelės mašinerijos rate- 
liu, milžiniško kolektyvo numeriu, nuliu bega- 
linėje masėje. Jo perkeitimas palinko ne ver- 
tikaline, o horizontine linkme, ir todėl jis buvo 
ne iškeltas, o nustumtas žemyn ir pajungtas 
didžiajai mašinerijai. Asmens vietoje iškilo ko- 
lektyvas, savo mašinerija apvaldąs masę ir 
ją palenkiąs savo tikslams. Individas joje be- 
reikšmis, o kolektyvas — visagalis, kurio jėgą 
saugo atitinkami valstybės rėmai. Jų centre su- 
telkta įsakomoji galia, kuri gali mobilizuoti vi- 
są kolektyvą ekspansiniam žygiui, pasiryžusiam 
nešti savo viešpatiją toli už savo geografinių 
sienų. 


Tas jo žygis nėra vien užkariavimas, kokį 
nekartą yra vykdę pvz. didieji Lietuvos kuni- 
gaikščiai, o ir idėjinė plėtra. Marksistinės vieš- 
patijos plitimas nėra paprastas užkariavimas, 
imperinis žygis, o ir idėjos nešimas — ginklu 
ir propaganda. Jį būtų galima palyginti su vi- 
durinių amžių ordinais ta prasme, kad abeji 
naudojosi ginklu idėjai nešti. Sovietinė valsty- 
bė šiuo metu yra “Glaubensstaat", nes savo 
"tikėjimą" laiko valstybės pagrindu ir dargi jį 
skleidžia moderniausios technikos bei ginklų jė- 
ga. Tai būdinga marksistinei viešpatijai. Pasta- 
roji didžiuosius savo pasistūmėjimus yra pada- 
riusi karine jėga. Jinai ja didžiuojasi ir grasina 
sutriuškinti jai nesilenkiančius. Idėjinis jos pa- 
jėgumas yra žymiai menkesnis. Savo filosofiniuo- 
se pagrinduose, nežiūrint jai teikiamo moks- 
linio pobūdžio, turi daug dirbtinumo ir nepasi- 
žymi tvirtumu. Marksistinės viešpatijos patrau- 
klumas glūdi jos tikėjime, mesianizme, misti- 
koj. Ji nuolat rodo ateitin, kuri esą neišven- 
giamai bus jos pusėj, ir telkia entuziastų bū- 
rius jos atėjimui pagreitinti. Tie “misijonie- 
riai" atkakliai dirba bei kovoja idėjinėje srity- 

je, kol vienu ar kitu būdu paima politinę kraš- 
to valdžią, iš kurios nebesitraukia. Tuo būdu 
marksistinė viešpatija plinta ir yra pasiryžusi 
tapti visuotine. 

Humanistinė viešpatija 

Šalia marksistinės plėtojasi ir humanistinė 
viešpatija. Ji yra daug senesnė savo amžiumi, 
bet silpnesnė savo agresyvumu. Ir tai ne dėl 
to, kad ji būtų persenusi, bet dėl to, kad ji iš 
esmės nepakenčia agresyvumo. Plėtojimasis pa- 
saulyje jai yra natūralus individo laisvės augi- 
mas. Humanistinė viešpatija tik tada griebiasi 
jėgos bei ginklo, kai jos ginamoji laisvė yra 
puolama ir grasinama pačiuose pagrinduose. Jo- 
sios centre stovi žmogus kaip individas, lais- 
vas savo apsisprendimuose, skelbiąs tą pačią 
laisvę visiems, tačiau savo mokslo nenešąs 
ginklo jėga. Humanistinės viešpatijos žmogus 
tiki evoliucija — vis didėjančiu žmogaus iš- 
silaisvinimu iš visokio pobūdžio vergijų bei 
varžtų. Tik jo evoliucija nėra aklai determinis- 
tinė, o greičiau pažanga, stumiama natūralaus 
troškimo būti laisvu. Jo įsitikinimu, laisvės 
veržlumas yra neužtvenkiamas visiems  am- 
žiams, lygiai kaip nepakeičiama pati žmogaus 
prigimtis. Laisvės troškimą esą galima laikinai 
sukliudyti, suveržti, bet negalima jo sunaikinti. 
Todėl humanistinė viešpatija yra linkusi savo 
plėtotę grįsti ne staigiais užkariavimais, o sa- 
vaimingų augimu. Be to, ji tiki žmogaus geru- 
mu. Anksčiau ar vėliau esą jis ateis sąmonėn, 
susipras ir gyvens kaip laisvas individas. Jo 
paklydimas esąs laikinio pobūdžio dalykas, ne 
tik nesunaikinąs geros prigimties, bet dargi pri- 
sidedąs prie jo sąmonėjimo. Patyręs vergiją bei 
priespaudą, žmogus pakyla kovon ir prasiver- 
žia laisvo individo gyveniman. Tuo būdu huma- 
nistinis žmogus tiki irgi savotiška dialekti- 
ka, kuri esą veikia laisvės naudai. 

Iškeldama žmogų gyvenimo viršūnėn, hu- 
manistinė viešpatija ryžtasi ir plėstis tik per jį. 
Jei marksistinė viešpatija remiasi valstybiniu 
kolektyvizmu, tai humanistinė — paskirų žmo- 
gumi. Pastarasis jai, tiesa, nėra eremitas, o vi- 
suomeninis padaras, tačiau jis neprapuola visuo- 
menėje. Jis egzistuoja kaip individualus balsas, 
kurio paiso valdžia, jo prisidėjimu sudaroma. 
Jo laisvės yra saugomos bei respektuojamos, nes 
valdžia— jų saugotoja. Humanistinis žmogus tuo 
didžiuojasi ir dažnai nueina taip toli, kad už- 
miršta savo gyvenimo turinį, jo prasmę ir pa- 
daro jį laisvės šėlsmu. Tada jo laisvė tampa 
sau tikslu, lieka irracionaliai panaudojama ir 
kompromituojama. Ir tai todėl, kad humanis- 
tinė viešpatija neturi visus apjungiančio ir į- 
kvepiančio idealo bei turinio. 


Gyvenimui įprasminti laisvės neužtenka — 
reikia jį užpildančių vertybių, kurių nevisi pa- 
jėgia susirasti. Pvz. vieni telkiasi ties praktine 
nauda, kiti — ties gyvenimo saugumu, treti — 
medžiagine gerove ir t.t. Pasitempti iki augš- 
tesnių vertybių daugelis nepajėgia, juoba, kad 
humanistinėj viešpatijoj nėra šia linkme vado- 
vaujančio centro. Tiesos klausimas paliekamas 
paskiram žmogui. Jeigu jis pajėgia susirasti sa- 
vo tiesą, ji pagerbiama, o jei nepajėgia — pa- 
liekamas jieškojimui arba  suburžuazėjimui. 
Pažiūrų įvairybės humanistinis žmogus nebijo 
ir nevengia. Jis labiau vertina įvairumą nei pa- 
žiūrų teisingumą. Sugyvenimas jam labiau rū- 
pi nei savo pažiūrų skleidimas ar jų gyni- 
mas. Tai humanistinės viešpatijos patrauklumas 
ir kartu silpnumas. Ji tuo bruožu rodosi pa- 
traukli, nes leidžia reikštis visokiom pažiū- 
rom, neuždeda varžtų ir sudaro sąlygas gali- 
mai darnesniam sugyvenimui nuomonių įvairy- 
bėje. Didi jos silpnybė — turinio bei tiesos 
neturėjimas. Žmonių gi telkinys be jo tampa 
labai palaida mase, nepajėgia atsispirti įta- 
koms, einančioms iš kitų šaltinių. Pvz. šiuo 
metu marksistinės viešpatijos nešėjai lengvai 
randa kelius į humanistines mases; viena, jie 
naudojasi visuotine laisve, antra — turi aiškų 
idealą ir tikslą. Tuo tarpu humanistinė viešpa- 
tija tokios doktrinos neturi ir negali nieko prieš 
tai pastatyti. Atskiros jos grupės ar sektos nepa- 
jėgia užimponuoti masėms savoj pusėj, juo 
labiau anoj. Paskirų individų įtaka toli gražu 


negali atsverti vieningų frontu skleidžiamų 
idėjų. 
Humanistinė viešpatija, iškėlusi individo 


laisvę ir nedavusi jai atitinkamo turinio, pa- 
stūmėjo žmones eiti savais jieškojimo keliais. 
Vieni jų susirado tiesą kitur, kiti gi pasuko be- 
prasmybėn, nes nepajėgė jos rasti. Pasaulis 
jiems pasirodė beprasmė viešpatija, kur laisvė 
tampa sauvale ir kur žmogus gyvena laisvės 
svaiguliu, einančiu iki anapus gėrio ir blogio. 
Tokią viešpatiją pvz. pavaizdavo J.P. Sartre 
sceniniame veikale “Le diable et le bon Dieu". 
Ten pagrindinis veikėjas Goetz yra brutalus 
sukilėlis, vadovaująs kariniams būriams, apgu- 
lusiems Wormso miestą, valdomą arkivyskupo. 
Wormso gynėjas — Goetzo brolis Konradas. 
Pastarasis nužudomas, miestas pavojuj. 
Wormso bankininkai siūlo vesti derybas dėl 
miesto perdavimo, nes jie tiki visuotine pinigų 
galybe. Goetzas triumfuoja ir savo laisvei pa- 
rodyti imasi blogų darbų, nes gerus esą Dievas 
padaro. Vėliau jis metasi visai priešingon pu- 
sėn ir ryžtasi vien geriems darbams, nes blogis 
esąs perdaug jau visiem bendras. Jis nuspren- 


džia steigti saulės viešpatiją su pavyzdinga vi- 
suomene: “Mano dėka, dar nė metų galo nesu- 
laukus, ant dešimties tūkstančių akrų žemės 
viešpataus laimė, meilė ir dorybė. Ant savo že- 
mės noriu pastatydinti Saulės Viešpatiją, o tu 
nori, kad iš jos padaryčiau žmogžudžių prieglau- 
dą" (p. 139). Goetzas atiduoda savo žemes ūki- 
ninkams, atsisako meilužės, bučiuoja raupsuo- 
tuosius, atgailoja ir rodosi didžiausiu filantropu. 
Savo rankose padaro žaizdas — stigmas ir de- 
klamuoja, kad tai Kristaus žaizdos. Atsiranda 
jo gerbėjų, bet netrukus griūva visa viešpatija 
— sukyla kaimynai, ir saulės viešpatija neatsi- 
laiko, nes atsisako gintis ginklu. Goetzas pada- 
ro išvadą, kad vienintelė neapgaunama tikrovė 
yra žemė, kurios valdovas yra žmogus jo, Goet- 
zo, tipo. Žvelgdamas atgal, Saulės Viešpatijon, 
jis sako: “Aš tebuvau: aš vienas apsprendžiau 
blogį ir tiktai aš išradau gėrį. Aš apgaudinėjau, 
aš dariau stebuklus, aš dabar kaltinu save ir aš 
pats sau galiu atleisti — aš, žmogus. Jei Dievas 
yra, žmogus yra niekas; jei žmogus yra ... 
(p. 267). Pagaliau Goetzas išreiškia savo nusi- 
vylimą ir jame glūdintį pasiryžimą: “...aš pa- 
siliksiu vienas su tuščiu dangumi virš galvos, 
nes nėra kito kelio būti su visais. Belieka tik 
šis karas ir aš jį kariausiu" (p. 282). 


Kaip matyti, saulės viešpatijoj žmogus pa- 
statytas pačiame centre: “Esi laisvas, rinkis, 
tai yra — išraski". Bet jo laisvė yra siautėjimas 
čia vienoj, čia kitoj pusėj. Nėra pagrindo, ant 
kurio galėtų laikytis pastovi viešpatija ir iš ku- 
rio plauktų racionalios normos. Tiesa, saulės 
viešpatijoj kyla užsimojimas idealinio gyveni- 
mo, bet jis tėra ambicija, kuri imasi radikalių 
priemonių, imituojančių Kristų. Užsimojimas 
baigiasi nesėkme, nes paremtas apgaule, siekian- 
čia įgyvendinti Kristaus viešpatiją be Kristaus 
Šis bruožas yra būdingas visokio tipo humanis- 
tinei viešpatijai. A. Camus yra sakęs, kad šiuo 
metu didžioji problema yra — ar galima būti 
šventu be Dievo. Šią problemą humanistinė 
viešpatija siekia įgyvendinti jau nuo seno —-at- 
skirti krikščioniškumą nuo Kristaus, šventumą 
— nuo Dievo ir padaryti naujosios viešpatijos 
pilietį — žmogų visko mastu. Esą žmogus pa- 
siekė etapą, kad krikščionybė jam nebereika- 
linga, nes jis tapo tobulesniu už ją pačią. Jei 
seniau reikėjo grumtis su ja, eiti aktyvion ko- 
von, tai šiandien esą užtenka žvelgti į ją kaip 
istorinę liekaną, kaip atgyventą tarpsnį, vedusį 
augštesnėn pakopon. Humanistinėn viešpatijon 
esą pereina krikščioniškieji pradai, jau netekę 
savo pirminės reikšmės, o pati krikščionybė ima- 
ma laikyti tik studijų objektu lygioj plotmėj 
pvz. su helenizmu. Jai pripažįstami praeities 

laimėjimai, jos įnašai kultūrai, bet tyliai pa- 
neigiama jos gyvybinė, formuojamoji galia. 
Humanistas žavisi krikščionybe kaip praeities 
tarpsniu ir kartais sudaro krikščionies įspūdį, 
tačiau tikrovėje jis lygiai žavisi ir graikų mi- 
tologija. Antiklerikalizmas jam irgi yra atgy- 
venta forma, nes nebereikalinga. Ignoruojama 
krikščionybė esą greičiau nyksta bei transtor- 
muojasi humanistinėn viešpatijon nei viešai 
puolama. 

Kaip ir marksistinė, humanistinė viešpati- 
ja yra visuotinio pobūdžio. Kad ir lėtai, ji pa- 
siryžusi plėstis visome pasaulyje, ir tai nesi- 
imant jėgos priemonių. Ji mato, kad kelias i!- 
gas, tačiau neabejoja jo tikrumu ir sėkmingu- 
mu. Ji pasitiki kultūrine, moksline, technine 
pažanga, kuri esą aprėps visą pasaulį, jį apjungs 
ir padarys globalinė viešpatija laisvam jos 
valdovui bei piliečiui — žmogui. 


Krikščioniškoji viešpatija 

Su Kristaus atėjimu pasaulin atėjo ir nau- 
ja galimybė — krikščioniškoji viešpatija, civi- 
tas Dei. Ji ir savo pobūdžiu, ir apimtimi, ir są- 
ranga, ir turiniu pasirodė visai skirtinga nuo 
humanistinės, juo labiau, marksistinės viešpati- 
jos. Nuo pat savo užuomazgos ji ėmė reikš- 
tis kaip originalus kūrinys, imponuojąs savo 
apimtomi bei užsimojimu, bet niekad neper- 
matomas. Net ir beveik po 2000 metų ji tebė- 
ra mMįslinga, nuolat skelbianti Kristų ir laukian- 
ti Jo viešpatavimo. Žmogiškai žiūrint, atrodo, 
kad per tiek šimtmečių krikščioniškoji viešpati- 
ja turėjo arba įsigalėti visame pasaulyje, arba 
sunykti. Neįvyko nei viena, nei kita. Ir tai ne 
dėl to, kad ji būtų nepajėgi. Buvo laikotarpių, 
kad jos įsigalėjimas Europos kraštuose buvo 
ryškus ir labai pajėgus; jos tarnybon buvo įsi- 
jungusios didelės jėgos, organizuotos valstybi- 
niu mastu. Tos jėgos suiro, bet Kristaus vieš- 
patija nežlugo. Išryškėjo, kad ji negali būti 
įgyvendinama jėgos priemonėmis, nes yra visai 
kitos prigimties nei humanistinė ar marksistinė 
viešpatija. Šios pastarosios savo apimtimi yra 
globalinės, bet jos telpa šiame pasaulyje. Galu- 
tinis jų tikslas yra žmogaus įsigalėjimas žemė- 
je bei jos pavertimas saulės viešpatija. Krikš- 
čioniškoji viešpatija turi visai naują dimensiją, 
būtent, antgamtinę, ir todėl ji negali tilpti vien 
šioje žemėje. Galutinis jos tikslas yra žmonijos 
pratęsimas anapus žemiškosios ribos, jos per- 
keitimas bei paruošimas tokiai egzistencijai, 
kur atsiveria pilnatis ir kurios nei “akis nere- 
gėjo, nei ausis negirdėjo. . .* Šis gyvenimas tė- 
ra paruošiamoji egzistencija, siekianti, bręstan- 
ti ir laukianti, bet niekad neišsipildanti. Tik 

antgamtinėj dimensijoj ji išsiskleidžia taip, kad 
gali gyventi visišku atbaigimu. Tokioj dimensi- 
joj iškyla atbaigtoji visuomenė, vadinama šven- 


tųjų bendrija, sudaranti ir krikščioniškosios 
viešpatijos atbaigimą. 
Laiko plotmėje krikščioniškoji viešpatija 


yra nuolat keliaujanti, kenčianti, kovojanti. Ji 
yra taip įsiaudusi į istorinį vyksmą, kad tas jos 
antlaikinis pradas sunkiai duodasi pastebimas, 
tačiau niekad nenykstantis. Jis auga drauge su 
istoriniu vyksmu kaip garstyčių grūdas, lenk- 
damas jį krikščioniškojon viešpatijon bei jį tau- 
rindamas, nors žemiško rojaus nepranašauja. 
Ir tai dėl to, kad ši tikrovė iš esmės nerojiš- 
ka. Joje galima tiktai civitas hominis, bet ne 
civitas Dei pilnuoju savo turiniu. Marksui, He- 
geliui, Comte'ui istorinis vyksmas yra vienin- 
telė tikrovė, niekad nesibaigianti, bet vienos di- 
mensijos. Todėl jų viešpatija laike prasideda, 
bet virš laiko neprasitęsia. Tuo tarpu krikščio- 
niškoji viešpatija yra dviejų dimensijų: praside- 
da laike bei istorijoj ir išsipildo antistorinėj bei 
antlaikinėj egzistencijoj. Tai organiškas kelias 
visuotinio Kristaus organizmo, vadinamo Mis- 
tiniu Kristaus Kūnu, kuris apima ir laikinę ir 
antlaikinę tikrovę. Pastarosios centras yra Die- 
važmogis Kristus, į kurį atsiremia ir kurin gra- 
vituoja visa egzistencija. 

Vis dėlto ši gravitacija, kad ir yra organiš- 
ka, nėra evoliucinė plėtotė, automatiškai vedan- 
ti į visatos centrą Kristų. P. Teilhard de Char- 
din (L'Avenir de V'Homme; Le milieu divin), 
įrodinėdamas evoliucijos plėtotę pasaulyje, ke- 
lia nuomonę, kad žmonijos evoliucija esanti nuo- 
lat kylančia linkme einąs vyksmas, vedąs vis 
tobulesnėn pakopon, ir ateisiąs laikas, kad žmo- 
nija, sąmonėjanti ir visuomenėjanti, pasieksianti 
viršūnę Omega, apie kurią telksis visi kaip apie 
centrą. Toji viršūnė būsianti Kristus, kuris lai- 
kų pabaigoje išeisiąs iš savo tylaus buvimo ir 
apsireikšiąs pasauliui bei viską įjungsiąs savo 
viešpatijon. 

Kad Kristaus viešpatija, prasidėjusi laiko 
tikrovėje, turi augti iki antlaikinio atbaigimo, 
netenka abejoti. Abejonė kyla, kai ji yra susie- 
jama su visuotine evoliucija, turinčia privesti 
prie tokio brandos taško, kuris įgalina krikš- 
čioniškosios viešpatijos atbaigą šioje tikrovėje. 
Išeitų, antlaikinė dimensija  nebereikalinga, 
natūralinė evoliucija gali įgyvendinti Kristaus 
viešpatiją. Tokia išvada peršasi pvz. kad ir iš 
tokio P.T. de Chardin sakinio: “Vienintelis pa- 
saulio rūpestis — tai fizinis tikinčiųjų įjungi- 
mas Kristun, kuris yra Dievui. Ir šis pagrindi- 
nis darbas vyksta natūralinės evoliucijos tiesu- 
mu bei darna" (L'Avenir de YHomme, 1959, 
p. 396). Tokia nuomonė, remiama natūralizmu, 

nesiderina su pačia Kristaus viešpatijos esme, 
kuri atbaigą bei pilnatį perkelia antgamtinėn 
plotmėn. Jei Kristaus viešpatija būtų įmanoma 
įgyvendinti evoliucijos keliu, ji šiuo požiūriu ne- 
siskirtų nuo marksistinės ir humanistinės, ku- 
rios nepretenduoja į transcendentinį pobūdį, 
esminį krikščioniškajai viešpatijai. Kaip skir- 
tinga yra pastarosios esmė, taip skirtingas tu- 
ri būti ir jos įgyvendinimas. Tai rodo ir praei- 
ties bandymai, kai vieni norėjo įgyvendinti 
Kristaus viešpatiją teokratiniu keliu — per Ek- 
lezijos valdžią, kiti antropokratiniu, vien 
žmogiška galia. 

Krikščioniškosios viešpatijos įgyvendinimo 
klausimą iškėlė nekrikščionis Fr. Hochwaelder 
dramoje “Das heilige Experiment“ (Emsdetten, 
Westf. 1953). Joje autorius vaizduoja ispanų 


So 


NATiURMORTAS (Aliejus. Paryžiaus Moderniojo Meno Muziejus) 


jėzuitus, įsteigusius Paragvajuje savo valstybę. 
Medžiagą jis ėmė iš istorinės praeities ir ją me- 
niškai apdorojo. Pasak jo, jėzuitai įsteigę “Die- 
vo valstybę", kurioje piliečiams indėnams bu- 
vo gera gyventi. Visi buvo pakrikštyti, viskuo 
aprūpinti, taip kad jų valstybėn neįsijungę pra- 
šyte prašėsi priimami. Ispanijos imperatorius 
betgi nebuvo patenkintas, kad jo imperijoj įsi- 
steigė kita imperija, o aplinkiniai ispanų kolo- 
nistai priekaištavo, kad negali išsiversti — dar- 
bininkai bėga pas jėzuitus ir dvarininkai nega- 
li išlaikyti ūkinės konkurencijos. Atvyksta tir- 
ti reikalo imperatoriaus siųstas vizitatorius 
Miura. Jis patiria, kad priekaištai neteisingi 
bet įsako provincijolui perduoti savo valstybę 
imperatoriaus valdžiai. Provincijolas nesutinka 
ir įsako suimti vizitatorių. Iš Romos slaptai at- 


151 


vyksta jėzuitų generolo pasiuntinys Guerini, 
apsirengęs civiliniais drabužiais, ir įsako pro- 
vincijolui atsisakyti savo įsteigtos valstybės su 
visa kariuomene ir turtais. Jis pareiškia: “Mes, 
gerai žinodami esą bejėgiai, siekdami išorinio 
pasisekimo, įsipainiojom jėgos tinkluosna 
mes, kurie nežiūrėdami partijų, visose šalyse 
turime paruošti kelius prispaustiesiems, ken- 
čiantiesiems ton viešpatijon, kurion mus visus 
tik mirtis išleis. Tenai Kristus teis prispaudė- 
jus bei piktadarius, tenai bus nubausti persekio- 
tojai ir atlyginti kantrieji. Šis pasaulis netinka 
Dievo viešpatijai'“ (p. 82-83). Po ilgoko svyra- 
vimo provincijolas sutinka paklusti ir įsako per- 
duoti valstybę imperatoriaus valdžiai. Valdi- 
niai bando priešintis imperatoriaus atstovams, 
įvyksta ginkluota kova, kurią bemalšindamas 
provincijolas buvo sužeistas. Šimtmetinės pa- 
stangos baigiasi tragiškai — “Dievo valstybės“ 
griuvimu. 


Ši drama, kad ir neduodama sprendimo, pa- 
rodo, kad Kristaus viešpatija negali būti įgy- 
vendinama teokratiniu keliu, kurio centre atsi- 
stoja kunigystė, pasigaunanti antropokratinių 
priemonių, būdingų valstybiniam aparatui. Ku- 
nigyste skirta sakralinei misijai — skleisti Kris- 
taus dvasiai, žodžiui, meilei, aukai, o ne ka- 
riuomenei, prekybai, pramonei organizuoti. Jos 
įsipainiojimas medžiaginiuose dalykuose tolina 
nuo tiesioginio uždavinio ir lenkia materiokra- 
tijon, kuri sukelia pavydą, kovą ir veda griuvi- 
man. Dramoje prasmingai iškelta, kad Kirstaus 
viešpatijos įgyvendinimas gali eiti tiktai dva- 
siniu keliu, kuris nuolat turi susitikti su pa- 
saulio kliūtimis, darančiomis visą vyksmą tra- 
gišku. Dramos autorius betgi neparodo to tra- 
gizmo prasmės, nes neatsiremia į antgamtinę 
krikščionybės dimensiją, kurioje žemiškas su- 
dužimas tampa išsipildymu. Jis tik padaro iš- 
vadą, kad šis pasaulis netinka Kristaus vieš- 
patijai. Taigi jis neparodo, kokia reikšmė tenka 
medžiaginiam — organizaciniam pradui bei ap- 
skritai krikščionių pastangoms. Juk šis pasaulis 
yra Dievo kūrinys, Jo duotas plotas, kuriame 
turi prasidėti Kristaus viešpatija, apimanti visą 
žmoniją. Jei ši viešpatija turi pasireikšti pa- 
saulyje, privalo naudotis ir jo priemonėmis. Ji 
ateina pasaulin ne jo smerkti, o įprasminti bei 
perkeisti. Jos rūpestis — ne atšaukti žmones iš 
pasaulio, o juos uždegti Kristaus dvasia ir ją 
paskleisti pasaulyje, kad pastarasis būtų paruoš- 
tas galutinei Kristaus viešpatijai ne fataline 
evoliucija, o malonės lydima branda. "Todėl 
krikščioniui rūpi ir nuolat rūpės, kad pasaulyje 
būtų įgyvendinta maksimum teisingumo, mei- 
lės, taikos. Tai horizontinis Kristaus viešpa- 

tijos bruožas, kuris negali būti ignoruojamas. 
Jis priklauso jos esmei, ir todėl kiekvieno 
krikščionio pastangos šia linkme turi savo 
reikšmę, jeigu jos derinamos su vertikaline 
viešpatijos linkme. Jos atlieka paruošiamąjį 
vaidmenį, atidaro laisvus kelius į egzistencijos 
centrą Kristų, kurio dvasioje bei malonėje da- 
rosi galimas žmogaus perkeitimas ir jo brandi- 
nimas galutinei pilnačiai. 

Šis perkeitimo vyksmas yra pagrindinis 
krikščioniškosios viešpatijos uždavinys. Be jo 
žmogaus įvesdinimas šion viešpatijon nėra įma- 
nomas. Pirma jis turi būti pakeltas į augštes- 
nį lygį, į tokį santykį su Kristumi, kuriame bū- 
tų išgyvenamas sūnaus Tėvo intymumas. 
Vien žinojimo apie Kristų neužtenka. Apie Jį 
daug žino ir netikintieji, tačiau savo gyvenimu 
Jin neįsijungia. Jie lieka nepaliesti nei krikš- 
čioniškai žmogiškos šilimos, nei dieviškojo in- 
tymumo — malonės. Pastaroji gi yra tas fer- 
mentas, tas perkeitėjas, paruošiąs žmogų Kris- 
taus viešpatijai. Nei marksistinė, nei humanis- 
tinė viešpatija to nepripažįsta. Jos tiki į žmo- 
gaus perkeitimą, bet visai kitokį — natūralistinį. 
Jų viešpatijoms žmogus paruošiamas arba ūki- 
nių — socialinių sąlygų pakeitimu arba nuola- 
tiniu auklėjimu bei evoliucija. Krikščionybė ne- 
atmeta šių veiksnių, bet jų nelaiko pakanka- 
mais ir juos integruoja malonės plotmėn. Tik 
šitokiu perkeitimu žmogus gali būti paliestas 
savo gelmėse, savo egzistencijoj ir paruoštas da- 
lyvavimui krikščioniškoj viešpatijoj. 

Tokios dvasios žmogus tampa dvasinės ener- 
gijos spinduliu, veikiančiu aplinkos formavimo 
linkme. Teisingai pastebi Chr. Dowson, sakyda- 
mas: “Krikščioniui užtenka būti, kad keistų pa- 
saulį, nes jo buvimo akte yra sutelkta antgam- 
tinio gyvenimo misterija. Skleisti šią dievišką- 
ją sėklą yra Eklezijos uždavinys, kad išaugtų 
ne tik geri, bet ir dvasingi žmonės, kitaip ta- 
riant, antžmogiai. Ir kiek Eklezija atlieka šį už- 
davinį, tiek perteikia pasauliui nuolatinę dvasi- 
nės energijos srovę. Jei ši druska išblėsta, 
pasaulis grimsta suirutėn ir mirtin, nes nedva- 
singa krikščionybė nieko nepajėgia keisti, tai 
pats nelemčiausias išblėsimas, nes nepasitar- 
nauja nei natūralinei, nei dvasinei tvarkai. Bet 
Eklezijos gyvastingumas niekad neišsenka, nes 
joje glūdi nesibaigianti atsinaujinimo jėga. Ji 
yra išorinis organas, per kurį Dvasia įeina į vi- 
suomeninį vyksmą ir kuria naują žmoniją“ 
(Christianity and the New Age, London 1931, 
p. 110-111). 

Krikščioniškoji  viešpatija,  pergyvendama 
istorinius sukrėtimus, tragiškus lūžius ir niekad 
nebūdama laisva nuo smūgių bei žaizdų, gyvena 
nuolatinėje viltyje. Viena, ji slepia savyje at- 


sinaujinimo išteklius, antra, ji žino, kad galu- 
tinis jos likimas ne dabar ir ne čia, o laikų 
pabaigoje ir antrojoj — antgamtinėj dimensi- 
joj. Savo esme, būdama dvasinio pobūdžio vieš- 
patija, transcendentinė ir imanentinė, ji ne- 
sutampa nė su viena valstybe, nė su viena val- 
dymosi forma, nė su viena galybe. Ji yra ant- 
valstybinė, ir negriūva kartu su ja. Ji yra 
virš bet kokios galybės, ir neišnyksta drauge su 
jomis. Ji pajėgia gyventi bei skleistis ir per- 
sekiojimų ir laisvės laikotarpiais. Jos ribų nie- 
kas negali nei nustatyti, nei išmatuoti, nes tai 
žemėje sklindanti dieviškoji misterija, kurios 
žaizdotas žmogiškas veidas nereiškia artėjan- 


čios mirties. Savo vidiniu dinamizmu, įkvepia- 
mu malonės, ji siekia apimti ir tuos plotus, ku- 
viešpatijos — 


riuose yra įsigalėjusios kitos 


Vytautas Kasiulis 


marksistinė ir humanistinė. Pasak T. de Char- 
din, krikščioniškoji viešpatija evoliucijos eigoje 
suartėsianti su marksistine — neohumanistine; 
beasmenis kolektyvizmas užsikrėsiąs krikščio- 
niška meile, ir Kristaus viešpatija absorbuo- 
sianti neohumanistinę, pakeldama ją krikščio- 
niškon plotmėn (plg. L'Avenir de Yhomme, 
1959, p. 346-349). Tai viena galimybė. Antra 
—kad krikščioniškoji viešpatija pragyvens da- 
bartines sau priešingas viešpatijas ir matys jų 
griuvimą bei sunykimą, kaip jau yra mačiusi 
praeityje. Kuri galimybė taps tikrove — nebe 
žmogaus galioje numatyti. Žiūrint šio pasaulio 
ir krikščioniškosios viešpatijos prigimties, atro- 
do, kad iki laikų pabaigos žmogus pasiliks 
žmogumi ir kad Kristaus viešpatija bręs nuola- 
tinės kovos, žaizdos, laukimo ir vilties ženkle. 


Apreiškimas (Spalv. litografija) 

Leonardas 


Andriekus 


PERGALĖ 


Persmeigė mane tas vienas žvilgsnis, 
Ir savęs jau nepažįstu. 

Kaip vitražas, pasidavęs saulei, 
Giedu pergalę. 


Giedu pergalę tų sužeistųjų, 

Už kuriuos negieda jau nė gulbės. 
Vakar naktį pažinau jų kaulus 
Šviečiant fosforu. 


Gal kiti laikys juos medžiais, 
Supjautais senai lūšnelei šildyt. 
Bet ar taip švitėti gali medis 
Liūdesio vidunakčiais? 


Gal kitiems sukels jie baimės, 

Gal sapnuos mirtim vaidensis? — 
Nebijokit, nebijokit mūsų kaulų — 
Mes nemirštame. 


Juos tiktai palieskit pirštais, 

Ir viduj pajusit keistą šviesą, 
Nebeklausite, kodėl naktis taip sunkiai 
Gimdė pilnatį. 


VĖJAS 


Vienur jisai yra ciklonas, 

Kitur — taifūnas, uraganas. 

Tą patį vėją, 

Kuris taip švelniai migdo lelijas 
Po mano langu, 

Jie pravardžiuoja. 

Niu 


I ai 


Ar čia jau toks baisus dalykas, 
Kad jis išlankstė palmių kūnus, 
Išsklaistė plaukus. 


Iš jo malonės palmės tapo balerinomis, 
Pajuris teatru. 


Iš jo malonės eukaliptai 

Kas rytmetį suskamba arfom, 

Prieš saulei tekant. 

Atrodo, kad patsai karalius Dovydas 
Vėl paliečia stygas. 


O kas gi, ar ne vėjas supa 

Lizdeliuos paliktus paukštyčius, 

Kas lėkti moko? 

Taip nuostabiai nėra vaikų dar supusi 
Geriausia motina. 


Be jo pagalbos nepajėgtų 
Voratinklio palaidas siūlas 
Pasiekt šakelės. 


Ant ko, ant ko tada ruduo suvarstytų 


Manąsias ašaras? 


GELME 


Baisi gelmė — 

Jon puolęs akmenėlis neatsiliepia, 
O jeigu ir atsiliepia, 

Jo balsas nepasiekia 

Žmogaus ausies. 


Iš tos gelmės 

Nė vienas mano žodis nesugrįžta, 
Kai aš tave šaukiu, 

Upeliams tylint. 

Iš tos gelmės 

Į lieknus Dolomitų bokštus žvelgia 
Bemiegės naktys 

Akim jau be vyzdžių 

Ir be blakstienų. 


Sumirksi žvaigždės, 
Sugaudžia upės, 


Tiktai šita gelmė — akla ir nebylė — 


Nemato mano veido, 
Nesugrąžina balso... 


SARKOFAGAS 


Iškilo baltas ledo kalnas 
Šiaurinėj jūroje, 

Lyg marmorinis sarkofagas. 
Galvoju, ką nuožmus likimas 
Tame sarkofage 

Taip aklinai uždarė. 


Nėra ten išrašyta vardo 

Nei epitafijos. 

Tai kaip dabar galiu įspėti, 
Kieno ten šaltas kūnas ilsis — 
Kieno ten palaikai 

Į užmarštį keliauja. 


Nėra ant sarkofago kryžiaus 

Nei Amžinatilsio 

Inicijalų ledo marmore. 

Meldžiu, kad man nedraustų jūra 
Graudingai Libera 

Sykiu su ja giedoti. 


„L PSNIS 


Gerai, kad išlaikei tą savo šypsnį 
Lig paskutinės valandos. 
Perdaug jau buvo pasiilgę saulės 
Pašlaičių kiparisai 

Po trečiojo nokturno. 


Perdaug buvau tavęs aš pasiilgęs, 

Ir jau nebegalėjau laukt ilgiau. 

Viena akimirka man būtų reiškus amžinybę, 
Lyg tam numirėliui, 

Kuris palaidotas išbudo. 


Dabar nepaisyk, jei virpės man rankos, 
Kai džiaugsmo giesmei tiesiu jas. 
Žiūrėk: visi žiedai, visi medeliai virpa, 
Visi jau džiaugiasi — 

Ar aš nesu jų brolis? 


Ar aš nesu jų kraujo brolis, 

Ar tu nesi jų ašarų sesuo? 

Per šitą vieną paslaptingą šypsnį 
Mes tapom giminės 

Ir tavo lobių paveldėtojai. 


Per šitą paslaptingą šypsnį žvelgiant, 
Man permatomi tampa net kalnai. 
Šypsokis visą laiką. Aš turiu matyti, 
Kas darosi tenai — 

Kitoj jų pusėje. 


Šypsokis ir tuomet, kai kiparisai 
Pašlaitėse gimimo naktį keiks. 

Tau šypsantis, negali krist jų prakeikimas 
Vėlais vidunakčiais 

Ant mano gimstančios giesmės. 

KARDINOLO |URGIO RADVILOS 
PIRMOJI KELIONĖ ITALIJON (1575) 


PAULIUS JATULIS 


Radvilos Juodojo sūnūs grįžta į Kat. Baž- 

nyčią. 

Viena iš įžymiausių Lietuvos didikų, kuni- 
gaikščių Radvilų, giminė 16-jo šm. vidury pri- 
ėmusi naują reformatų kalvinų mokslą, iki šių 
dienų paliko neišdildomus savo veiklos pėdsa- 
kus. Apie jų darbus liudija Biržų, Papilio, Kė- 
dainių, Vilniaus ir kitų Lietuvos vietų kalvi- 
nai. Radvilos tačiau davė didelį įnašą ir kata- 
likybės atgaivinimui bei sustiprinimui Lietuvo- 
je pačiu lemtingiausiu religinės krizės metu — 
16-jo šm. pabaigoje. Į šį darbą su savo jaunat- 
viška energija įsijungė ir mūsų aprašomasis 
vyskupas, vėliau kardinolas, Jurgis Radvila, 
kartu su savo broliais: vyresniuoju Mikalojum 
Kristupu ir jaunesniais už save Albertu ir Sta- 
nislovu. 

Didžiausias kalvinizmo šulas ir globėjas, 
Olykos ir Nesvyžiaus kunigaikštis Mikalojus 
Radvila, pramintas Juoduoju, kuris buvo Vil- 
niaus vaivada, kartu Didžiosios Lietuvos Kun- 
jos vyriausias maršalka ir kancleris, mirė 1565 
m. gegužės 28 d.! Nors mirusio vieton Vilniaus 
vaivada buvo paskirtas jo pusbrolis, Biržų ir 
Dubingių kunigaikštis, Mikalojus Radvila Ru- 
dasis, iki savo mirties likęs ištikimas Kalvino 
pasekėjas, tačiau buvo laukta, kad Nesvyžiaus 
šaka, būtent, Juodojo Radvilos vyriausias sūnus 
Mikalojus Kristupas perims iš mirusio tėvo re- 
formatų veiklos vadovavimą. Juk tėvas buvo 
siuntęs jį studijuoti į žinomuosius protestantų 
universitetus: Tiubingeną, Strasburgą, Heidel- 
bergą, Bazelį. Prieš išsiųsdamas sūnų į užsienį, 
kalviniško sutvirtinimo apeigų metu tėvas su 
pasididžiavimu buvo įam pasakęs: “Niekuomet 
mano širdis nebuvo tiek pilna džiaugsmo ..., 
kaip dabar..., kai girdžiu iš tavęs krikščioniško 
tikėjimo išpažinimą. Tam tyram tikėjime dabar 
atiduodu tave bažnyčiai ... visam tolimesniam 
gyvenimui.'?? 

Tačiau koks paradoksas: tėvui mirus ne- 
spėjo praeiti pora metų, kai 18-kametis sūnus 
Mikalojus Kristupas, pramintas Našlaitėliu, 1567 
m. pradžioje priėmė katalikų tikėjimą.* 

Jo trys jaunesni broliai tačiau liko dėdės 
Radvilos Rudojo globoje ir buvo auklėjami kal- 
vinškai. Vilniaus vaitas, žinomasis teisininkas 
Augustinas Rotundus, 1567.IX.13 rašė kard. 

Hosijui: “Apie minėtąjį vaivados sūnų, tapusį 
kataliku, dabar jau aprimo visi gandai ... Jis 
turi tris brolius: Jurgį 12-kos, Stanislovą sep- 
tynerių ir Albertą penkerių metų ... kurie auk- 
lėjami Nesvyžiuje klaidatikių mokytojų bei auk- 
lėtojų globoje; tačiau yra vilties, kad ir jie, 
brolio bei seserų pavyzdžiu, taip pat grįš į ka- 
talikų Bažnyčią.“ 

Mūsų Jurgis 1570 m. dėdės buvo išsiųstas 
studijuoti į protestantišką Leipcigo akademiją.? 
Tuomet jis turėjo 14 metų amžiaus, nes buvo 
gimęs 1556.V.31. Porą metų pastudijavęs, su- 
sipažino su katalikais ir, grįždamas namo, kaip 
atrodo, buvo sustojęs pas jėzuitus Poznanėje, o 
netrukus, grįžęs į Vilnių, visiškai buvo paimtas 
jėzuitų globon, kurie čia nuo 1569 buvo įsikūrę. 
Daugiausia juo rūpinosi pirmasis Vilniaus kole- 
gijos rektorius Tėvas Stanislovas Varševickis 
ir vėliau atvykęs Tėvas Petras Skarga. H. Ba- 
ryczo“ liudijimu — bet nenurodant šaltinių— 
Jurgis Radvila 1573 m. rugsėjo 2 d. Vilniuje bu- 
męs priimtas į katalikų Bažnyčią. Viena yra tik- 
ra, kad Jurgį priėmė į Bažnyčią Tėvas Varše- 
vickis.“ 

Netrukus kilo sumanymas šį gabų, atviros 
širdies jaunuolį padaryti Vilniaus vyskupo pa- 
gelbininku. Vyskupiją tuomet valdė senelis, po- 
dagros ir kitų ligų suvargintas, vysk. Valerijo- 
nas Protasevičius. Didelis buvo šio nuopelnas, 
kad atsikvietė į Vilnių gabius auklėtojus ir uo- 
liausius kovotojus prieš protestantizmą jėzui- 
tus, kurie, vyskupo remiami, įkūrė ten kolegi- 
ją ir netrukus akademiją, kurios abi Lietuvos 
dvasiniam atgimimui turėjo nepaprastos reikš- 
mės. 


Jurgis Radvila skiriamas vyskupu. 


Būtų įdomu ištirti, kam pirmam atėjo į 
galvą mintis jaunutį Jurgį Radvilą padaryti 
vyskupu. Ar tik ne jėzuitams? Vilniaus vysku- 
pų biografas W. Przyalgowskis“ pasakoja, kaip 
jėzuitai dažnai lankydavę senelį vyskupą Vale- 
rijoną, jam atnešdami žinių, patardami, papra- 
šydami palaiminimo savo darbams. Vieno tokio 
apsilankymo metu rektorius Varševickis atsive- 
dęs kartu su savim jauną 12-kos metų klieriką 
Jurgį Radvilą, kuris, kilęs iš augštos giminės, 
neseniai atsivertęs ir įstojęs į dvasinį luomą. 


Kard. Jurgis Radvila 


Vyskupas juo susidomėjęs. Vėliau jėzuitai pa- 
siūlė jam Jurgį į koadjutorius. Kaip ten bebū- 
tų, jei ne 12-kos, tai bent 16-kos ar 17-kos me- 
tų jaunuolį (jeigu jis priimtas į kat. Bažny- 
čią 1572 ar 1573 m.) galėjo atsivesti ir rekomen- 
duoti. Jie geriausiai pažino Jurgį, beruošdami 
krikštui, bemokydami, pamilę dėl jo švelnaus 
būdo ir atviros, tiesą mylinčios sielos. Toli 
numatydami, gal jau jį buvo pradėję ruošti 
didesniems uždaviniams. Susidomėjimo šiuo da- 
lyku ėmė rodyti ir brolio kandidatūrą visais 
būdais remti vyresnysis Jurgio brolis Mikalc- 
jus Kristupas. Iki šiol, kaip matysime, jis per 
didelio uolumo dar nerodė katalikybės propa- 
gandai. 

Jau bendromis jėgomis jėzuitai ir M. Kris- 
tupas įtikino vyskupą Protasevičių, kad pasirū- 
pintų savo diecezijos ateičiai gabų ir įtakingą 
vadovą. Vyskupas savo ruožtu 1574 m. gegu- 
žės mėn. kreipėsi į Vilniaus katedros kapitulą, 


prašydamas, kad Jurgį Radvilą išrinktų jo ko- 
adjutorium su įpėdinystės teise. Kapitulai ge- 
gužės 28 d. parašius elekcijos raštą, vyskupas 
jį kartu su savo laišku popiežiui pasiuntė į Romą 
savo reikalų vedėjui-prokuratoriui kun. Jurgiui 
Ticinijui? kad išrūpintų Apaštalų Sosto pa- 
tvirtinimą. Tuo klausimu tiek vysk. Protasevi- 
čius, tiek M. Kristupas Radvila kreipėsi į apašt. 
nuncijų Lenkijai ir Lietuvai, vysk. Vincentą 
Laureo, gyvenusį Varšuvoje, prašydami, kad šį 
reikalą vestų.!? 

Tuo pačiu metu buvo kreiptasi į karalių 
Henriką Valois, kuris 1574.VI.I iš Krokuvos iš- 
siuntė popiežiui Grigaliui XIII Jurgio Radvilos 
nominacijos raštą. Išdėstęs kokie dabar sunkūs 
esą Lenkijos karalystėje ir D. Lietuvos Kun-jo- 
je religinių perversmų laikai, o Vilniaus vys- 
kupas senas ir paliegęs, — kaip svarbu ir nau- 
dinga būtų jauną vyrą, kng. Jurgį Radvilą, duo- 
ti vyskupui Valerijonui su įpėdinystės teise ko- 

adjutorium, nes jį pats vyskupas pasirinko, o 
“kurio ir giminės bei šeimos kilnumas ir ypa- 
tingas gyvenimo dorumas bei taurumas, taip 
pat ir šiame jaunystės amžiuje mažiausiai lau- 
kiamas elgesio rimtumas ir kiti dalykai. . *' lei- 
džia spręsti, kad tai bus didelė vyskupui para- 
ma. Kadangi dar jis tepasiekęs 19-uosius savo 
amžiaus metus, prašoma dispensos dėl amžiaus, 
o kiek tai liečia vyskupui reikalingą mokslą, 
“jis tuo tarpu geriems mokslams galės atsidėti 
Italijos universitetuose"'.!! 

1574.VI.6 ir vėliau VII.15 Mik. Kristupas 
rašė laiškus savo pažįstamam, buvusiam popie- 
žiaus legatui Lenkijoje, kard. Commendonui,'“ 
kad brolio kandidatūrą paremtų Romos kurijo- 
je. Jėzuitai parašė rekomendacinius raštus savo 
ruožtu. Popiežiui siuntė laiškų ir kiti Radvilų 
prieteliai, matyti, Našlaitėlio priprašyti: Vladis- 
lavijos vysk. Stanislovas ir Lenkijos maršalka 
Andrius Sborovskis.'““ Apašt. nuncijus apie tai 
pranešė popiežiaus valstybės sekretoriui kard. 
Galli (vad. Komo kardinolui), vėliau pakartoti- 
nai jam aiškindamas, kaip svarbu esą kat. Baž- 
nyčios reikalui turėti Vilniuje vyskupą koadju- 
torių tokį sumanų ir dorą jaunikaitį, kuris ir 
savo išvaizda gerą įspūdį teikiąs, be to, ne- 
blogai jau esąs pramokęs lotynų kalbos ir kilęs 
di casa principalissima in guella provincia (iš 
vienos žymiausių anos provincijos šeimų).!“ 
Tiek nuncijaus, tiek kitų asmenų tuo klausimu 
rašytuose laiškuose vis pažymima, kad Jurgį 
numatoma siųsti į Romą ar Italiją teologijos stu- 
dijoms. 

Reikalas, taip smarkiai judintas, rodos, tu- 
rėjo būti greitai atliktas. Tačiau buvo ir kliū- 
čių. Nekalbant apie jauną kandidato amžių ir 
kad jis buvo gimęs iš eretikų tėvų, pati svar- 
biausioji kliūtis buvo ta, kad Radvilų namuose 
Vilniuje tebebuvo jo tėvo įsteigtas kalvinų 
maldnamis, kurį katalikai tuomet vadino “sina- 
goga“; maldnamio rūsyje buvo palaidoti ir kal- 
vinais mirusių Jurgio tėvo ir motinos kūnai. 
Be to, du jaunesnieji kandidato į vyskupus bro- 
liai tebebuvo dėdės auklėjami Kalvino įtakoje. 

Nors M. Kristupas visu nuoširdumu buvo 
priėmęs kat. tikėjimą ir viešai save laikė ka- 
taliku (pvz. žinomojo 1569 m. Liublino seimo 
dalyvių sąrašuose jis — Lietuvos dvaro maršal- 
ka — figūruoja kaip katalikas)“, tačiau dide- 
lio uolumo nerodė. Varmijos vyskupą kard. Ho- 
sijų, kuris, matyt, buvo prisidėjęs prie Našlai- 
tėlio atsivertimo, buvo pasiekę gandai, kad šis 
“nedristąs viešai išpažinti Kristų". Taigi 1568. 
XI.5 Hosijus jam rašė laišką, nuoširdžiai skatin- 
damas uoliau laikytis šventojo tikėjimo, kurį 
džiaugsmingai buvo priėmęs; jeigu jau kartą 
Antikristo esąs atsižadėjęs, su visų pasitikėji- 
mu dabar atvirai turįs išpažinti Kristų.!6 Vė- 

liau, atsakydamas į M. Kristupo laišką, 1571.X.6 
kard. Hosijus jam iš Italijos pranešė, jog gavęs 
daug žinių apie jo tvirtumą ir drąsą ginant ka- 
talikų tikėjimą; ir tai teikią daug gražių vilčių 
ateičiai./7 Nepaisant to, Našlaitėlis kalvinų at- 
žvilgiu buvo nuolaidus ir toliau leido jų “sina- 
gogai'" (zborui) veikti savo namuose. 

Dabar nuncijui pareikalavus, kad minėtos 
kliūtys būtų pašalintos, M. Kristupas jam pasi- 
žadėjo kalvinų sinagogą tuojau iš namų iškraus- 
tyti, o dėl jaunesniųjų brolių teisinosi, kad jie 
esą mažamečiai, o juos globojąs dėdė, iš kurio 
globos jų negalįs tučtuojau išimti.!* Jau 1574m. 
birželio pradžioje M. Kristupas rašė savo dėdei 
Radvilai Rudajam, kad “sinagogą" atsiimtų ir 
iškeltų kitur,“ tačiau jos iškėlimas užsitęsė net 
iki spalio mėn. Įdomus yra Našlaičio laiškas, 
rašytas iš Klecko 1574.IX.17 pusbroliui, Radvilos 
Rudojo sūnui Kristupui Perkūnui, Trakų vaiva- 
dai. Nors buvo įsakyta laišką tuojau sudeginti, 
jis užsiliko iki šiol. M. Kristupas teisinasi, kad 
šiuo metu būtinai reikia iškelti kalvinų zborą 
kitur: jei jis pasiliks, Jurgio vyskupu skyrimo 
reikalas bus verčiamas augštyn kojom. Jis galu- 
tinai nusprendęs, kad per 2 savaiti — kol jis 
grįš į Vilnių — tas maldnamis būtų iškraus- 
tytas. Reikia sudaryti broliui non impedit, o kai 
šis gaus augštesnį dvasinį laipsnį, kai bus in 
altiori gradu, tuomet ir pusbroliui ir visai gi- 
minei galės daugiau pasitarnauti. Taigi čia esąs 
visos "Radvilų šeimos garbės reikalas? Iš 
tikro, "sinagoga" spalio mėn. jau buvo iškel- 
ta kitur; tų pačių metų pabaigoje buvo priimti 
i kat. Bažnyčią ir abu jaunesnieji Jurgio bro- 
Hai.2i 

Tuo tarpu, kol vyko susirašinėjimai, nun- 
cijus Laureo sudarė ir 1574.X.6 pasiuntė į Ro- 
mą informatyvinį procesą apie nominuoto vys- 
kupo Jurgio asmenį, kartu su jo pasirašytu ti- 
kėjimo išpažinimo aktu. Nuncijus tikėjosi, kad 
bent kalvinų maldnamis bus tikrai iškeltas iš 
Radvilų namų.?? 

Roma tačiau dar nesiskubino, nes norėjo 
sulaukti pilnesnio užtikrinimo. Tuo tarpu kara- 
lius Henrikas, vos parašęs Jurgio nominacijos 
raštą, birželio 18 d. išvyko į Prancūziją, nes ten 
buvo miręs jo brolis, ir jis tikėjosi užimti Pran- 
cūzijos karališkąjį sostą. Kadangi daugelis Lie- 
tuvos ir Lenkijos didikų tikėjosi, kad Henrikas 
ir vėl grįš į Lenkiją, ir todėl jį tebelaikė tei- 
sėtu karaliumi, — dar kartą jis buvo prašomas, 
kad pakartotinai prezentuotų Jurgį Radvilą 
Apaštalų Sostui. Tituluodamasis “Prancūzijos ir 
Lenkijos karalium", Henrikas 1574.XI.14 iš Lyni 
parašė popiežiui laišką — šį kartą prancūziškai 
—, prašydamas patenkinti Vilniaus vyskupo 
Valerijono troškimą ir paskirti Jurgį Radvilą 
jam koadjutorium su įpėdinystės teise.?3 


VYTAUTAS KASIULIS 


Kard. Galli, gavęs nuncijaus siųstą infor- 
matyvini procesą, nebuvo patenkintas: proce- 
€2s jam atrodė esąs perdaug lėkštas, kadangi bu- 
vo sudarytas Krokuvoje, pakvietus tik po ran- 
ka pasitaikiusius liudininkus. Jis todėl įsakė 
nuncijui pasikviesti iš Vilniaus tinkamesnius 
liudininkus ir iš naujo sudaryti procesą. Be to, 
ir tikėjimo išpažinimo formulė esanti ne pagal 
paskutinius reikalavimus: joje trūkstą žodelio 
“ita". Taigi ir tikėjimo išpažinimą Jurgis turįs 
pakartoti?! Tačiau kadangi laiškai iš visų pu- 
sių plaukė, o įvairių asmenų Romoje daromi žy- 
giai buvo energingai vedami, popiežiaus kūrija 
nusprendė išsiųsti Jurgiui nominacijos patvirti- 
nimą. 

1574.XII. 11 Komo kardinolas rašė nunc. 
Laureo: nors dar ir esą svarbių kliūčių prieš 
Jurgio paskyrimą vyskupu—jo jaunas amžius, 
tėvas žymus eretikas, o ir sinagoga dar nesanti 
pašalinta (apie jos pašalinimą Romos dar ne- 

buvo pasiekusi žinia), nutarta patenkinti pra- 
šymą.** 

Tuo būdu grucdžio m. 13 d. popiežius Griga- 
lius XIII parašė Henrikui, Prancūzijos ir Len- 
kijcs karaliui, laišką,“ kuriuo pranešė patenki- 
nęs jo prašymą, tvirtindamas Jurgį Radvilą 
vyskupu. Gruodžio 18 d. buvo parašyta brevė 
pačiam Jurgiui Radvilai, kuria jis skiriamas 
Vilniaus vyskupo koadjutorium su įpėdinystės 
teise?" o XII.22 paruoštos brevės: 1) vysk. Va- 
lerijonui, 2) Vilniaus Bažnyčios kanauninkams 
ir kapitulai, 3) kilmingam vyrui Mikalojui, 
Olykos kunigaikščiui, 4) Stanislovui, Vladisla- 
vijos vyskupui ir 5) kilmingam vyrui Andriui 
Sborovskiui, Lenkijos karalystės maršalkai.?š 

Tai dar ne viskas. Komo kardinolas išsiun- 
tė čia suminėtas breves 1575.1.1 ne paskiriems 
asmenims, kuriuos jos lietė, bet nuncijui. Gi 
nuncijus, gerai apsvarstęs reikalą, turėjo spręs- 
ti, kada bus tinkamas momentas įteikti doku- 

mentus. Tas breves gavęs tik 1575 m. kovo 
pradžioje, laišku III.6 Komo kardinolui nunci- 
jus pranešė, kad visos kliūtys jau galutinai pa- 
šalintos — kalvinų maldnamis iš namų iškel- 
dintas, o jaunesnieji Jurgio broliai priimti į 
Bažnyčią; rašo, raginsiąs kng. Mikalojų Kristu- 
pą, kad netrukus Jurgį siųstų Romon studijoms, 
kaip kad buvo žadėta; tačiau jis dar sudarysiąs 
naują informatyvinį procesą ir pasikviesiąs Jur- 
gį naujam tikėjimo išpažinimo aktui; tik tuo- 
met įteiksiąs, kam reikia, atsiųstas breves.?" 

Tuo tarpu apie breves nieko nežinodami, 
vis rašė laiškus į Romą vysk. Protasevičius ir 
M. Kristupas“? prašydami pagaliau prašymą 
patenkinti. Nuncijus, paruošęs naują procesą ir 
kitus dokumentus, tik 1575 m. gegužės pabaigo- 
je įteikė adresatams atsiųstąsias breves. Birže- 
lio 25 d. jis pranėšė Romai, kad Vilniaus ko- 
adjutorius (Coadiutore di Vilna — kaip jis vė- 
liau paprastai visų buvo vadinamas) šiomis die- 
nomis vėl buvo atvykęs pas jį į Varšuvą. Nun- 
cijus jam suteikęs pirmąją tonzūrą ir po kelių 
dienų keturis mažesniuosius šventimus“! Tuo 
metu iš Romos atėjo laiškas, kad nei naujai pa- 
ruošto proceso, nei tikėjimo išpažinimo akto ne- 
bereikią siųsti Romos kūrijon. Nuncijus prane- 
šė juos pasilaikąs savo archyve Varšuvoje.?? 
Deja, nei pirmojo proceso, nei šio antrojo iki 
šiol nebuvo galima surasti — jie greičiausia bus 
dingę. 

Pagaliau atėjo metas, kad vysk. Jurgis Rad- 
vila vyktų į Romą studijoms. Jo globėjas, vy- 
resnysis brolis M. Kristupas popiežiui dėkoda- 
mas pranešė, kad Jurgis dar turįs dalyvauti 
labai svarbiuose Lenkijos bekaralmečio seimo 
posėdžiuose ir tik rudenį galėsiąs išvykti.*3 

Iš tikro, Sventoslavas Orzelski savo vei- 
kale Interregni Poloniae libri 1572-157634 yra 
užrašęs, jog į seimą 1575.VI.4 yra atvykę, be 
kitų, “Nicolaus Christopherus Radivilius Aulae 
Lithuanae Marschalcus una cum fratre .. 7? Tai- 
gi 19-kos metų vyskupas jau ėmė eiti viešas 
valstybės pareigas kaip pilnateisis senatorius, 
atstovaująs Lietuvai. 


Vysk. Jurgis vyksta Italijon studijoms. 


Jauno vyskupo kelionė Italijon prasidėjo 
1575 m spalio 11 dieną. Jis vyko Romon kartu 
su savo broliu Albertu. Tėvas Skarga jam į 
rankas įdavė laišką, kad nuvežtų jėzuitų gene- 
rolui“? o M. Kristupas — rekomendacinį laiš- 
ką kard. Hosijui, kuris tuomet dirbo Romos 
kūrijoje, prašydamas globoti jo jaunesniuosius 
brolius. 

Turime lotynų kalba parašytą tos kelionės 
dienoraštį, kurį paruošė pats vysk. Jurgis. Jo 
nuorašas yra patekęs į Čartoriskių biblioteką 
Krokuvoje (nr. 2242, p. 369-379), kurį lenkų 

istorikas Henryk Barycz 1935 m. išspausdino 
“Kwartalnik Historiczny'““ žurnale. Dienoraštis 
pateikia išsamų vaizdą apie pačią kunigaikščių 
kelionę, kurios kai kuriuos etapus galime papil- 
dyti iš kitų šaltinių. 

Kelionės aprašymas pradėtas spalių 11 d. ir 
baigtas gruodžio 7 d., Radviloms nuvykus į Pa- 
duvą. Iš jo sužinome, kad, be Alberto, jauno 
vyskupo palydovas buvo Jonas Skarga, žino- 
mojo jėzuito Petro brolis, kuris 1574 m. Naš- 
laitėlio pavedimu buvo vykęs į Paryžių pas ka- 
ralių Henriką ir į Romą Jurgio vyskupu tvirti- 
nimo reikalu; taigi jau buvo patyręs keliauto- 
jas. Kiti palydovai buvo Sinovskis, Luščevskis 
ir. Grajovskis, neskaitant tarnų ir vežėjų. 

Dienoraštyje kasdien tiksliai sužymima, 
kiek mylių važiuota, kur nakvota, kas aplanky- 
ta, kur pusryčiauta ar pietauta, su kuo kelionė- 
je susitikta. Pažymima, kas pravažiuojamą 
miestelį valdąs, ar tai esąs karališkas mieste- 
lis, ar karaliaus medžioklės kaimas, ar kam ki- 
tam priklausąs. Ilgesni sustojimai buvo Var- 
šuvoje, Vienoje, Venecijoje ir Paduvoje. Į dieną 
jie nuvažiuodavę nuo 4 iki 7 mylių (viena lenk. 
mylia — apie 7/5 km.) Tuo būdų jie iki Var- 
šuvos padarę 80 mylių su ketvirčiu, iš ten iki 


Vienos — 84 mylias su ketvirčiu, o paskui iki 
Camporosso Italijoje — 49 mylias. Toliau skai- 
čiuojama itališkomis myliomis, kurios buvo 
trumpesnės 


Dienoraštyje mažai kalbama apie gamtos 
grožį, istorinius paminklus, meno kūrinius. Kaip 
dvasinio luomo atstovui, vysk. Jurgiui svarbiau 
buvo atžymėti, kur kokias matė relikvijas ar 
šventųjų paveikslus. Pvz., Čenstakavos švento- 
vėje jo dėmesį patraukė “stebuklais pagarsėjęs 
Švč. Mergelės paveikslas, kuris, sakoma, buvęs 
pieštas šv. Luko evangelisto“? Vienos jėzuitų 
bažnyčioje matęs taip pat labai gražų senovi- 
nį Dievo Motinos paveikslą ir jos apsiausto dalį, 
kaip ir kai kurias relikvijas iš vienuolikos tūks- 
tenčių šv. Mergelių kankinių galvų. Jaunuolio 
aki žavėjo Olmuco (Moravijos sostinės) aikš- 
tės vidury puikiausias meniškas laikrodis, o 
Vienoje — nuostabaus dydžio dramblys, Ispani- 
jos karaliaus Pilypo dovanotas imperatoriui 
Maksimilijonui II. Kaip geram jėzuitų auklėti- 
niui, jam miela buvo lankytis jėzuitų kolegijo- 
se: jis matė Olmuce “gražiausią, bet dar ne- 
bsigtą statyti, Jėzaus Draugijos brolių kolegi- 
ją prie miesto vartų“? o Vienoje XI.13 pietavo 
jėzuitų kolegijoje, “kuri yra gražiausia, didžiau- 
sia ir puikiai pastatyta, kuri pagarsėjusi moky- 
tais vyrais, o dabar joje gyvena Austrijos pro- 
vincijolas Tėvas Laurynas Majus, italas, moky- 
čiausias vyras ir daugelį kalbų mokąs“.* Gal 
tąji Tėvą Majų (ital. Maggio) Jurgis jau buvo 
pažinęs Vilniuje, kai jis lankėsi 1570 m. 


- Kaip iš teksto matyti, dienoraštis buvo 
baigtas redaguoti, greičiausia, Jurgiui grįžus į 
tėviškę 1577 m., nes, aprašydamas gruodžio 5 d. 
įvykius, jis užsimena apie ką tik Italijos šiau- 
28, prasidėjusį marą, kuris trukęs dvejus me- 
us. 

Kelionės aprašymą vysk. Jurgis pradeda to- 
kiū būdu: “Vardan Viešpaties. 1575 metais. Spa- 
lio 11 d., antradienį, išvykau iš Budziviškio,*! 
ten palikęs savo sergantį brolį p. Mikalojų Kris- 
tupą, D. Lietuvos Kun-jos kūrijos maršalką, ke- 
liaudamas į Italiją su savo jaunesniu broliu Al- 
bertu, ir tą pačią dieną pasiekiau Rudnikus, ka- 
raliaus medžioklės kaimą, esantį 5 mylias at- 
stu nuo Budziviškių. Iki ten mane lydėjo mano 
jauniausias brolis Stanislovas ir daugelis drau- 
gų." 

Tokiu stilium rašoma ir toliau. Iškilmingai 
pradėję kelionę, rytojaus dieną atsisveikinę su 
Stanislovu, studentai vykę per Eišiškius, Rad- 
zynią, Vasiliškius ir spalio 13 d. pasiekę Ro- 
zanką. Čia pernakvoję Kijevo vyskupo Mikalo- 
jaus Paco dvare, kur savininko buvę maloniai 
priimti ir pavaišinti. Tas vyskupas, karaliaus 
nominuotas, bet popiežiaus nepatvirtintas, vė- 
liau tapo eretiku ir pačiam Jurgiui Radvilai 
suteikė nemažai rūpesčių: jį turėjo atstatyti iš 
Vilniaus prepozitūros ir daryti žygių, kad kara- 
lius jį pašalintų iš Kijevo vyskupo vietos? 

Dar keletą miestelių prakeliavę, spalio 19d. 
jaunuoliai atvykę į Czarnawczyce, M. Kristu- 
po dvarą, kur gavę naujus arklius, kurie turėję 
vežti juos į Italiją. Tęsdami kelionę per Tryšy- 
ną, Brestą, Bialam, Losice, Podlachijos sostinę 
Drohyčiną, spalio 24 d. mūsų keleiviai pasiekę 
Masovijos sostinę Varšuvą. Čia vysk. Jurgis 
pietavęs Poznanės vyskupo rūmuose kartu su 
apašt. nuncijum Laureo, aplankęs Lenkijos ka- 
ralystės prokanclerį Petrą Volskį ir kitus Švie- 
siausios Lenkijos Infantos Onos Jogailaitės dva- 
riškiųs. Kitą dieną aplankęs Šviesiausią Infan- 
tą ir jos rūmuose pietavęs, o rytojaus dieną su 
Vilniaus arkidiakonu Andriejum Palatio Vi- 
derskiu vykęs pietums pas apašt. nuncijų. 

Iš nuncijaus pranešimo Komo kardinolui, 
rašyto spalio 27 d., sužinome, ** kad vysk. Jur- 
gis savo brolio M. Kristupo ir kitų Lietuvos di- 
dikų vardu labai šiltai rekomendavo į Žemai- 
čių vyskupo sostą Vilniaus katedros kustosą 
Merkelį Giedraitį. Nuncijui tai padarę įspūdžio. 
Jis parašęs keletą laiškų, skirtų Romai, kuriuos 
įteikęs vysk. Jurgiui, Giedraitį ir jį patį malo- 
niai pristatydamas. 

Dar pasimatęs su kitais Varšuvos didikais, 
spalio 27 d. prieš pietus Jurgis išvykęs iš Var- 
šuvos. Kelionė vedė pro įvairius miestelius, ku- 
rių tarpe buvo Petrikovija, žinoma dėl dažnai 


ten vykstančių Lenkijos seimelių. Toliau jie 
keliavo pro Čenstakavą į Sileziją ir Moraviją. 

Pervažiavę Olmucą, Niemčycės miestely 
XI.10 jie išgirdo, kad čia ima reikštis maro pėd- 
sakai; taigi reikėjo skubėti. Skarga tuojau iš- 
vykęs link Vienos, matyt, ruošdamas kelią ku- 
nigaikščiams. Jurgis su kitais palydovais, va- 
žiuodamas per Mistelbachą ir Gaunersdorfą, 
taip pat lapkričio 12 d. pasiekė Vieną, “garsiau- 
sią ir kariškai sutvirtintą miestą, Austrijos sos- 
tinę, kur savo sostą turi Nenugalimasis Romos 
imperatorius Maksimilijonas Antrasis." Kaip tik 
tą pačią dieną imperatorius su sūnumis grįžo iš 
Regensburgo, kur jo vyresnysis sūnus Rudolfas 
buvo išrinktas Romos karaliumi. Jurgis matė 
iškilmingą imperatoriaus, jo brolio Karolio ir 
sūnų — Rudolfo, Ernesto, Motiejaus ir Maksi- 
milijono — sutikimą: kaip jie važiavę keturių 
baltų kumelių traukiama karieta, kaip didikai 
juos lydėjo ir t.t. 

Vienoje reikėjo užtrukti ilgiau. Pabuvojęs 
jėzuitų kolegijoje, aplankęs kai kuriuos įžymius 
didikus ir apžiūrėjęs miestą, lapkričio 16 d. ry- 
tą Jurgis vyko prisistatyti Romos imperatoriui 
ir jo sūnums. Sakosi, buvęs labai maloniai pri- 
imtas. Tą pat dieną po pietų jis pasakęs oficialią 
sveikinimo kalbą imperatoriui, “kuris su manim 
elgėsi daugiau negu žmoniškai". Kitą dieną vys- 
kupas lankėsi už miesto esančiuose puošniuose 
imperatoriaus soduose, apžiūrėjęs netoliese esan- 
čią jo vilą, vad. Lusthaus, kurios sode buvę tiek 
daug gražių fazanų bei kitų paukščių. Imperato- 
riaus ir jo sūnų draugystėje Jurgis XI.18 vy- 
kęs medžioti šernų. Kiek buvę visiems džiaugs- 
mo, kad pasigavę net penkis šernus. XI.20 kartu 
su imperatoriaus šeima vykęs bažnyčion į pa- 
maldas, kur buvęs pasodintas greta apašt. nun- 
cijaus. Po pietų atsisveikinant, imperatorius į- 
teikė Jurgiui rekomendacinį laišką — puošnų 
pergamentą, kurį turėjo įteikti popiežiui. Jame 
Maksimilijonas II šiltai pristato ir prašo glo- 
boti žinomojo kng. M. Kristupo Radvilos abu 
jaunesniuosius brolius — vysk. Jurgį ir Alber- 
tą.!! 

Apašt. nuncijus Austrijoje, vysk. di Torcel- 
lo, tuo tarpu XI.22 pranešė į Romą Komo kar- 
dinolui: “Čia aštuonias dienas yra buvoję du 
Olykos kungaikščiai broliai, kurie vakar išvy- 
ko Romos link. Jo Augštybės (imperatoriaus) 
jie buvo labai mielai puoselėjami ir pagerbti; 
taip pat ir aš jiems rodžiau visokį mandagumą, 
kai jie atvyko manęs aplankyti. Kadangi jie 
vyksta tenai, kad pasiliktų mėnesius ir metus, 
tikiuosi, kad ir Jūs juos pažinsite kaip malo- 
niausius, ypač vyresnįjį, kuris yra Vilniaus Elek- 
tas (išrinktas vyskupas), panašiai kaip kad mes 
esame juos pažinę. . .*** 

Iš Vienos vysk. Jurgis vyko per Wiener- 

ŽVEJAI (Pastelė. Kilimui projektas. 

Neustadto, Kindbergo, Brucko ir kitus mieste- 
lius, jau kalnuose, lapkričio 28 d. pasiekė Saif- 
nitzą (Camporosso), o tytojaus dieną — pir- 
mąjį italų miestą Pontebbą, esantį prie upės. 
Iš ten išvykę, tik apie vidurnaktį pasiekę Res- 
ciuttą: niekur neturėję tiek kelionės vargų, kaip 
keliaudami čia per grubius kalnus. Kelias toliau 
ėjęs per Venzoną, Santo Avocato, kol pagaliau 
Jie įžengę į gražiausią Italijos slėnį — lygumą 
su puiklausiom sodybom. Toji Forum Julii, arba 
liaudies kalba Friuli, apylinkė jiems labai pati- 
ko, nes “per neregėtus Alpių kalnų aštrumus 
atvykstančius ji atgaivina, taip kad galima ma- 
nyti, jog iš pragaro pereinama į rojų"'.*6 

Gruodžio 2 d. Jurgis pusryčiavęs mažame 
veneciečių miestelyje, vardu Sacile, kur pirmą 
kartą ėmęs valgyti tą “labai delikatišką italų 
valgį — varles“ (delicatissimum illum Italicum 
cybum ranas)*' Pakelyje, netoli Treviso, jie 
sutikę du lenkus, kurie iš Ferraros pėsti keliavo 
namo. 

Pasiekę gražų Treviso miestą, mūsų kelei- 
viai vėl pasidalino: Skarga su keliais vežimais 
išvyko tiesiog į Paduvą, o Jurgis su broliu ir 
kitais trim palydovais traukė į Margherą, kur 
įsisėdę į gondolą 7 mylias plaukę į Veneciją, 
“dėl savo grožio ir padėties tikrai pirmąjį visa- 
me pasaulyje miestą." Ten jie apsistojo vokie- 
čių Baltojo Liūto viešbutyje. 

Gruodžio 4 d. aplankę puošnią šv. Morkaus 
baziliką ir didžiulį miesto arsenalą, kur tarp 
kitko matę veneciečių laivus ir ginklus iš gar- 
saus mūšio su turkais prie Lepanto, kur krikš- 
čionys turėję didžią pergalę (1571 m.). Kitą 
dieną po mišių išgirdę gandus apie bekylantį 
marą, nutarė ilgiau Venecijoje nepasilikti; taigi 
vėl sėdo į gondolą ir per Mestrę vyko į Paduvą, 
didelį, gerai sustiprintą ir mokslo vyrais pa- 
garsėjusį miestą. Čia pirmiausia sutiko kun. 
Chodzinskį ir Ulriką Hosijų, Varmijos kardino- 
lo giminaitį. Kitą gi dieną, aplankę šv. Antano 
baziliką, susitiko du brolius Andriejų ir Petrą 
Čarnkovskius, kurie Paduvoje studijavo. Nuo 
šiol jie ėmė vadovauti mūsų keleiviams, rody- 
dami miesto bažnyčias ir kitas įžymybes. Čern- 
kovskiai, matyt, mėgo pramogas. Taigi ir vysk. 
Jurgį jie nuvedė į cirką, kur buvo progos pasi- 
gėrėti mikliais akrobato judesiais, o iš ten visi 
ėjo žiūrėti komedijos vaidinimo, kuris taip pat 
labai patikęs. 

Gruodžio 7 d., išklausę mišių šv. Justinos 
bažnyčioje ir pamokslo šv. Antano bazilikoje, 
vysk. Jurgis ir Černkovskiai aplankė nepapras- 
tai gražią ir didelę salę alla Piazza del Vino, 
o popiet vėl ėjo žiūrėti komedijos. Čia gavo pro- 
gos dar geriau susipažinti su italais. Vaidinimo 
metu, — rašo vysk. Jurgis — “iš mano tarno 
Grajovskio buvo pavogta mano piniginė su 27 


vengriškais (taleriais) ir sidabriniu antspaudu, 
2 talerių vertės". Tos vagystės atžymėjimas už- 
baigia ir dienoraštį. 

Kaip vyko jauno vyskupo kelionė toliau į 
Romą, nežinome. Viena tik aišku, kad Amžinąjį 
Miestą jie pasiekė laimingai. O kard. Galli 1576 
m. sausio 21 Varšuvoj esančiam nuncijui Lau- 
reo taip pranešė: “...Tas Vilniaus koadjutorius 
su broliu čia atvyko prieš keletą dienų ir man 
perdavė Jūsų Malonybės laišką: Jus gerbdamas, 
aš stengiaus neatsilikti jį puoselėdamas ir rody- 
damas jam prielankumą, o tai darysiu vis labiau, 
nes ir vienas ir antras yra jaunuoliai su tikrai 
gerom ir vertingom savybėm''.** Popiežiaus ir 
jėzuitų globojamas, vysk. Jurgis Romoje tuojau 
ėmėsi studijų, nes buvo atvykęs pilna to žodžio 
prasme “mokytis į vyskupus". 

Vėliau Jurgis Radvila vyko Italijon dar 5 
kartus (1579-80, 1586, 1591, 1594 ir 1599 m. 
gruodžio mėn.). Paskutinioji kelionė buvo ski- 
riama Šventiesiems Metams. Čia kardinolą Rad- 
vilą staiga ištiko mirtis: dalyvaudamas šv. Durų 
atidarymo iškilmėse, jis peršalo ir, neilgai sir- 
gęs, mirė 1600 m. sausio 21 d. Jo palaikai ilsisi 
Jėzaus Vardo jėzuitų bažnyčioje, Romoje. Per- 
nai suėjo 360 metų nuo jo mirties. 


1 Taip teisingiau su H.M (erczyng) Mikolaj Krysz- 
tof Radziwill Sierotka i jego przyjęcia katolicysma w r. 
1567: Przegląd Historyczny 12 (1911) p. 1 — H. Barycz, 
Dziennik podrozy do Wloch biskupa Jerzego Radziwilla 
w 1575 r.: Kwartalnik Historyczny 49 (1935) p. 342 rašo: 
birželio 28 d. 

2 Cit: iš Przegląd Hist. 12 (1911) p. 1-2. 

3 Ankstyviausią liudijimą apie Našlaitėlio atsiverti- 
mą turime iš 1567.IV.19: kaip neseniai grįžusį į Kat. 
Eažnyčią, jį sveikina popiežiaus šv. Pijaus V-jo valsty- 
bės sekretorius kard. Mykolas Bonelli, vad. Card. Aless- 
andrino. Jo laiško Našlaitėliui tekstą iš originalo, buvusio 
Petrapilio Imperat. Bibliotekoj, atspausdino I. Osto- 
ja Mioduszewska: Roemische Guartalschrift 25 (1911) 
Gesch. p. 57-58. Tekstas pilnai sutinka su laiško juod- 
raščiu, kuris yra Vat. Arch., Arm. 44 vol. 7. fol. 475- 
476. Tiktai paties kardinolo vardą ji netiksliai užrašė 
“Alessandro," vietoj “Alessandrino". Minėtas laiškas at- 
spausdintas ir Kwartalnik Litewski I 3(1910) p. 3, tik 
čia su klaidomis. 

4 Arch. Kap. w Fromborku D. :33 f. 17; cit. iš 
H. Barycz, op. c.p. 342.- Reikia pastebėti, kad Našlai- 
tėlio keturios seserys dar ne taip greitai tapo katalikėm 
— vėliau už jaunesniuosius savo brolius. Be to, Rotun- 
dus netiksliai jauniausiuoju Jurgio broliu laiko Albertą, 
tuo tarpu Stanislovas buvo jauniausias. 

5 Barycz, op. Cc. p. 342. 

6 Barycz, ten pat. 

7 Kas aišku iš Mik. Kristupo laiško vysk. Prota- 
sevičiui, rašyto 1574. VI.16: Scriptores rer. polon. VIII 
(Arch. domu Radz.) p. 8. Mik. Kristupas tik sakosi ne- 
prisimenąs, ar jį priėmė in foro conscientiae, ar kartu in 
foro fori. Iš to galima spręsti, jog jau anksčiau Jurgis 
galėjo būti priimtas į Bažnyčią, negu 1573 m. rugsėjo 
mėn. 

s W. Przyalgowski, Zywoty Biskupow Wilenskich, 
I, Petersburg 1860, p. 196. 


163 


9 W. Przyalgowski, op. c.p. 197. 

10 Plg. Vat. Arch., Polonia 7 fol. 197 r; Th. Wierz- 
bowski, Vincent Laureo, Varsovie 1887, n. 30 p. 104. — 
Apie karaliaus nominaciją, kapitulos elekciją ir popie- 
žiaus paskyrimą, kas buvo reikalaujama naują vyskupą 
skiriant, žr. Z. Ivinskis: Merkelis Giedraitis arba Lietuva 
dviejų amžių sąvartoje; Aidai 1951, Nr. 5. p. 208-209. 

11 Vat. Arch., Principi vol. 35 fol. 48 pergam.; 
A. Theiner, Annales Eccl. I, p. 278. 

12 Vat. Arch., Principi 26 f0l. 232r ir 233r ir 233 rV, 
originalai. M. Kristupas rašė ir kard. Commendono sek- 
retoriui Gratiano: žr. ten pat fol. 234. — žr. taip pat 
Tėvo Skargos laišką Jėzaus Draugijos Generolui, atsp. 
J. Syganski, Listy Ks. Piotra Skargi T.J. z lat 1566-1610, 
Krakow 1912, p. 56-57. 

13 Vat. Arch., Polonia 7 fol. 106 rv ir 107 r. orig. 

14 Vat. Arch, Polonia 7 fol. 197 rv; Wierzbowski, 
op. c.n. 30 p. 104. 

15 Žr. H. Merczyng: Prz. Hist. 12 (1911) p. .2. 

16 Roemische Guartalschrift 25 (1911) Gesch. p. 58- 
59. 

i? Roemische Ruartalschrift, op. c. p. 63-62. 

18 Plg. H. Barycz: Kwart. Hist. 49 (1935) p. 343. 

19 Žr. M. Kristupo laišką vysk. Protasevičiui iš 1574 
VI.16: Scriptores rer. polon. VIII, p. 6-7. 

20“. iž WM tak raczysz byc laskaw na nas i 
užyczysz milosciwie tego gradum bratu memu, ktory im 
wiecej bedzie in altiori gradu, tem godniej WMsci 
swemu milisciwemu Panu sluzyc będzie " Przegląd 
Hista12 (191) Ep T 

21 Apie tai praneša Tėvas Varševickis 1574.XII.18: 
Jo laiško nuorašas iš nuncijaus Laureo Kanceliacijos 
yra Vat. Arch., Polonia 7 fol. 249 rv. 

22 Vat. Arch., Polonia 7 fol. 198v-199r; Wierzbowski 
op. C. p. 105-106. 

23 Vat. Arch., Principi 33 I fol. 77, orig. 

24 Komo kardinolo laiškas nuncijui iš 1574.XII.18: 
Vat. Arch., Polonia 171 fol. 506r-509v. orig. 

25 Vat. Arch., Polonia 171 fol. 503v-504r. 

26 Vat. Arch., Epist. ad Principes 8 fol. 288r ir Arm. 
44 vol. 22 fol. 286 rv. 

27 Žr. pas Przyalgowski, op. c.p. 197-198. 

28 Vat. Arch, Arm. 44 vol. 22 fol. 290v-293v. 

29 Kard. Galli laiškas nuncijui iš 1575. Il: Vat. 
Arch., Polonia 171 fol. 517 r. orig. — Nuncijaus at- 

sakymas iš III. 6 yra Polonia 8 fol. 51r-52r. Šis atsp. pas 
Wierzbowski, op. c.n. 45 p. 150-151. 
30 Vat. Arch., Principi 27 fol. 208 rv (vysk. Vale- 


rijono); Principi 26 fol. 235rv (M. Kristupo laiškas). 

31 Vat. Arch., Polonia 8 fol. 259 r; Wierzbowski, 
op. cn. 61. p. 220. 

32 Vat. Arch., Polonia 8 fol. 264 r; Wierzbowski, 
op. C. n. 62 p. 222. 

33 Vat. Arch.,, Polonia 8 fol. 244 r, originalas. 


34 Script. rer. polon. XXII, p. 347. 

35 J. Syganski (wydal), Listy KS. Piotra Skargi T. 
J. z lat 1566-1610. Krakow 1912, p. 78-79. 

36 Henryk Barycz (podal), Dziennik podrozy do 
Wloch biskupa Jerzego Radziwilla w 1575 r: Kwartalnik 
Historyczny 49 (1935) p. 346-356. 

37 Kwart. Hist., op. c. p.349. 

885 Kwart. Hist., op. c. p. 350. 

39 Kwart. Hist., op. c. p. 351 

40 Kwart. Hist., op. c. p. 355. 


41 Tai bus Budziškiai ar Budiškiai, Trakų aps.; 
Kwart. Hist., op. c. p. 346. 
42 Žr. daug tekstų, kuriuos išleido Ed. Kuntze, 


Monumenta Poloniae Vaticana VII, Krakow 1950, p.119, 
173-174 ir kt. 

43 Vat. Arch., Polonia 8 fol. 382 r-388r; Polonia 11 
fol. 11 rv (šifruotas laiškas); Wierzbowski, op. c. n. 
74-75 p. 264-265.. 

44 Vat. Arch., Fondo Borgh. III 85 A.1 fol. 3, orig. 
pergam. 

45 “Sono stati gui otto giorni dui fratelli del Duca 
ad'Olica, che hieri si partirono per venire a Roma, essendo 
stati grandemente accarezzati et honorati da S. Maes- 
ta, ne io ho mancato d'usare loro ogni cortesia, essen- 
domi stati a visitare. Et perche vengono per fermarsi 
costi gualche mese et anni, io spero che saranno conosciu- 
ti da lei per gentilissimi, et massime il maggiore, che e 
Eletto di Vilna, come habbiamo trovati noi.“ Vat. 

Ach., Gmana 72 fol. 411v-412. 

46 Kwart. Hst., op. c. p. 354. 

47 Kwart. Hist., tn pat. 

48 “,„„Guesto Coadiutor di Vina co'l fratello ar- 
rivo gua piu giorni sono, et mi diede la lettera di V.S., 
per il cui rispetto io non ho mancato di fargli ogni 
carezza et cortesia, et lo faro ogni di piu, essendo giovi- 
ni Tuno et Taltro di buone, veramente, et honorate 
gualita." Vat. Arch. Polonia 171 fol. 552v. orig. 


Nukirstas pavasarį. 


Medi — 


Pienė laiško kartume 
Kalasi iš žemės. 

Oras pilnas spindulių — 
Žiemkenčio aštrumo. 


Jauną kryžių 
Ištiesei — 


Tarp Dievo ir žmogaus. 


Medi 


| Didelėj Malonėj. 

DAIKTAVARDŽIŲ LAIPSNIAVIMAS 


L R S EAR DŽLŲUS 


Mūsų kalboj daugiausia yra laipsniuojami 
būdvardžiai ir būdvardiniai prieveiksmiai: gra- 
žus, gražesnis, gražiausias; gražiai, gražiau, gra- 
žiausiai ir kt. Kiek mažiau turime laipsniuojamų 
skaitvardžių, įvardžių ir dalyvių, pvz.: pirmas, 
pirmesnis, pirmiausias; kitoks, kitokesnis; suktas, 
suktesnis, sukčiausias ir kt. Visų šios rūšies žo- 
džių laipsniavimas yra gana aiškus: jais pažymi- 
me įvairaus laipsnio daikto ypatumą. 


Bet šalia to, kad ir žymiai rečiau, mes gali- 
me laipsniuoti dar ir kaikuriuos daiktavardžius. 
Vienas iš plačiausiai visoj Lietuvoj pažįstamų 
tokių daiktavardžių yra vyras: vyresnis, vyriau- 
sias. J. Jablonskis savo “Liet. kalbos gramatikoj" 
(1922, 28 psl.) mini augštesniojo laipsnio būdvar- 
džius ponesnis ir šunesnis: jis ir už tave buvo 
ponesnis; jis ir už sukčių suktesnis, ir už šunį 
šunesnis. Iš dabartinės gyvosios kalbos dar gali- 
me pridėti: anis bernas bernesnis (t.y. vyresnis. 
Leipalingis); šitas vaikas darbininkesnis, anas 
tingesnis (Pagiriai); aš darbininkesnė už tave 
(Ramygala) ir kt. Kapsų zanavykų tarmėse šalia 
šunėsnis, ponėsnis sakoma ir šuniūusias, ponidu- 
sias, pvz.: jis už visus šuniausias, t.y. blogiausias, 
niekiausias, pikčiausias (Geistarai, Vilkaviškio 
aps.), žr. Lietuvių kalbotyros klausimai (1960) 
III 136. 

Lyginant daiktavardžių ir būdvardžių laips- 
niavimą, tuojau galima pastebėti tam tikrą skir- 
tumą: geras, geresnis, geriausias — tai vis būd- 
vardinės lytys, pažyminčios tam tikro laipsnio 
daikto ypatumą; bet iš daiktavardinių laipsnių 
tik augštesnysis ir augščiausiasis (vyresnis, vy- 
riausias) tepažymi šį ypatumą, o vyras, iš kurio 
sudaryti šie laipsniai, to ypatumo, panašiai kaip 
geras, jau neberodo. Tad kaip tai reikia suprasti? 


J. Otrebskis savo liet. kalbos gramatikoj 
(Gramatyka języka litewskiego, 1956, III 133) 
mano, kad lytys vyresnis ir vyriausias galinčios 
būti kilusios ne tiesiogiai iš vyras, bet iš kokio 
nors daiktavardinio, dabar jau išnykusio būd- 
vardžio. Panašiai, sako, galėję būti ir su šunesnis: 
jo nuomone, ši lytis galinti būti sutrumpėjusi iš 
*šuninesnis, kuris toliau savo keliu buvęs sudary- 
tas iš šuninis “psi"'. Bet šis galvojimas, kaip jau 
esu trumpai nurodęs tos knygos recenzijoje (1957 
m. Aiduose, 272-73 psl., ir Zeitschrift iuer slav. 
Philologie, 1959, XXVII 441), neatrodo įtikina- 


mas. Visų pirma būdvardžiai su -inis daugiausia 
yra priklausomybiniai ir paprastai nėra laipsniuo- 
jami; pvz. iš gyvulinis “gyvulių, gyvuliams skir- 
tas ar priklausąs" gyvulinis bėralas, gyvulinis 
mėšlas, gyvuliniai miltai ir kt.) nesudaromas *gy- 
vulinesnis, ir iš tikrųjų nėra pagrindo manyti, 
kad seniau būtų kitaip buvę! Antra vertus, J. 
Otrębskis, laikydamas laipsniavimą specifiška 
būdvardžių (ar būdvardinių darinių) savybe ir 
jos neįžiūrėdamas daiktavardžiuose, pamiršta la- 
bai svarbų reikšminį (semasiologinį) vaidmenį 
morfologinių lyčių daryboje. Sakydami jis už 
mane yra darbininkesnis, šunesnis, tinginesnis, 
mes norime pažymėti, kad jis yra geresnis (na- 
gingesnis) darbininkas, prastesnis (blogesnis) šuo 
ar didesnis tinginys, t.y. jis turi daugiau darbi- 
ninko, šuns ar tinginio ypatybių; plg. prc. je suis 
plus enfant gue toi “aš esu vaikesnis už tave, t.y. 
aš esu daugiau vaikas kaip tu." Ir tam didesniam 
ypatybių turėjimui nusakyti mes vartojame arba 
galime visai panašiai kaip būdvardžių vartoti ir 
daiktavardžių augštesniuosius ir augščiausiuosius 
laipsnius su -esnis ir -iausias. Taigi kaip geresnis 
žmogus yra tas, kuris turi daugiau gerumo, taip 
ponesnis, šunesnis, tinginesnis yra tas, kas turi 
daugiau ponumo, šunumo, tinginumo. Dėl tos tad 
priežasties pvz. šunesnis galėjo būti tiesiogiai su- 
darytas iš šuo (km. šuns), ne iš kažkokio tariamo 
nesančio būdvardžio. 


Kad tiesiogiai iš daiktavardžių gali būti 
sudaromi laipsniai, rodo tas faktas, kad mūsų 
kalboj yra pažįstama visa eilė augštesniojo ir 
augščiausiojo laipsnio prieveiksmių, tiesiogiai su- 
darytų iš daiktavardžių, ne iš būdvardžių, pvz. 
apačiau “labiau po apačia“, kloniau “labiau į klo- 
nį", lobiai “žemiau į lobą (klonį)", pakalniau 
“žemiau į pakalnę", paviršiau “labiau į paviršių", 
piečiau “toliau į pietus", ryčiau “toliau į rytus“, 
vakariau “toliau į vakarus“, žiemiau “toliau į 
žiemius“ ir kt. A. Juškevičiaus žodyne duodamie- 
ji būdvardžiai bėdūs “vargingas, sunkus" ir galūs 


1) Tokios lytys kaip paskutinėsnis, paskutiniūusias 
ir pirmutinėsnis, pirmutiniausias, (vartojamos pvz. Geis- 
taruose ir kitur) yra visai retos išimtys ir, be abejonės, 
vėlesnio kilimo; jų vietoje kitur dažniau sakoma paskes- 
wis, paskiausias, paskučiausias iv pirmesnis, pirmiausias, 
pirmučiausias. Galimas daiktas, kad pagal pirmutinis, 
paskutinis šios pastarosios lytys analogiškai galėjo būti 
perdirbtos į pirmutinesnis, pivmutiniausias ir kt. 

VYTAUTAS KASIULIS 


“galutinis, paskutinis" daugiau gali būti paremti 
gyvosios kalbos prieveiksminiais, ne būdvardi- 
niais pavyzdžiais: dabar bėdžiau gyventi kaip se- 
niau (Vilkaviškis); su mergaitėms tėvams visada 
bėdžiau negu su vaikais (Geistarai); bėdžiausia, 
kad nėra pinigų (Pilviškiai); ji gyvena galiau (pa- 
čiame gale. Šakiai); pasakojo galiau (aliai) žodelį 
(Linkuva); sveikina galiau vieną (aliai vieną, vi- 
sus. Pociūnėliai) ir kt. 

Didžiajame liet. kalbos žodyne (V 149, 167) 
būdvardžiai kalnus “nuokalnus, pakilus, augštas" 
ir kalvūs “pakilus, poaugštis'' yra jau geriau pa- 
liudyti: šitas labai kalnus kelias (Daugailiai); 
mūsų bulbos kalnioj vietoj (Suvainiškis); kalnūs 
laukai, labai akmenuoti (Linkuva); baltiesiems 
žirniams kalnių laukų reik (Smilgiai, Panevėžio 
aps.); ten žemė kalvi (Raseiniai); vieta kalvi, 
sausa (Vadžgirys) ir kt. Bet yra vietų, kur daž- 
niau vartojami atitinkami prieveiksminiai laips- 

VIZITAS (Tempera. Paryžiaus Miesto Muziejus) 


niai: kalniau čia, o ten lomiau (Jušk. žod.); kur 
kalniau, ten jau sniego nebėra (Suvainiškis); kur 
kalniau, ten sausiau (Žeimelis); ten kalniau, kur 
žemė menkesnė (Valkininkai); kur kalniau, ten 
jau būtų galima sėti (Ramygala); kalnesniai (t.y. 
kalniau) reik namus statyti (Šatės); kur kalnė- 
liau (labiau į kalną, augščiau), geresni javai (Pa- 
švitinys); baravykai daugiausia dygsta kur kal- 
neliau (Saldutiškis) ir kt. Subačiuje (Panevėžio 
aps.), kiek atsimenu, buvo plačiai sakoma kalniau 
(šiemet rugius pasėjom kalniau), bet būdvardžio 
kalnus visai nesu girdėjęs. Taip pat ir J. Otrebs- 
kis savo Tverečiaus tarmės apraše (Wschodnioli- 
tewskie narzecze litewskie, I 431) pastebi, kad 
augštesniojo laipsnio prieveiksmiai kalniau ir lo- 
biau yra sudaryti ne iš atitinkamų būdvardžių, 
bet iš daiktavardžių kalnas ir l6bas “klonys.'' Plg. 
dar latvių laikūk “anksčiau, laikiau" (augštesnio- 
jo laipsnio lytis nuo prieveiksmio laikū “laiku"), 


lejūk “žemiau" (augštesniojo laipsnio lytis nuo 
lejū “žemai"'), malūk “labiau į kraštą, kraščiau" 
(nuo mala “kraštas") ir kt., žr. Endzelynas, Lat- 
viešu valodas gram. (1951) 480 psl. 


Iš viso to, kas augščiau sakyta apie daikta- 
vardinius prieveiksmių laipsnius, jau galima ma- 
tyti, kad tam tikrais atvejais pirmiausia galėjo 
būti pradėti daryti augštesnieji ir augščiausieji 
laipsniai, visai dar nesant atitinkamų nelygina- 
mojo laipsnio lyčių, plg. apačiau, kloniau, pakal- 
niau, paviršiau, ryčiau ir kt. Čia buvo reikalinga 
tam tikra, kategorinė reikšmė (“labiau po apa- 
čia", “labiau, toliau į klonį", “toliau į pakalnę"', 
panašiai kaip “toliau į gilumą“ ir kt.), ir buvo 
pradėta vartoti apačiau, kloniau, lobiai, viršiaų, 
paviršiau, pakalniau, piečiau, ryčiau ir kt., visai 
panašiai kaip giliau, slėniau (šalia slėnys ir slė- 
nus) ir kt. Tuo būdu ilgainiui galėjo atsirasti ir 
daiktavardiniai augštesnieji ir augščiausieji laips- 
niai (pvz. apačiausias “pačioj apačioj esąs", ga- 
liausias “(pačiame gale esąs; vėliau) pats pasku- 
tinis, paskučiausias“, taip pat kalnesnis, kalves- 
nis ir kt., o vėliau šalia jų jau lengvai galėjo 
būti pridaryti ir nelyginamojo laipsnio būdvar- 
džiai kalnus, kalvūs, kraštus ir kt., juo labiau, 
kad šalia a-kamieno daiktavardžių mūsų kalboj 
lengvai gali būti sudaryti ir atitinkami u-kamie- 
no būdvardžiai; plg. draugas ir draugus “linkęs 
draugauti, malonus", kėlmas ir kelmus “kelmin- 
gas, kelmuotas" (Daugėliškis), kraujas ir kraujūs 
"piktas" (Šėta), nūgas ir nagus “nagingas" (Bart- 
ninkai, Ariogala, Alsėdžiai), tvaikas ir tvaikūs 
“tvankus" (Rimavičiai, Vilkaviškio aps.), vargas 
ir vargūs “vargingas", žėnklas ir ženklus “žymus" 
(Punia) ir kt., žr. mano Liet. kalbos žodžių dary- 
ba 58 t., J. Endzelynas, Filologu Biedribas Raksti 
XX 258. Bet ši darysena nėra visai nuosekli: vie- 
nur šalia augštesniojo ir augščiausiojo laipsnio 
lyčių jau yra vartojamos ir atitinkamos nelygi- 
namojo laipsnio būdvardinės lytys, pvz. kalniau, 
kalnesnis ir kalnus; lomiau, lomesnis ir lomus 
šalia loma ir kt.; bet dažnai nelyginamojo laips- 
nio būdvardinių lyčių šalia to dar ir lig šiol ne- 
turime; pvz. šalia apačiau, apačiūusias, kloniau, 
klonėsnis, ryčiau, viršiau, viršesnis “didesnis, vy- 
resnis'' (jis buvo viršesnis už visus) ir kt. nėra 
paliudyti būdvardžiai *apačias ar *apatus (plg. 
ypačias ir ypatūs), *klonus, *rytas ar *rytus, 
*viršus, *paviršus ir kt. Tai yra dėl to, kad mums 
tokių darinių lig šiol arba nereikėjo, arba jų vie- 
toj buvo susidaryti kiti patogesni, suprantamesni1 
dariniai; pvz. užuot *apačias ar *apatus, *rytus, 
*viršus, *paviršus paprastai sakome apatinis, Ty- 
tinis (rytykštis), viršinis, paviršinis, viršutinis, 
paviršutinis ir kt. 

Dabar darosi visai suprantama, kodėl šalia 


daiktavardžių vyras, šuo ir kt. turime augštesnįjį 
ar augščiausiąjį laipsnį (vyresnis, vyriausias, šu- 
nesnis. ..) bet neturime atitinkamų ypatingų būd- 
vardinių nelyginamojo laipsnio lyčių: viena, to- 
kios nelyginamojo laipsnio lytys čia ir nebuvo 
reikalingos, nes nereikėjo tokiais atvejais nusa- 
kyti vieno daikto ypatumo nelyginamai su tokiu 
pat kito daikto ypatumu; antra, prireikus pažy- 
meti tik augštesnįjį ar augščiausiąjį daikto ypa- 
tumo laipsnį, mes galėjome ir galime pridėti 
laipsniuojamąsias priesagas -esnja-, -ausja- tiesio- 
giai prie atitinkamų daiktavardinių, kaip ir prie 
būdvardinių, šaknų ar kamienų, visai nesirūpin- 
dami, ar yra nelyginamojo laipsnio atitinkama 
būdvardinė lytis ar ne. Jeigu pvz. mums reikia 
pažymėti apačiau esančią lentą, sakome tiesio- 
giai: apatesnė lenta. Jeigu kas yra didesnis tin- 
ginys arba bjauresnis už šunį, galime irgi pasa- 
kyti: jis yra tinginesnis, šunesnis. Dabartinės ly- 
tys vyresnis ir vyriausias yra tokios pat darybos, 
kaip šunesnis ir kt., tik jos, kaip rodo jų dabar- 
tinė vartosena, yra jau seniai sudarytos, ir todėl 
jų reikšmė jau gerokai pakitėjusi. 


Visi panašiai kaip mūsų šuo: šunesnis, vy- 
ras: vyresnis, daiktavardžiai gali būti laipsniuo- 
jami ir kaikuriose kitose indoeuropiečių ir net 
neindoeuropiečių kalbose; plg. sen. indų vi:rūta- 
ra- 'karžygesnis", vi:rdtama- “karžygiausias" (su 
laipsniuojamomis priesagomis -tara-, -tama-, ku- 
rios savo reikšme atliepia mūsų -esnja-, -ausja-, 
sudaryta iš daiktavardžio vi:ra-, mūsų vyras), 
asvatara- “arklinis asilas, asilėnas, mule, Maul- 
tier'" (mūsiškai būtų *ašvesnis “arklesnis" iš *aš- 
vas "arklys": K. Sirvydo ašva “kumelė", Ašva, 
-0s “kairysis Veiviržo įtakas“; kaip rodo dabar- 
tinių persų astar iš sen. persų *asatara-, sen. ind. 
asvatara- yra veikiausiai kilęs iš indų iranėnų 
prokalbės), gėtama- (nuo Rigvedos laikų plačiai 
vartotas asmenvardis, su augščiausiojo laipsnio 
priesaga -tama- sudarytas iš gauh, km. goh “'gal- 
vijas", taigi iš pradžios bus reiškęs “galvijausias, 
am meisten Rind seiend"), sen. graikų (Homero) 
basileuteros, basileutatos (augštesnysis ir augš- 
čiausiasis basileus “ karalius" laipsnis, vartotas 
visų pirma kreipiantis į dievus:Zeus basileutatos 
“karaliausias, t.y. didžiausias karalius, Dzeusas), 
kynteros “šunesnis, t.y. įžūlesnis, bjauresnis, be- 
gėdis"), kyntatos “šuniausias" (iš kyon, km. ky- 
nės “šuo"), rus. (tarm.) berežeje “artesnis prie 
kranto" (t.y. krantesnis, iš bereg “krantas"), 
vengrų gyermek-ebb “vaikesnis, kindischer“ (iš 
gyermek “vaikas") ir kt., žr. Wackernagel - De- 
brunner Altind. Gram. II 2, 601 tt.; T. Burrow, 
The Sanskrit language 149 t.; P. Chantraine, La 
formation des noms an grec ancien (1933) 235 t.; 
J. B. Hofmann, Etym. Wb. des Griechischen 167; 

ANTRAS GRĮ ŽIMAS 


Iš viso, ką aš keisto pamačiau Ameriko- 
je, man labiausiai krito į akis lietuvė moteris. 
Senutės čia buvo guvios, turėjo drąsos viešai 
salėje kalbėti, jas užtikdavau karčiamoj besė- 
dinčias drauge su vyrais. Muzikos mašinoms 
grojant, jos šokdamos tvirtai trepsėdavo koja, 
o susiginčijus, rasdavo į vatą nevyniotą atsaky- 
mą. Laisvė ir kova už augštesnį postovį jas 
grūdino ir keitė įprastinį lietuvės moters veidą. 
Visa tai skamba labai abstrakčiai, tačiau be vi- 
so kito, kas liko gimtoje žemėje, buvo gaila ir 
tos senutės moters, tylios, darbščios, mokan- 
čios daugiau aukotis negu kovoti. Bet tai pa- 
galiau šiai istorijai nėra taip svarbu. 

Apsigyvenau pas vieną senyvą moteriškę, 
panašią į tokią, kurią aptariau anksčiau. Jos 
sūnus buvo vedęs, o dukra buvo įstojusi į vie- 
nuolyną ir vadinosi sesuo Liucija. Gyvenau, pa- 
lyginti, neblogai. Butas buvo erdvus, galėjau 
naudotis salionu ir virtuve, pakankamai buvo 
laisvės, o tai, reikia pripažinti, šio to verta. Ga- 
lėdavau vėlai grįžti namo, ir senė nieko nesaky- 
davo. Kartais ji ištraukdavo butelį degtinės ir 
siūlydavo išgerti po pora stikliukų, esą, jai po 
širdžia negera. Išgerdavom, ir bobulė prašviesė- 
davo. Jos akys įgaudavo blizgėjimo. Suvytusiom, 
grublėtom rankom skeryčiodama ir sukumpu- 
siom ir storom kojom trepsėdama tarp senama- 
diškų baldų, ji sakydavo: 

— Ką tu pasakysi, Jurgi, aš jauna našlė. 
Galėčiau vėl tekėti. Sūnus kaip sūnus, vedė ir 


Vondrak, Vgl. Slav. Gram. II* 238; H. Kronasser, 
Handbuch der Semasiologie 86 t. 

Taigi, kaip matome, daiktavardžių laipsnia- 
vimas yra senas dalykas, iš dalies siekiąs net pro- 
kalbės laikus. Bet kadangi laipsniuojamų daikta- 
vardinių lyčių tiek mūsų kalboj, tiek kitose kal- 
bose yra žymiai mažiau kaip būdvardinių, — 
apskritai, jos niekur nėra plačiai išplitusios, — 
tai yra galimas daiktas, kad jos, kaip T. Burrow 
ir P. Chantraine mano, veikiausiai yra antrinio, 
ne pirminio kilimo. Tačiau dėl to nėra jokio pa- 
grindo manyti, kad pvz. mūsų lytys vyresnis, 
vyriausias nebūtų galėjusios būti su priesagomis 
-esnja-, -ausja- tiesiogiai sudarytos iš vyras; 
kaip rodo mūsų bei kitų kalbų pavyzdžiai ir 
reikšmėmokslis, tokia daryba yra visai galima ir 
neabejotina. Dirbtinė šunesnio kilmė iš *šunines- 
nio arba vyresnio iš kažkokio būdvardžio (turbūt, 
iš *vyrus), kaip kad J. Otrebskis galvoja, yra ne- 
tikėtina ir nepriimtina. 

ALOYZAS BARONAS 


išsikraustė, bet duktė tai niekais nuėjo. Va, iš- 
važiavo į vienuolyną, ir baigta. 


— Žinoma, tu jauna, — sakydavau moteriš- 
kei, nors ji buvo gerokai vyresnė už mano moti- 
ną, — dar galėtum ir ištekėti, linksmiau se- 


natvėj, bet apie dukterį taip nekalbėk. Tu turi 
ja didžiuotis. Ji daro daug gero. Čia vienuolės 
labai gerbiamos, o tavo duktė tikrai labai ver- 
ta pagarbos. Ką, gal norėtum, kad šokėja bū- 
tų kokiam nors naktiniam klube? Turėtum di- 
džiuotis ir džiaugtis. 

Seniokė patylėdavo, o paskui pakeldavo sa- 
vo papurtusį, rausvą ir raukšlėtą veidą, įsmeig- 
davo į mane pilkai užneštas akis ir tardavo: 

— Negaliu sakyti, mergaitė buvo gabi, bet 
tie kungiai susuko galvas. Tu žinai, aš ne baž- 
nytinė. O duktė, va, nei šis nei tas. 

— Ji verta pagarbos, — sakydavau bobu- 
lei pensininkei, drąsiai ir guviai moterėlei. 

— Visi žmonės verti pagarbos. O jūs gal- 
vojat, kad tik bažnytiniai. Sėniau, kai lydėdavo 
į kapus bedievį, bažnytiniai sakydavo, va, lydi 
arklį, o dabar, žiūrėk, kiek šviesių žmonių pa- 
laidota tautinėse kapinėse. 

Ginčytis su nemokyta moterim buvo sun- 
ku. Jos argumentai būdavo labai nelogiški, vi- 
sai ne į temą, kartais net juokingi, ir todėl ji 
mane beveik visada įveikdavo. Nebežinojau ir 
dabar ką sakyti ir mąsčiau, kaip greičiau viską 
baigti ir išeiti į savo kambarį, bet senė norė- 
davo mane visai sutriuškinti. Aš, gindamas Eu- 
ropą nuo bolševizmo, buvau patekęs į ugnį, ir 
maža granatos skeveldra buvo įskėlus lūpą, to- 
dėl, kad netaip matytųsi randas, nešiojau ūsiu- 
kus. Senė, žiūrėdama į mano ūsiukus, vėl pra- 
dėjo: 

— Va, taip merginą pabučiuoja toks ūso- 
rius. O kas pabučiuoja tą, kuri viena? Žmogui 
vienam labai blogai gyventi. 

Tokia buvo mano šeimininkė. Ji šaukė, kad 
reikia naudotis gyvenimu, ir pati kaip išmanė 
gyveno. Ne, ji buvo praradus tą tylų lietuvės 
motinos ir moters būdą ir veidą. Ji buvo triukš- 
minga ir keista, kaip didmiestis ir visa tai, kur 
ji gyvenimą leido. 

Šeimininkės sūnų aš sutikau pora kartų, 
tačiau dukters, sesers Liucijos, net nuotraukos 
nebuvau matęs. Ir vieną kartą labai nustebau, 
kai, grįžęs iš darbo, radau salionėly besėdin- 
čias dvi vienuoles. Viena jų buvo senesnė, o ki- 
ta, palyginti, jauna, liesa ir išbalusi. Aš pasi- 
sveikinau. Viena jų, atrodė, nekalbėjo lietuviš- 

VYTAUTAS KASIULIS 


kai, tačiau jaunesnioji ir tokio išbalusio veido 
sesuo pasakė: 

— Mama tuoj grįš. 

— Tai nieko, man nereikia, — atsakiau ir 
rengiausi eiti į savo kambarį. Nežinojau, ką kal- 
bėti su tokio luomo moterim. Jaučiausi nejau- 
kiai ir stengiausi kaip galima greičiau pasiša- 
linti. Tačiau tuo pačiu momentu pro virtuvę į 
salioną įėjo šeimininkė. Ji atrodė truputį išgė- 
rus, trepsėjo klišom kojom ir buvo, reikia pa- 
sakyti, gana linksma. Diena už lango buvo niū- 
ri ir drėgna. Daugiau buvo panašu į rudenį kaip 
į žiemą. Aš žvelgiau pro langą į tamsiai pilką 
prietemą, ir kažkodėl buvo graudu. Prie mano 
nuotaikos nesiderino tos senutės linksmumas, 
ypač, kad aš prisiminiau visus jos pasakojimus 
apie nepaklusnią dukterį. Liucija žiūrėjo tyliai. 
Suprasdamas, kaip ji blogai jaučiasi, nuėjau į 
savo kambarį. Tačiau ten viskas buvo girdėti 
iki paskutinio žodžio. 

— Mamute, aš čia pabūsiu dvi dienas, — 
sakė duktė, — o kitas dvi dienas pas Filomeną. 

— Yes, — girdėjau antros vienuolės prita- 
rimą. Matyt, ji, tai sakydama, suktelėjo sofoj, 
kad buvo girdėti traškėjimas. 


RESTORANE (Aliejus. Paryžiaus Moderniojo Meno Muziejus) 


Bet senė buvo išgėrus ir pikta. Jos balsas, 
truputį šveplas nuo išgertų stikliukų, buvo dus- 
lus. 

— Nenoriu čia tavęs matyti. Be mano va- 
lios išėjai ir gali dabar važiuoti. 

— Aš išvažiuosių, — pasakė duktė, ir jau- 
čiau — jos balsas virpėjo. Galimas daiktas, ji 
rijo ašaras. 

— Atėjai, pasirodei ir išeik, nenoriu tavęs 
su tais rūbais matyti. Nusivilk, gali gyventi, — 
senė buvo pikta. 

Mane krėtė nemalonus šiurpas. Aš atsikė- 
liau ir per virtuvę išbėgau lauk. Ten susisags- 
čiau apsiaustą ir išėjau iš kiemo. 

Buvo prietema. Drėgnas oras smelkėsi ligi 
kaulų. Nežinojau, kur eiti. Gatvėse buvo tuščia. 
Gyvenau ne krautuvių rajone. Toli viršum did- 
miesčio kabojo pilkas gaubtuvas. Miestas buvo 
šviesus. Mirgėjo bokštuose žvaigždės. 

Užėjau į mažą kiną ir stebėjau, kaip Žžmo- 
gus šaudo žmogų. Žūna, kaip kralikai. O juk ir 
jie mirdami ką nors galvoja. Gal švystelia per 
pasąmonę skurdi šviesa apie gyvenimo prasmę. 
Tačiau tai neįsivaizduojama. Kaubojai krito nuo 
arklių ir mirė kaip daiktai. 

Kai grįžau, senukė, atmetusi galvą, sėdėda- 
ma miegojo sofoj. Dukters nebuvo. Kampe de- 
gė silpna šviesa. Kažkaip blyškiai, kaip laido- 
tuvinė žvakė. 

Praėjo keletas dienų. Šeimininkė beveik ne- 
prisiminė dukters. Ji gyveno kaip paprastai. Sė- 
dėdavo verandoj, o kartais pareidavo šneki ir 
sakydavo: 

— Einam į karčiamą, kokį stiklą užfundy- 
siu. 

Žinoma, aš neidavau, bet kartą sutikau ją 
prie smuklės durų, ir abu užėjom. Iš savo senos 
piniginės ji traukė po vieną dolerį ir mokėjo 
už mane ir dar porą kitų geriančių. Kažkas įme- 
tė į mašiną pinigą, ir mano šeimininkė vie- 
ną iš geriančių ištempusi šokti, kirto kumpa 
koja į grindis. Esą, reikia gyventi. Ir jos supra- 
timu tai buvo geriausia, ką ji galėjo iš gyveni- 
mo gauti. 

Taip atėjo ruduo. Gražus, pilnas gęstančios 
saulės, tačiau šiltai glostančios. Lapai buvo nu- 
kritę, o mažas vėjas juos gainiojo šlamančius ir 
kvepiančius puvėsiais. Grįžau iš darbo namo. 
Durys buvo praviros. Vidury kraustė dulkėtus 
daiktus šeimininkės sūnus. 

— Va, motina mirė, — sakė jis ramiai. 

— Aha, — nustebau. 

— Kaimynai pranešė. Nukrito lapus bešluo- 
dama prie pat laiptų, — sakė sūnus, mesdamas 
salione ant grindų kažkokius moteriškus rūbus. 
— Tu galėsi gyventi kol kas. Paskui reiks iš- 
nuomoti visą butą, — pridėjo jis. 

— Taigi, — tariau. 

Laidotuvių koplyčioj mano šeimininkė at- 
rodė beveik tokia pat kaip visada. Ir galvojau, 
kad ji tuoj kelsis ir atsikėlusi pradės bartis, 
kam ją čia paguldė. Ji iš negalvojimo ar kaž- 
kokio buko supratimo nenorėjo tikėti Dievą. O 
gal tai buvusių šviesesnių bedievių įtaka. Ir 
aš dabar mąsčiau, kad jai jau viskas išsispren- 
dė. Dabar jai aiškų, o mes stumdomės dar už 
tų nežinojimo durų pilni abejojimo. Bet visa tai 
ateis. Prasivers tos durys į aiškumą. 

Kitą dieną atvažiavo sesuo Liucija. Ji su 
drauge stovėjo koplyčioj ir tyliai šnirpštė. Aš 
išgyvenau pas jos motiną trejetą metų ir buvau 
lyg giminė. Kai laidotuvių metu stovėjau kapi- 
nėse, galvojau, kad štai ji atsigulė svetimoj že- 
mėj. Intensyviai mąsčiau ir negalėjau melstis. 
Degtuko žybtelėjimas užgeso. Gyvenimas, dėl 
kurio buvo kovota net ligi charakterio pasikei- 
timo, buvo baigtas. Žmonės skirstėsi. Buvo daug 
rūpesčių prieš akis, o ir kapai neįdomi vieta: ji 
skirta ne tau, bet tiems, kurie iš čia nebegali 
sugrįžti. 

Prie vartų aš sutikau Liuciją. Jos veidas 
buvo baltas ligi melsvumo ir drėgnas. Ir bal- 
tumą ryškino nedažytos melsvos lūpos. Ji atro- 

J. ŠOLIŪNAS 


AKMENSKALDYS 


Jau nuo pirmos rasos kritimo 
Tašiau aš akmenis ant smėlio, 


Bet vėjas jį išpustė, 

Ir grimzdo iškalti paminklai 
Ir skeveldros, 

O diena man darėsi rusti, 
Nebesuprantama, 

Nors mano kojas šildė smiltys. 


Paskum aš pririnkau kriauklių, 
Kuriose maži perlai dar augo. 


Ir akmeniniai kūjo smūgiai 
Vėl kėlė miegančius artojus, 
Bėgo miesto gatvėm, 
Kabinosi lyg apynys 

I mirusių varpų dūžius. 


Aš nebegirdėjau smūgių. 
Nudriskusias skeveldras tik skaičiavau 
Ir pusles ant savųjų rankų. 


Klausiausi žingsnių aš tylos, 
Pareinančios iš nuvargusių laukų. 


Tada padėjau ašen kūjį, 
Akmuo nuskendo smėly, 
O saulė horizonte ... 


dė maždaug taip, kaip tuo metu, kai ją motina 
išvarė. Jos skruostai priminė perskalautus bal- 
tinius. Taip, vargšė mergaitė. 

— Žiūrėkite, — aš pasakiau jai, —jūs galite 
dabar čia pabūti. Su drauge pagyventi mano 
bute. Susitiktumėte savo drauges, su kuriomis 
mokėtės. 

Liucija pakėlė drumzlinas akis. Jai šis ant- 
ras grįžimas buvo graudesnis už pirmąjį. 

— Jūs geras, pone. Ne, aš važiuosiu ten, kur 
gyvenu. Brolis viską baigs tvarkyti. 

Grįžau namo tramvajumi. Buvau nusi- 
minęs. Keista, žmogus, atvažiavęs į čia, praran- 
da savo tautai būdingą charakterį, o kitas, čia 
augąs, vėl jį įgyja. 

Liucija tą pačią dieną išvažiavo. Ji galėjo 
čia palikti, tačiau nepaliko nė vienai dienai, nes 
ji nebeturėjo, kas ją išvaro. 


SALOMEJA NERIS 


DR. JONAS GRINIUS 


Širdis mana — 
Audrų daina, 
Visiems tu vėjams atvira — 
Kaip jura. 
S. NĖRIS 


Salomėja Nėris-Bačinskaitė-Bučienė (1904- 
1945) yra viena tų moterų, kurią sovietinė spau- 
da ir prokomunistiniai rašytojai okupuotoje 
Lietuvoje dažniausiai mini ir kurios poezija la- 
bai džiaugiasi. Ten gana dažnai pasirodo dides- 
ni ar mažesni S. Nėries poezijos rinkiniai, jos 
poezija verčiama į rusų bei į kitas sovietinamų 
tautų kalbas, apie jos sovietinį patriotizmą daug 
kalbama mokyklose, apie poetę leidžiamos studi- 
jos (D. Sauka, Salomėjos Nėries kūryba 1920- 
1940 m., 1957), o neseniai (1959 m.) sovietinė 
Lietuvos Mokslų Akademija jai paskyrė visą 
Lietuvių kalbos ir literatūros instituto darbų 
IV tomą (Literatūra ir Kalba). Šito instituto 
bendradarbis V. Kubilius savo straipsnį prade- 
da panegyriškai: “S. Nėriai ne nuo šiandien pri- 
pažintas didžiausios lietuvių poetės vardas. Ji 
daugiausia skaitoma ir labiausiai mylima iš vi- 
sų Mūsų poetų. Niekas taip stipriai neveikia nū- 
dieninės lietuvių tarybinės poezijos raidos, kaip 
S. Nėries lyrika", sako V. Kubilius. 


Be to, atrodo, kad S. Nėries poeziją mėgs- 
ta ne tik sovietinės propagandos paveikti as- 
mens, bet ir tie lietuviai, kurie vertina grynąją 
lyriką, nes tokios rūšies kūrinių S. Nėries raš- 
tų rinkiniuose yra pakankamai. Tačiau šitų lie- 
tuvių jausmai nėra gryni. Kaip neseniai iš Lie- 
tuvos atvykę liudija, lietuviai, kurie nesusitaiko 
su sovietine okupacija, dažnai prisimena, kad S. 
Nėris komunistams yra nemažai padėjusi savo 
poezija, kad ji 1940 metais pirmoji pradėjo gar- 
binti Staliną savo neva “Poema apie Staliną“. 
Visai suprantama, kad dėl šitos priežasties lie- 
tuviai laisvajame pasaulyje taip pat negali su- 
silaikyti nuo priekaištų S. Nėriai. Nieko nuosta- 
baus, jei šituose priekaištuose yra nemažai kar- 
tumo. 

Antai, V. Lozoraitienė savo straipsny “Sa- 
lomėjos Nėries kelias" (Europos Lietuvis, 1960. 
IV.7) tarp kito ko rašo: “Kokia Nėris maža 
ir primityvi atrodo šalia tų visų kovotojų už 
tikrąją laisvę! Nėris savo noru pakišo galvą po 
bolševikų peiliu. Ji jau nebe tyli ir kukli, bet 


drąsi ir ryžtinga, lietuviškame kostiume važiuo- 
ja į Maskvą ir tvirtu balsu skaito poemą apie 
žmogžudį ir jam po kojų aukoja savo tėvynę. .. 
Tokio Nėries elgesio bolševikų atžvilgiu kitaip 
negalima paaiškinti kaip tik jos sunkia liga. Nė- 
ris buvo perdėm lietuvaitė. Net Paryžius, nei 
iš viso užsienis nepakeitė jos kaimo mergelės 
išvaizdos. Pirmiau tyli ir nedrąsi, staiga darosi 
kovinga bolševikė, kuri tuo metu, kai Tėvynė 
kraujuoja ir ašaroja po bolševikų okupacija, sta- 
to jiems altorius, o savo Tėvynę niekina ir ter- 
šia". Kadangi S. Nėris mirė kepenų vėžiu, au- 
torė straipsnį baigia klausimu: “Ar negalėjo 
kraujo keliais vėžio ląstelės pasiekti ir jos sme- 
genis?'" 

Aiškinti S. Nėries visus skaudžius klystke- 
lius ankstybu vėžiu, kaip sugestionuoja V. Lo- 
zoraitienė, man atrodo, per toli nueiti ir nieko 
neišaiškinti, kaip S. Nėris pateko į klystkelius 
ir į komunistų pinkles. Manau, joks gydytojas 
nesutiks, kad S. Nėries smegenyse vėžys galėjo 
būti pasislėpęs kokius 20 arba bent 15 metų, 
nes poetės klystkelių pradų galima buvo užtikti 
jos sveikiausioje jaunystėje. 

Kadangi Nėrį arčiau pažinau asmeniškai 
kaip tik šituo jos gyvenimo metu (1924-26 m.), 
kada ji buvo neseniai atvažiavusi iš Vilkaviš- 
kio gimnazijos ir pradėjusi studentauti Kauno 
universitete ir vėliau nebuvau niekad nusto- 
jęs domėtis poetės psichine bei poetine evoliuci- 
ja, todėl jos vingius čia mėginu aiškinti kitaip, 
negu V. Lozoraitienė, ir kitaip, negu aiškina 
prokomunistiškieji kritikai. Atrodo, kad ir do- 
kumentinės medžiagos apie S. Nėrį jau yra pa- 
kankamai paskelbta, kad būtų galima vispusiš- 
kiau atskleisti poetės psichinę evoliuciją, negu 
tai buvo daroma ligi šiol. Tiesa, didžioji do- 
kumentinės medžiagos dalis yra perėjusi per 
komunistinės cenzūros koštuvą. Taip pat yra 
žinoma, kad nevisą medžiagą komunistai yra 
paskelbę apie S. Nėrį. Tačiau jos vis dėlto yra 
tiek, kad galima mėginti paanalizuoti gyvenimą 
poetės, kurios įnašas lietuvių literatūroje vis- 
tiek pasiliks, nors ir bus apgailestaujamos poe- 
tės klaidos, skaudžios jai pačiai ir lietuviams. 

Kad nebūčiau blogai suprastas, norėčiau 
iš anksto pasakyti, kad negaliu S. Nėries laiky- 
ti nei prokomunistine heroja, nei niekšiška lie- 
tuvių išdavike. S. Nėris man atrodo tik širdies 

moteris-poetė, savo jausmų bei vaizduotės po- 
skrydžių nemokėjus vertinti kritiškai ir nesu- 
gebėjus jų derinti su gyvenimo tikrove, kuri už 
šitą nepajėgumą jai skaudžiai atsikeršijo. Ir 
dabar priekaištai poetei gal nebūtų taip stip- 
riai pabrėžiami, jei Salomėja jaunystėje nebū- 
tų buvusi ateitininkė ir savo universitetinių 
mokslų nebūtų baigusi katalikiškame Teologijos 
- Filosofijos fakultete. Jei S. Nėris būtų atėjusi 
į lietuvių literatūrą, turėdama tokią pasaulė- 
žiūrą, kokią jaunystėje turėjo A. Venclova, K. 
Boruta, B. Sruoga, šiandien gal niekas jos taip 
rūsčiai nesmerktų, kaip didelių smerkimų nesi- 
girdėti nei K. Borutos, nei B. Sruogos atžvil- 
giu, nors tiedu autoriai taip pat yra parašę pro- 
komunistinių raštų. Bet S. Nėris buvo pamal- 
džios motinos išauklėta katalikiškai; ji buvo ka- 
talikiško “Ateities" laikraščio redakcijos narė 
(1925-27 m.); jos pirmąjį eilėraščių rinkinį 
“Anksti rytą“ buvo išleidęs tas pats “ Ateities" 
žurnalas; ji buvo baigusi katalikų fakultetą ir 
artim2i draugavo su žinomais katalikais; todėl 
ir S. Nėries klaidos labiau matomos, labiau 
smerkiamos, o jos psichologinė evoliucija atro- 
do sudėtinga arba bent gerokai susipainiojusi. 
Bet tai neturi būti kliūtimi pažiūrėti į poetę iš 
arčiau ir giliau, nors pernai liepos 7 d. tėra suėję 
tik 15 metų, kai S. Nėris stojo į gailestingojo 
Dievo teismą. 


Jaunystė (1904-1929 m.). 


Norint suprasti S. Nėries psichinę ir poetinę 
evoliuciją, pirmiausia reikia žvilgterėti į jos iš- 
vaizdą ir psichinę struktūrą. 

S. Nėris buvo mažo ūgio ir beveik negraži, 
išskyrus jos gana dideles akis. Šitokia išvaizda 
drumstė psichinį gyvenimą tokiam V. Krėvei, 
juo labiau dėl šitokios neimponuojančios išvaiz- 
dos kentėjo moteris, S. Nėris. Šį savo trūkumą 
S. Nėris jautė nuo tada, kai tik buvo pradėjusi 
domėtis savo išvaizda. Jai mažai vienas elgeta 
buvo išpranašavęs, kad ji užaugsianti didelė, bet 
tai neišsipildė. Kai jaunos studentės širdis šau- 
kė: “gyventi ir džiaugtis meile", S. Nėris 1925 
metais savo dienorašty užrašė: “Aš pasilikau tik 
tokia spirgutis. Na, nėr ko nusiminti, gal siela 
išaugsiu didelė, didesnė už tuos, kuriems gamta 
nepavydėjo kūno grožio“. Bet būti “spirgučiu" 
vistiek buvo nemalonu. Todėl šitą savo fizinę 
silpnybę S. Nėris stengėsi atsverti keliais bū- 
dais, pirmiausia pasipuošimu. 

Vilkaviškio gimnazijos mokslo draugė E. 
Adomaitytė-Kaunienė apie S. Nėrį moksleivę 
šitaip rašo: “Ji buvo nepatenkinta savo figū- 
ra ir visaip stengėsi plonesnė atrodyti. Tuo tiks- 
lu net marškinių nenešiodavo, kurie buvo siu- 
vami iš neplono naminio audeklo". Kartais dėl 
nesugebėjimo pasipuošti S. Nėris net nenueida- 

vo į gimnazijos pasilinksminimus. Minėta E. 
Adomaitytė-Kaunienė tai pailiustruoja šitokiu 
faktu: “Apsirengus nauja suknele, ji atėjo pas 
mane pasižiūrėti į veidrodį. Ilgai sukinėjos, ne- 
patenkinta derino suknelę. Pagaliau piktai pra- 
tarusi “stora kaip velnias", trenkė durimis ir 
išėjo iš kambario. Ir į pasilinksminimą tą vakarą 
visai nebeatėjo". Ar bereikia pridurti, kad men- 
ka išvaizda yra suteikusi nemažai kartumo S. 
Nėriai ir skatinusi rūstauti dėl to? 

Ir būdama studentė, S. Nėris stengėsi išvir- 
šinėmis priemonėmis išlyginti savo išvaizdos 
trūkumus. Nors dažnai dėvėdavo kuklia sukne- 
le, bet “mėgdavo šalikus ir sagas. Avėdavo ne- 
paprastai augštomis kulnimis batukais“, liudija 
apie poetę jos universitetinių studijų kolegė P. 
Stankūnaitė, o buvęs jos kolega mokytojas 
Lazdijuose J. Baltrukonis dar aiškiau tai pasa- 
ko, rašydamas: “O, kaip aš trokštu dailiai reng- 
tis! — girdžiu sakant poetę“. Kitoj vietoj tas 
pats mokytojas dar labiau išryškina tą vieną 
moteriškiausių S. Nėries troškimų, atpasakoda- 
mas šitokius jos žodžius: “Kai matau gražų mo- 
ters veidą, noriu būti naujuoju Rafaeliu. Aš 
nutapyčiau mūsų laikų madoną, madoną liūdin- 
čią dėl dabartinio žmogaus. Kartais aš pati no- 
riu būti labai graži, kad galėčiau įkvėpti daili- 
ninkus tokios madonos paveikslui". 

Dėl noro būti gražia bei įdomia S. Nėris 
mėgo fotografuotis tokiose pozose, kurios išryš- 
kina tai, kas jaunoje poetėje yra gražiausio — 
jos veidą, jos žvilgsnį. Užtenka tik pavartyti 
jos atminimui išleistą albumą Vilniuje 1955 me- 
tais, kad pastebėtum, kiek daugel kartų jauno- 
ji S. Nėris yra fotografavusis, įvairiai pozuoda- 
ma. Gal niekur kitur ji nemėgino taip save ap- 
gauti ir gal kitiems pozuotai užimponuoti, kaip 
savo biustinėse fotografijose. Apie šią moteriš- 
ką silpnybę piešimo mokytojas J. Baltrukonis 
rašo: “Poetė mėgsta fotografuotis, bet tik kelio- 
se nuotraukose ji panaši į save. Dauguma nuo- 
traukų nevaizduoja tikros Salomėjos. Tai dirb- 
tinės pozos, nieko bendro neturinčios su poetės 
veido ir sielos tikrove". Be abejo, dėl tų dirbti- 
nių pozų atsakinga ne tik ji, bet ir jos atvaiz- 
dus darę fotografai. Tačiau didelis susidomėji- 
mas savo fotografijomis liudija S. Nėries norą 
matyti save kitokia, negu ji buvo. 

Nepatenkinta savo kuklute išvaizda, S. Nė- 
ris dar buvo be galo jautri, pasiduodanti kiek- 
vienam naujam įspūdžiui, beveik nuolat gy- 
venanti nepastoviais jausmais, kurie jos vaiz- 
duotėje sukeldavo įvairiausių minčių. Tą nepa- 
prastą jautrumą — čia greitą nudžiugimą bei su- 
sižavėjimą, čia dar greitesnį užsigavimą bei nu- 
liūdimą — liudija visi S. Nėries draugai bei 
pažįstami. Nevienas visai aiškiai S. Nėrį vadi- 
na mimoza. Retas kuris jų nebuvo matęs jos 


verkiančios įvairiausiomis gyvenimo aplinkybė- 
mis. Ašaros tartum buvo jos kasdieninė duo- 
na. Taip pat ir tylumas nebuvo jos charakterio 
sąmoningai išugdyta dorybė, bet jos didelio į- 
gimto emocionalumo pasėka. S. Nėris nemėgo 
kalbėti apie save, dažniausiai būdavo rezer- 
vuota bei tyli ne dėl to, kad jai būtų buvę 
neidomu arba nemalonu kalbėti apie save bei 
savo kūrybą, bet todėl, kad ji bijojo parodyti 
kitiems savo neapskaičiuojamą jautrumą. Kalbė- 
damasi su žmonėmis, ji beveik nuolat turėjo 
saugotis bei tramdyti save, nes negalėjo numa- 
tyti, kokia emocija gali prasiveržti ir paimti 
viršų greta kitų. O ji prasiverždavo čia ašaro- 
mis, čia staigiu pykčiu (užsigavimu), čia bai- 
me, ypač mirties baime, čia staigiu džiūgavimu, 
čia sielvartu. 

Dėl besikaitaliojančių emocijų ir nuotaikų 
S. Nėris dažnai atrodė vaiku ir pati save ilgai 
laikė vaiku, tiesa, nekaltų, tik atvirumo jieš- 
kančiu vaiku. “Ak, aš kūdikis, kūdikis!'' — rašė 
ji dienorašty 1925 m., jau turėdama 20 metų. — 
Nejau taip visą gyvenimą ir būsiu tik silpnas 
kūdikis. Ir kvaila, kvaila gi aš, kaip pamanau, o 
iš šalies žiūrint dar kvailesnė atrodau! Taip, 
aš nieko nedrįstu. Neišdrįstu aš pasipriešinti sa- 
vo likimui ar gyvenimą kitaip tekėt priversti. 
Neišdrįstu aš ir neturiu teisės imti iš gyveni- 
mo, ko taip aistriai kartais širdis geidžia. Ne 
man pasaulis, ne man jo rožės". Ir todėl S. Nė- 
ris dažnai slėpė savo skausmą, kaip neprakal- 
binamas sfinksas. 


Bet vos tepraėjo diena kita, ir jau S. Nė- 
rį pagauna priešinga emocija: “Gyvent, gyvent, 
gyvent! taip aitriai šaukia širdis. Gyvent ir jaus- 
ti laisvę, jausti gyvenimo džiaugsmą, būti stip- 
riu, nieko nebijančiu aru“. O štai dviem die- 
nom prabėgus, Salomėjos nuotaika vėl kita. Gal- 
vodama apie savo atostogas kaime, ji savo die- 
norašty rašė: “Mane baimė ima. Kaimas , 
Suakmenėję veidai ... Slegianti tyla ... Melan- 
cholija, tamsi melancholija ir nuolatinė baimė 
nežinia ko, nežinia dėlko ... Liga, stačiai liga, 
kai pamanau. Rodos, stovi kažin kokia baidyk- 
lė .. . Nevalia berūpestingai nusišypsoti. Šir- 
dis, lyg varpelis ant siūlo pakabintas, nera- 
miai burzda — budėk ir būk pasirengęs sutik- 
ti ką nors klaikaus". Tačiau kai nuvažiuoja ii 
kaimą, kurio sakėsi bijanti, Nėris nejaučia 
jokio klaikumo: “Kaip smagu pavasarį mano 
tėviškėj. Ir visuomet čia smagu. Tikrai neužei- 
čiau pasauly poetiškesnio kampelio". 

S. Nėriai nesvetimas nei vaikiškas išdykavi- 
mas, nei gaivalinis džiaugsmas: “Aš negaliu su- 
silaikyti, perpildytas džiaugsmas veržiasi visu 
kūnu viršun (štai mano silpnybė, kad savo jaus- 
mų neįstengiu paslėpti). Aš nuolat šypsausi ir 
džiūgauju, ir juokiuosi ... Šokinėdama ir pusiau 


dainuodama parėjau... Turbūt, vasigėrus — 
pamanė mano Michalina, kai šūkaudama apsu- 
kau ją kelis kartus". 

Tiesa, čia pavaizduotos S. Nėries emocijos 
iš jos pačios dienoraščio kaitaliojosi meilės pa- 
liestoj jaunoj širdy. Bet argi erotinė meilė ką 
nors pakeičia žmogaus prigimty? Ne. Ji tik 
išryškina labiau tai, kas joj yra. Šiuo atveju ji 
teišryškina S. Nėries blaškymąsi tarp įvairių 
prieštaraujančių emocijų, kurios negali pakreip- 
u į nuoseklumą nei praktiškame gyvenime, 
nei kūryboj. Nuoseklumo būtų galima buvę dau- 
giau tikėtis, jei S. Nėris būtų buvusi kritiškes- 
nė, jei jos protas būtų buvęs pajėgesnis svars- 
tymui bei analizei. Bet šitaip nebuvo. S. Nėries 
gimnazijos draugai ir mokytojai liudija, kad jai 
gerai sekėsi kalbos ir literatūra, bet mokslas ne- 
sisekė matematikoj, kurioj reikia svarstymo bei 
nuoseklumo. Gimnazijoj matematikos rašomuo- 
sius darbus jai padėdavo atlikti kiti. To dalyko 
mokytojas užmerkdavo akis tik dėl jos poetinio 
talento. Kitaip S. Nėris nebūtų išlaikiusi nė 
brandos egzaminų. Ir universitete ji neparodė 
didesnio intelektualinio pajėgumo bei intereso 
filosofinėms problemoms. Nė vienas jos pažįsta- 
mas, jokia jos studijų kolegė neliudija apie S. 
Nėries aktyvų dalyvavimą universitetinių se- 
minarų diskusijose, arba apie kokį nors svarų 
seminarinį referatą. Šitokios rūšies pratybose ji 
tebuvo eilinė tyli studentė, kuriai abstraktinis 
protavimas buvo per sunkus ir neįdomus. Tie- 
sa, bebaigdama universitetą ir ką tik jį baigusi, 
S. Nėris mėgino skaityti filosofinių raštų — 
Schopenhauerio “Meilės metafiziką", Nietzschės 
“Taip kalbėjo Zaratustra“. Bet tokie pu- 
siau literatūriniai kūriniai nedaug tegalėjo pa- 
sitarnauti kritiškam protavimui, kuris būtų pa- 
dėjęs kontroliuoti emocijų bei vaizduotės spon- 
taniškus poskrydžius. Jie tiko jos talentui — 
nedideliems, daugiau ar mažiau spontaniškiems 
lyrikos gabaliukams, bet ne refleksijos reikalin- 
giems kūriniams. 

Per savo neilgą gyvenimą S. Nėris daug 
sykių yra kartojusi maždaug šitokį posakį: 
“Mano menas (arba mano talentas) man yra 
viskas". Po vieno savo nusivylimo meile 1926 m. 
jauna poetė pamėgino šito posakio prasmę pla- 
čiau pasiaiškinti, savo dienorašty rašydama: 
“Visa kuo ir kam gyvenu, yra menas. Jis kaip 
saulė gaivino mane nuo pat lopšio dienų. Dėl jo 
tik aš nemirsiu ir krisiu į bedugnę. Šioji sau- 
lė nušvies mano gyvenimo skeveldras, ir jos ne- 
mažiau gražios ir brangios man bus. Kiekviena 
šukelė, spindulio atgaivinta, nauja saule visam 
pasauliui spindės."* Kitaip tariant, savo kuklutę 
išvaizdą ir meilės nepasisekimus jaunoji S. Nė- 
ris buvo numačiusi atsverti savo talentu, kuris 
pasauliui gali duoti ne kažin kokius kelrodinius 

blokus, bet greičiau krištalines šukutes, atspin- 
dinčias poetės nuotaikas bei jausmus. Todėl, su- 
sipažinęs su jaunosios S. Nėries poezija, jos pro- 
fesorius V. Mykolaitis-Putinas sakydavo, kad jos 
lyrikos charakteringiausias bruožas — dainiš- 
kumas. Šitą savo talento ypatybę — individua- 
lių emocijų sužadintą dainą — poetė ne tik jau- 
tė, bet ir sąmoningai suprato (tai liudija dau- 
gumo jos poezijos rinkinių vardai). Lakštinga- 
la negalėjo nečiulbėti savų džiaugsmų, nusivy- 
limų bei sielvartų. Tačiau kai poetė panoro bū- 

ti galingu aru ir stengėsi lakštingalos dainą 
pakeisti aro kalenimu, tada S. Nėries poezija 
tapo dirbtine, kurioj neliko nei gyvos lakštin- 
galos nei gyvo aro garsų (Poema apie Staliną, 
Bolševiko kelias, Marija Melnikaitė, Pratiza- 
nė). S. Nėris negalėjo nesusentimentalinti aro 
kalenimų, nes joj per mažai tebuvo protu pa- 
grįstos valios, bet su kaupu asmeninių jausmų, 
ypač meilės ir ilgesio. Ji negalėjo būti aru, nes 
jos prigimtis buvo perdaug moteriška. 

Troškimas mylėti ir būti mylima, beveik 


nepaisant galimybių, buvo viena didžiųjų jauno- 
sios S. Nėris nelaimių. Kas ją mylėjo, to ji ne- 
mylėjo, o ką ji mylėjo, tas dažniausiai jos ne- 
mylėjo. Kartais vyriškio draugišką palankumą 
jos lyriniam talentui arba jos trapiam asmeniui 
ji palaikydavo meile. Bet kai paaiškėdavo, kad 
tai tebuvo tik draugiškumas, jauna poetė jaus- 
davosi apvilta. Neabejotinai S. Nėrį mylėjo jos 
gimnazijos mokslo draugas, už ją jau vyres- 
nis, S. Balsys. Jis gal nekartą ją išgelbėjo nuo 
viešųjų suklupimų per matematikos rašto dar- 
bus. Jis metus ar ilgiau mėgino S. Nėrį globoti 
universitete. Bet S. Balsys buvo vyras ramus, 
lygus, be poetinių poskrydžių, realiųjų moks- 
lų mėgėjas. Gal kaip tik dėl to S. Nėris šito 
draugo meilės ištikimybės neįvertino. Jis netiko 
būti svajonių karalaičiu, kuriam jauna poetė 
būtų galėjusi nupinti savo dainų amžiną vai- 
niką. 

Tokiu karalaičiu 1925 metais S. Nėris vaiz- 
davosi kitą studentą mėlynom akim. Ji liūdė- 
davo, kai savo garbinamo jaunikaičio nepama- 
tydavo ten, kur tikėdavosi išvysti, ir džiūgau- 
davo, kai jis ją draugiškai prakalbindavo arba 
i ją pažvelgdavo. “Ar tu žinai, mano skaistusis 
karalaiti, jog vienas tavo šiltas ir saldus pažvel- 
gimas begalinį džiaugsmą, giesmių giesmes ma- 
no sieloj kūria. Tik nuo vieno mano saulės šilto 
pažvelgimo visa širdis žieduos paskendo“, rašė 
tada poetė savo dienorašty. Ji tam baltajam savo 
berneliui keletą dainų sudėjo, nors jų tik vieną 
antrą teišspausdino. Kai paaiškėjo, kad šis išsva- 
jotasis jai neturi kitų jausmų, išskyrus draugiš- 
kumą, S. Nėris savo dienorašty 1926 m. užrašė: 
“Nemokėjau aš branginti savo pavasario dienų, 
nei savo gyvenimo, nei savo meilės. Turbūt, 
taip įvyko todėl, kad aš einu sau, o gyvenimas 
sau. Aš iškylu į padanges, o mano gyvenimas 
pasilieka žemai. Čia žemėje pažinau aš jį ir jis 
į mano gyvenimo vainiką įsipynė. Pamylėjau 
aš jį padangių meile iš augštumos. Savo gyve- 
nimo krišpolinį indą aš norėjau pasiimti augštu- 
mon ir jį drauge ... Šiandien mano gyvenimo 
indas sudužo. Veltui aš rymau ašarota, žiūrėda- 
ma į išbarstytas šukes". Vargšė Salomėja! Ji 
naktimis ašarodavo, dieną būdavo neprakalbi- 
nama, kaip juoda žemė, kai jos išsirinktasis jau- 
nikaitis nepažvelgdavo arba nepasakydavo to, 
ko ji tikėdavosi, o jis net nežinodavo, kad dėl 
jo jauna poetė kankinasi. 

Kaltindama save dėl savo meilės nerealu- 
mo, vis dėlto S. Nėris negalėjo suvaldyti savo 
širdies, kuri skatindavo jos jautrią vaizduotę 
kurti meilės svajones. Pajutusi tai, S. Nėris mė- 
gino būti realesne ir dėl savo meilės atkakliau 
kovoti, kai įsimylėjo vieną savo profesorių. Įsi- 
mylėti jį nebuvo nieko nepaprasto, nes S. Nėries 
studijų draugė J. Laurinavičiūtė rašo: “J. Ere- 


tas studentams darydavo didelį įspūdį, sugebė- 
jo patraukti universiteto jaunimą, ypač tą jo 
dalį, kuri ateidavo iš kaimo. Visos studentės bu- 
buvo jį įsimylėjusios. Juo žavėjosi ir S. Nėris". 
Jis patiko studentėms, nes turėjo patrauklią 
išvaizdą, gerą iškalbą, mėgo muziką ir mokėjo 
dailiai šokti. O S. Nėris turėjo pramuštą galvą 
šokiui, kaip liudija Ign. Malėnas. Reikia manyti, 
kad per studentų pobūvius (initium semestri, 
arba stud. ateitininkų steigiamos  “Šatrijos" 
draugovės savybinius vakarus) S. Nėris ir pa- 
linko į prof. J. Eretą, ėmė svajoti apie jį, ra- 
šyti apie tai eilėraščius. Tai nebuvo dar didelė 
nelaimė, nes ir kitos jaunos studentės svajodz- 
vo apie tą šaunų vyriškį. Tačiau S. Nėries nelai- 
mė buvo ta, kad ji buvo mažiau kritiška negu 
jos kolegės: ji nesuprato, kad J.E. negalėjo jos 
mylėti, nes 1925 m. rudenį jis jau buvo vedęs, 
o 1927 metais, kada S. Nėris karščiausiai apie 
ji svajojo, profesorius jau buvo susilaukęs pirm- 
gimio sūnaus. Gal jis S. Nėriai, kaip prade- 
dančiai poetei ir trapiai mergaitei, buvo paro- 
dęs daugiau simpatijos negu kitoms savo stu- 
dentėms, bet romantikei Salomėjai to užteko 
palaikyti tikra meile. Ja užsidegusi, ji vėl kūrė 
laisvas svajones, kurios neatitiko tikrovės. Poe- 
tės naujas širdies riteris nebebuvo baltas kara- 
laitis, kaip anas studentas, bet “jaunas sakalas 
iš Alpių“, kurio “juodos akys žemę vėrė, o sap- 
nai padangę“, ir kuris “pavargo ir nuliūdo, 
kaip narve be saulės, be gimtųjų savo  kal- 
nų, be draugų, be meilės". Taip S. Nėris rašė 
bevardyje eilėrašty 1927.V.29. 

Šitaip įsivaizdavusi savo profesorių, poetė 
pasijuto pašaukta jį išvaduoti iš žemų slėnių, 
iš gyvenimo prozos. Svajonių valandomis pasiju- 


tusi galinti “mylėt lig beprotybės, lig mirties“, 


Salomėja stengėsi savo "misiją" įvykdyti tikro- 
vėje: ji duodavo savo eilėraščius skaityti myli- 
mam profesoriui, neva klausdavo jo patarimo, 
įvairiais pretekstais stengdavosi apsilankyti jo 
bute, dalyvauti ten, kur jis dalyvavo. Kai 1927 
m. vasarą jis išvyko į Bazelį paviešėti pas savo 
motiną, S. Nėris bent eilėraščiais svajoja apie 
ji, nors tą vasarą Palangoje jos dėmesį buvo 
patraukęs kažin kas kitas. Bet rudenį ji vėl sva- 
joja apie sakalą iš Alpių, mėgina su juo suartėti, 
nors jos žingsnius lydi nusivylimas. Kitą 1928 m. 
vasarą, nors ir pinigų neturėdama, poetė viena 
važiuoja į Vakarų Europą, pirmoje eilėje į Švei- 
cariją, kur pas motiną viešėjo jos profesorius. Jai 
tikriausiai ateina į galvą mintis, kad jis bėga 
nuo jos meilės priekabių, bet poetė, atrodo, vi- 
sai vilties nenustoja, nes 1926 m. dienorašty 
buvo įrašiusi: “Širdis ir jausmas stebuklus da- 
ro. Kai tik juos laisvėn paleidžiu, jie visada 
laimi". 

Šitos nelaimingos meilės ir įsivaizduotos 

moteriškos misijos — išvaduoti sakalą — įta- 
koje S. Nėris 1927 m. ir parašė savo išgarsėju- 
sį eilėraštį “Be bažnyčios, be altorių, be sumai- 
nymo žiedų“. Bet ilgai jo neskelbė, kaip ne- 
spausdino daugelio kitų savo nuodėmingų ei- 
liuotų svajonių. Ji vis negalėjo jų atsikratyti. 
Ji 1928 m. vasarą Bazelio katedros didžiajame 
varpe įbrėžė savo ir profesoriaus vardus, “kad 
skambėdamas varpas mūsų vardus kartotų ža- 
liajam Reinui". Tų pačių metų gruodžio mėn., 
jau gyvendama Lazdijuose, S. Nėris parašė 'il- 
gų vakarų" vaizdelį, kuriame vėl pasakojo, kaip 
Nemuno krantų mergaitė išėjo jieškoti myli- 
mojo" į tą kraštą, kur kalnai baltomis karūno- 
mis į dangų atsirėmę". Ten prie Reino ant di- 
džiojo katedros “varpo ji užrašė jo ir savo var- 
dą". Tai paskutinės Salomėjos svajonės apie J.E., 
o eilėraštis “Be bažnyčios, be altorių“, paskelb- 
tas “Židiny" 1928 m. lapkričio numery, buvo 
paskutinis mėginimas jį "susigrąžinti", paskuti- 
nis beviltiškas demaršas. 1929 m. sausio pradžio- 
je S. Nėris savo dienorašty jau rašė: “jis, ma- 
no sakalas, mano audringas demonas, pasidarė 
jaukus naminis paukštis. Su juo nebepakilti dau- 
giau į bežmogiškas augštybes. —Aš likau vie- 
na. 

Šis plačiau pavaizduotas nelaimingos mei- 
lės epizodas svarbus tuo, kad jis parodo, ko- 
kios subjektyvios ir individualios buvo S. Nė- 
ries įkvėpimo versmės jaunystėje. Bet čia pat 
gali kilti klausimas, ar jos katalikiškas religi- 
nis ir moralinis auklėjimas neturėjo jokios 
reikšmės poetės nelaimingoj meilėj bei sielos 
audroj? Deja, katalikiško auklėjimo ir katalikų 
moralės reikšmė Salomėjai tebuvo minimali. 
Atsidavusi savo erotinėms svajonėms, poetė jau- 
tėsi nusidedanti, bet drauge ir teisinosi. 1927 m. 
dienorašty ji rašė: “Mano Dievas ir aš... Mano 
Dievas gailestingas, liūdnas ir be galo geras, 
ir aš nuodėminga, nužeminta ir tikra, be kau- 
kės. Aš be kaukės, nors nuodėminga ir keista, 
bet esu protingesnė ir mano Dievui daug geriau 
patinku". S. Nėris įsivaizduoja esanti Dievui 
meilesnė už kitus todėl, kad ji atvira, neveid- 
mainiaujanti, kai tuo tarpu tie kiti, kurie savo 
jausmus slepia, klaidžioja prisidengę melo bei 
apgaulės kauke. Tai matyti iš šitokio 1928 m. 
pradžios ketureilio: 


Aš nuodėminga, Viešpatie! 
Nesiginu — aš nuodėminga, 

Bet mano “nuodėmė? — 

Šventesnė už “šventųjų"? “dorybes"'. 


Meilės svajonių ir jausmų įaudrintoj S. Nė- 
ries sieloj katalikų religijos bei dorovės princi- 
pai žymios reikšmės neturėjo, nes poetės reli- 
gija pirmiausia buvo jausminė ir tradicinė. Nei 
iš jos jaunystės dienoraščių, kiek jų yra pa- 

skelbta, nei iš jos poezijos nematyti, kad S. „Nė- 
ris būtų Dievą branginusi, jame paguodos jieš- 
kojusi, apie jį galvojusi. Dievą ji pripažino, 
Kristaus švenčių proga yra parašiusi keletą ei- 
lėraščių, kurių labiausiai bene pasisekęs “ Pri- 
sikėlimo varpai“. Bet ir šitame eilėrašty nėra 
Kristaus vardo, o tik skaidriai džiaugsminga 
nuotaika su Dievo-Meilės vardu. Religiškesnis S. 
Nėries eilėraštis “Prie kryžiaus“, kurio paskuti- 
nėj strofoj skaitome: 

Prie kryžiaus — klūpau kojas apkabinus, 

Bučiuoju kruvinas vinis — 

Su juo numirti! Jį žmonės nukankino — 

Man žmonės — svetimi. 


Tai gal pats reikšmingiausias S. Nėries re- 
liginis trupiniukas tarp gausių spausdintų ir ne- 
spausdintų jaunystės eilėraščių. Taip pat ir mir- 
tis, kurios poetė bijojo nuo pat vaikystės ir ku- 
rią dažnai minėdavo savo eilėraščiuose ir dieno- 
raščiuose, joj nesužadindavo religinių transcen- 
dentinių minčių. Kai staigiai mirė jos studijų 
draugė T. Spudaitė (1925 m. pabaigoj), S. Nė- 
ris parašė net tris eilėraščius, bet juose nepra- 
siveržė nei sielos nemarumo, nei sielų -bendra- 
vimų problemos, nei maldos atodūsiai. Viename 
šitų eilėraščių juodrašty poetė amžinybę buvo 
pavadinusi simboliniu Džiaugsmo Pilies vardu, 
bet 1926 m. “Ateity"'" išspausdintame tekste šito 
simbolio nepaliko. Mirtis ten suprasta kaip vagis, 
kuris nesugrąžinamai išplėšė mielą draugę. Jos | 
gyvenimas poetei atrodė, kaip vos pražydusi 
laukų aguonėlė, kurią Juodas vėjas taip pabu- 
čiavo, jog niekas neatmins, “kad čia liepsnojo 
aguonėlė rytmety“. Taigi, šituose eilėraščiuose 
tėra tik gilus liūdesys dėl persiskyrimo bei iš- 
nykimo — tik natūralūs žmogiški jausmai be 
antgamtinio žvilgsnio bei atspindžio. Todėl būtų 
galima pasakyti, kad S. Nėris jaunystėje netu- 
rėjo krikščioniškai suprastos religijos, kaip as- 
meninio kontakto su Dievu, arba Dievas jai ne- 
buvo suteikęs tos savo didžios malonės, arba ji 
nebuvo išgirdusi jo, kai Dievas buvo pasibeldęs 
į jos sielos duris. Gal todėl jaunos S. Nėries reli- 
gija atrodo gamtinė, jausminė, negili, nepatvari, 
tik tradicijų palaikoma. 

Jei S. Nėries religija tebuvo jausminė ir 
tradicinė, kodėl ji per keletą metų gimnazijoj 
ir universitete buvo ateitininkė? Man atrodo, 
kad ji buvo ateitininkų organizacijos narė ne 
dėl religinių, bet dėl patriotinių ir kultūrinių 
motyvų. Ji žinojo, kad buvo nemažai ateitinin- 
kų, kurie buvo mirę dėl Lietuvos laisvės ir ne- 
priklausomybės; ateitininkai turėjo žymiai pla- 
tesnę spaudą negu kitos moksleivių ir studentų 
organizacijos; ateitininkuose buvo jaučiama jau- 
nų talentų globa; juose 1922-26 metais jau bu- 
vo mokslo bei literatūros vyrų, kurie S. Nėriai 


labiau imponavo negu kiti. Šitie motyvai jau- 
nai poetei daugiau reiškė negu ateitininkų re- 
liginiai, filosofiniai ir visuomeniniai principai. 
Ir 1924 metais išrinktas “ Ateities" redaktorium, 
kviečiau S. Nėrį redakcijon literatūros skyriui 
vesti su slapta intencija sustiprinti pradedančią 
poetę pasaulėžiūros klausimuose. Maniau, kad 
darbas redakcijoj savaime paskatins Salomėją 
nesitenkinti vien literatūra, bet gilintis ir į gy- 
venimo, filosofijos problemas. Deja šitaip nebu- 
vo. Per metus laiko susitinkant redakcijos rei- 
kalais, S. Nėris tesidomėdavo ir tekalbėdavo ar- 
ba literatūriniais klausimais, arba apie pažįsta- 
mus, 0 savo eilėraščius, skiriamus “Ateičiai", ji 
rašydavo egotistinėmis temomis. Nekitaip ji el- 
gėsi ir nuo 1925 m. rudens, kai “Ateities? redak- 
torium buvo išrinktas A. Januševičius, kuris 
Nėrį pakvietė toliau rūpintis dailiosios literatū- 
ros skyriumi. 

Apie S. Nėrį studentę ir "Ateities" redak- 
cijos narę būtų galima pasakyti tą patį, ką apie 
gimnazistę yra pasakęs jos buvęs mokytojas kun. 
J. Juraitis: “Salomėja buvo jausmo žmogus. 
Principų pasaulis jai nedarė įspūdžio, ir ji rim- 
čiau į tą pasaulį nesigilino. Aš nesu sutikęs liu- 
dytojo, kuris būtų pasakęs, kad Salomėja, tiek 
metų Vilkavišky buvusi ateitininke, būtų nors 
vieną trumpą idėjinio ar organizacinio turinio 
paskaitą skaičiusi, kalbą sakiusi. Ji tik savo ei- 
lėraščius . paskaitydavo . Tikėjimas Salo- 
mėjai savo esme buvo tradicijos dalykas. Kol 
atmosfera buvo palanki, tikėjimas joje laikėsi, 
bet kai tik sąmonėn ėmė brautis kiti įspūdžiai, 
kiti jausmai, tikėjimas paliko Salomėją“ (Lit. 
ir Kalba IV, 53-54 psl.). 

Religija paliko S. Nėrį, nes poetė į ją žiū- 
rėjo savo jausmų ir savo poezijos žvilgsniu. 
Jauna gavusi sunkų ir jai nemalonų mokytojos 
darbą Lazdijų užkampy 1928 m. rudenį, S. Nė- 
ris nebeteko šalia savęs artimųjų universite- 
tinių draugų, kurie būtų ją globoję ir domėję- 
si jos poezija. Lazdijų aplinka buvo kultūriš- 
kai skurdi ir siaura. Jos darbo kolegos mokyto- 
jai katalikų “Žiburio" gimnazijoj jauna poete, 
jau pagarsėjusia “Anksti rytą" lyrikos rinkiniu, 
beveik nesidomėjo, o 1928 metų žiemą, kai 
buvo išspausdintas jos eilėraštis “Be Bažnyčios, 
be altorių, be sumainymo žiedų“, ji pasijuto dau- 
giau negu nejaukiai. Gimnazijos direktoriui, ku- 
ris pradedančią pedagoginį darbą S. Nėrį glo- 
bojo, tas jos laisvamaniškai skambąs eilėraštis 
negalėjo patikti, nes jam natūraliai kilo „klau- 
simas dėl mokytojos eilėraščio neigiamos įtakos 
mokiniams. Gal šito rūpesčio paakintas, jis vie- 
ną rytą to eilėraščio pirmąją pastraipą paskaitė 
mokytojų kambary, kolegas mokytojus prajuo- 
kindamas autorės akivaizdoj. Kontrastas tarp 


tylios ir kuklios S. Nėries žmonėse ir jos drą- 
sių posakių eilėrašty buvo savaine juokingas. 
Bet šitą juoką jautrioji Nėris priėmė skaudžiai 
asmeniškai, kaip pasityčiojimą, nes savo gyve- 
nimo pašaukimą ji matė savo mene, o cituotą 
eilėraštį ji buvo parašiusi savo beviltiškos mei- 
lės įtakoje. Kokia galėjo būti tada poetės savi- 
jauta, jos studijų kolega Ing. Malėnas, tą epizo- 
dą papasakojęs, apie ją rašo: “Man, gerai pažįs- 
tančiam Salės jautrumą ir jos itin didelį ambi- 
cingumą, buvo aišku, kad ji tuo metu būtų mie- 
liau prasmegusi skersai žemės, negu kentėjusi 
anas Tantalo kančias". 


Vėliau kolegų mokytojų juokas poetei gal 
nebebuvo šitaip skaudus, tačiau jautrios ir am- 
bicingos S. Nėries širdy jis kėlė protestą prieš 
katalikus. Savo draugės H. Vilčinskaitės Kau- 
ne užtariama, nepatenkinta bendradarbiais, ji 
pradėjo galvoti, kad katalikai ją apgavo, kad 
jie kalti dėl uždaros ir jai sunkios Lazdijų ap- 
linkos. Ji užmiršo, kad kaip tik jai norėdamas 
gero — suteikdamas jai darbo, — “Žiburio" 
gimnazijos direktorius ją be pedagoginės prak- 
tikos, bet pažįstamą iš Vilkaviškio, drauge su 
J. Vičkauskaite pakvietė į savo vadovaujamą mo- 
kyklą ir tėviškai įvesdinėjo į pedagoginio dar- 
bo painius reikalavimus. Jei S. Nėris būtų bu- 
vusi objektyvesnio ir platesnio žvilgsnio, ji bū- 
tų nesunkiai pastebėjusi, kad katalikai ir direk- 
torius po jos laisvamaniškai skambančio eilė- 
raščio jai pasiliko palankūs: jos nesugebėjimą 
suvaldyti mokinius klasėse bei jos dažną nepa- 
siruošimą auklėjimo pamokoms direktorius sa- 
vo autoritetu dengė prieš Švietimo Ministeriją 
ir net sudarinėjo galimybes jai išvykti į užsie- 
nį pasimokyti vasarą vokiečių kalbos, kurią poe- 
tė dėstė gimnazijoj. Bet, deja, S. Nėris šitokio 
žvilgsnio neturėjo, pedagoginio darbo nemėgo, 
dėl jo sunkenybių bei nepasisekimų jame daž- 
nai kentėjo ir verkė, draugų, kurie ja būtų do- 
mėjęsi, kaip moterim ir poete, ji greta neturė- 
jo, o parėjusi po darbo į savo kambarį pastogė- 
je, ji neretai jautėsi lyg karste. 1928 m. gruo- 
džio mėnesį ji savo dienorašty užrašė: “Ma- 
no kambarys karsto išvaizdos. Jis ilgas, ir jo lu- 
bos — kaip karsto dangtis ... Mano jaunos die- 
nos čia palaidotos. Mano jaunystė, čia uždary- 
ta, kaip paukštelis blaškosi ir ilgais vakarais suo- 
kia šiurpią vienumos dainą. Mano žydinčios 
jaunystės dienos tirpsta po viena kitos šitam 
šaltam nykiam karste“. Keliems mėnesiams pra- 
slinkus, būtent, 1929 m. kovo pradžioje poetė 
savo psichinę savijautą Lazdijuose dar labiau 
paryškino, savo dienorašty rašydama: “Aš kas- 
dien sutinku žmones, kurie mirę. Jie lavonai. 
Vaikščioja ir kalba. Kaip sunku, kaip sunku 
tarp lavonų kasdien gyventi". Šitaip nepalan- 


iš 


kiai vertindama savo aplinkos žmones, S. Nėris 
ilgėjosi meilės, motinystės, draugų. 

Todėl iš Lazdijų poetė dažnai važinėdavo į 
Kauną, nes ten gyveno jos draugė Hėlė Vilčins- 
kaitė, kuri retai teprisiversdavo atvykti į Laz- 
dijus. S. Nėris veržėsi į Kauną, nes ten be 
H. Vilčinskaitės, dar buvo vienas antras drau- 
gas (J. Ambrazevičius, Ign. Malinauskas, su 
kuriuo nuo 1927 m. vasaros ji buvo artimai 
susidraugavusi); ten buvo laisvų studentavimo 
dienų malonūs prisiminimai, ten viliojo netikė- 
tinumai, ten traukė platus gyvenimas ir pasau- 
lis, kuri iš jos buvo pagrobę Lazdijai. “Jį kaž- 
kas atėmė, pagrobė iš manęs ir juo tožyn, juo 
labiau jo netenkų,' — rašė dienorašty Nėris 
1929 m. kovo mėnesį. “O tie pasižadėjimai vai- 
kystėj. Ar tik jie nebuvo apgavimas? Aš jaučiu, 
kad kažinkas mane apiplėšė, apgavo. Begėdis- 
kai apgavo". 


Šitaip suabejojusi dėl savo jaunystės idea- 
linių pažadų (tikriau — dėl ateitininkų idealų 
ir pareigų), beveik svaigdama ilgesiu pasivyti 
bėgančią jaunystę ir pagauti plačiojo pasaulio 
gyvenimą, dvidešimt penkerių metų S. Nėris 
1929 m. vėlyvą pavasarį prisirašė prie prof. B. 
Sruogos organizuojamos ekskursijos į Vakarų 
Europą. Joje ji arčiau susipažino su liberalais, 
kairiaisiais, socialistais. Su jais ji patyrė naujų 
įspūdžių bei nuotykių, o vieną jų Vienoje įsimy- 
lėjo. Šitaip gimė joje nauji persiorientavimo 
motyvai, subjektyvūs motyvai, labai panašūs į 
tuos, kokie ligi tol ją siejo su katalikais bei atei- 
tininkais. Nuo 1929 m. vasaros prasideda S. 
Nėries abejonių bei posūkio metai, nors dar 
dvejus metus laiko ji tebedirbo “Žiburio" gim- 
nazijoj Lazdijuose ir tebespausdino eilėraščius 
katalikų žurnaluose. 

(Bždž) 

CIRKO MUZIKANTAI (Pastelė. Paryžiaus Miesto Muziejus) 


VYTAUTAS KASIULIS 


SPALVŲ MAGIJOS MEISTRAS IR LINIJŲ POETAS 


HENRIKAS NAGYVS 


Romantiškas Kasiulio pasaulis mus nukreipia 
nuo įprastinių kelių. švelnus ir nostalgiškas — jis 
mus iš karto nustebina: jis dainuoja su dideliu 
džiaugsmu savo vaizduotės pasaulį, kur visi žmonės 
— poetai, visi daiktai — papuošalai ir visi sodai 
yra Rojaus sodai. 

Jean Chabanon 


Kai prabėga prieš mano akis — kaip kei- 
stam kaleidoskope — Vytauto Kasiulio paveiks- 
lai: nuo skurdžių ir nostalgiškų Kauno sena- 
miesčio gatvelių ir pavidalų iki rafinuotų ir gra- 
cingų paryžietiškų nature morte ir nerūpestin- 
gų bohemiečių, — prisimenu vienintelės ir nie- 
kad neužmirštamos Alain-Fournier knygos Di- 
dįjį Molną. Aną savotišką vaikiną, atnešusį vie- 
ną rudenio dieną, staiga, i pilkos ir monoto- 
niškos kaimo mokyklėlės vaikų kasdienybę di- 
džiųjų nuotykių ilgesį. Atvėrusį slaptingas du- 
ris į žavų, kerintį ir nepažįstamą pasaulį: ke- 
liaujančių cirkų žibintais nušviestus veidus, 


smėlio arenas, keistų karnavalų pilis, trapių mer- 
gaičių juoką ir degančių vasarų tuštumą, gat- 
vių muzikantų gailias melodijas ir klounų be- 
sišypsantį skausmą. 

Po visų pripažinimų ir pasisekimų, kurių 
Kasiulis susilaukė daugiau, nei bet koks lietuvis 
dailininkas šiandien, jis man — ir daugeliui ma- 
no draugų liko tas pats keistas vaikinas, atvėręs 
mums duris į savo spalvotosios magijos pasau- 
lį, artimą ir savą pasakos šalį, Didžiojo Nuotykio 
žemę, jis mums liko tas pats Le Grand Meaul- 
nes — visų neramios dvasios jieškotojų brolis. 

Prisimenu pirmąją Kasiulio kūrinių paro- 
dą. Ji skyrėsi nuo kitų matytų parodų daug kuo. 
Pirmiausia, savo neįprasta tematika ir be galo 
subtiliu pastelių spalvingumu. Ir — absoliučiu 
piešinio apvaldymu. Kasiulis yra vienas tų re- 
tų fenomenų (kaip muzikoje apdovanoti absoliu- 
čia klausa), kuriam ir sunkiausius piešinio spren- 
dimus pavyksta išspręsti žaismingų lengvumu. 

Jau pirmojoj parodoj Kasiulis atvedė visus sa- 
vo pasaulio personažus: gatvės muzikantus, cir- 
kininkus, kritiškus modelius keistų dailininkų 
atelje, žmones, žvelgiančius lengvu sarkazmo 
šypsniu miestelėniškam pasaulyje, liūdnus pirk- 
lius žaismingose turgavietėse, skurdžius žemdir- 
bius savo kasdieniškoj aplinkumoj, - žvejus, 
paukščius, žuvis. O kiek vėliau, mes matėme jo 
aliejaus darbus, kur iš tamsaus fono žvelgė į 
mus vėl tie patys savotiško pasaulio žmonės — 
dailininko dvasios bendraveidžiai ir bendrasie- 
liai. 

Vokietijoje į jo paveikslus vienu metu įsi- 
liejo spalvota ornamentika. Ir vėl su tokia pat 
aistra ir su tokiu pat užtikrintumu, dailininko 
niekad nesustojusio vietoje, bet nuolat jieško- 
jusio savo pasauliui autentiško braižo ir tikrojo 
šifro. Vienintelio šifro, kuris išskirtų jį iš visų 
kitų menininkų tarpo. Ne dėl garbės, ne dėl 
viešo pripažinimo, bet dėl būtinybės pasisakyti, 
vienintelio tikro akstino dideliam kūrėjui. 

Ir tarpe visų šių spalvingų kompozicijų nuo- 
lat žavėjo Kasiulio meistriški piešiniai. Tušo ški- 
cai, kur keliom linijom apibrėžta žmogaus kū- 
no gracija, anglies eskyzai, stulbiną savo išbaig- 
tumu ir tikrai eterišku lengvumu. 

Kasiulio kūrybos pasiekimas Paryžiuje ir 
pasaulyje nestebina nei vieno, kuris jį geriau 
pažino. Tokių duomenų ir tokio atkaklaus verž- 
lumo kūrėjas turėjo būti pripažintas ir iškeltas. 
Todėl taisingai sako garsiosios Paryžiaus galeri- 
jos savininkas ir kritikas Christian-Gilbert Stie- 
bel — Kasiulis susilaukė vieno iškiliausiųjų 
Paryžiaus dailininkų vardo be jokių išorinių 
triukų, be jokių protekcijų ir būgnų, vien tik- 
tai savo neeilinio talento dėka. Savo kūrybinės 
technikos ir tematikos originalumu ir šviežumu. 


Iš tiesų, vargu ar kuris dailininkas, per to- 
kį trumpą laiką, susilaukė tokių stebinančių pa- 
lyginimų — jį lygino su Dufy ir Chagall, Dau- 
mier ir Matisse, Rouault ir viduramžių meiste- 
riais. Ir visa tai rašė Paryžiaus kritikai, labai 
retai ir labai šykščiai daliną tokius komplimen- 
tus nepažįstamiems ateiviams. Nepamirškime, 
kad Paryžiuje, pačių prancūzų tvirtinimu, yra 
tūkstančiai gerų ir puikių dailininkų. Būti iš- 
rinktųjų šimte — o toks šiandien yra Kasiulis 
— yra tikrai reta garbė. 

Kokia gi Kasiulio atrasta slaptinga kūry- 
binė formulė taip sužavėjo ir užkerėjo Paryžių 
ir kitas Europos sostines? Jų daug. Jų nenusa- 
kysi keliais žodžiais. Todėl grįžkime prie Kasiu- 
lio paveikslų ir pradėkime juos stebėti. 

Jo įvairumas? Jo kūrinių ir tematikos tur- 
tingumas? Be abejo, tai vienas tos paslapties as- 
pektų. Būti nuolat kitokiu ir vis dėlto išlikti 
tokiu pačiu — yra viena didžiųjų dailininkų pri- 


180 


vilegijų. Kasiulio tapybinis stilius iš esmės nie- 
kad nepaskeitė. Jo savotiškas žvilgsnis į tikro- 
vę liko nuolat tas pats: savotiškas nostalgijos, 
pietizmo, lengvos ironijos ir lyrizmo mišinys. 
Stebinanti alchemija. Taupiom detalėm fiksuo- 
jami kompoziciniai ir dvasiniai niuansai, trapūs, 
lengvi, transparentiški. 

Jo kūriniuose jungiasi šiaurės žmogaus inte- 
gralumas su pietietiška Paryžiaus gracija, todėl 
jį kritikai yra pavadinę lietuviu, galėjusiu gim- 
ti Paryžiuje. Gal kaip tiktai jo lietuviškos že- 
mės žmogaus nuovoka išgelbėjo jį iš pavojaus, 
kurin puola visi Paryžiun atvykę užsieniečiai 
— patekti Paryžiaus šablonan, nes ir toks eg- 
žistuoja tame absoliutaus originalumo ištrošku- 
siam (ir jį adoruojančiam) mieste. 

Kasiulio paveikslų dekoratyvus pobūdis, 
dažnai toks artimas orientališkiems kilimams, 
atmieštas lengvumo, gracijos ir nepaprasto ko- 
loritinio grynumo. Jo tamsus kūrinių fonas tar- 
nauja magiškiems šviesų efektams, kokių retai 
ir Paryžius tematė. Rembrandto kompozicijų 
magiška šviesa dažnai kritikų minima, kai ap- 
tariami Vytauto Kasiulio paveikslai. Ir vidur- 
amžių mistika, kuri, atrodo, buvo tokia giminin- 
ga jaunajam dailininkui. Tačiau mistika inter- 
pretuojama modernaus dailininko. Mistika, pana- 
ši į Chagallio rytietišką ir slavišką transcenden- 
ciją. Panaši, bet kitokia, nes atmiešta grotes- 
kos ir šilto žmogiškumo. Šiauriečio ramybės, 
kuriam egzaltacija svetima. Kurio personažų ga- 
leriją sudaro menininkai, mėsininkai, piemenys 


komiškai tragiški pavidalai: 
paukščiai, daiktai. 

Vytauto Kasiulio drąsa jieškoti neįprastų 
spalvinių ir kompozicinių sprendimų stebina 
kritikus. Jo nepaprastas pasitikėjimas savo tech- 
nika ir neišpasakyta meilė savo vaizduojamiems 
objektams. Jo liekni, grakštūs, tiesūs žmonės 
vaikščioja savo pasaulyje tokiu lengvumu ir to- 
kia gracija, tarsi, jie vieninteliai būtų radę ne- 
įmanomąją sintezę tarp viduramžių askezės, 
mistikos ir mūsų moderniosios eros skepticiz- 
mo ir ironijos. Terenas, kuriuo jie vaikščioja, 
taip pat neįprastas, kasiuliškas: miestelėniška, 
pirmu žvilgsniu, paviršutiniška interieur aplin- 
ka, banalios kasdienybės dekoracijos, idiliškos 
gamtos iškarpos, bet visa tai tiktai kaip vitri- 
nų stiklas, nes už jų įžvelgiame tikrąjį mūsų 
laikmečio foną. Už visų tų niekingų smulkme- 
nų dvelkia į mus mūsų vienatvė, mūsų buitis, 
užgožta materijos. Todėl Kasiulio nature morte 
negyvi paukščiai tarytumei merkia mums akį, 
demaskuodami savo nykią ir kartu drovią mir- 
ties nuogybę. Todėl jo kūrinių įsimylėjėliai to- 
kie bejėgiškai naivūs, truputį juokingi, bet kar- 
tu ir graudūs. 


gamtos Žuvys, 


Todėl jo paveikslų visi žmonės išlieka deko- 
ratyviam plane— tik dalinai angažuodamiesi, 
tarsi, sąmoningi savo pusiau žmogiška, pusiau 
estetiška egzistencija. 


Vytautas Kasiulis savo kūrinių apipavida- 
linime atidengia vieną esminį fenomeną: neiš- 
semiamą techninių galimybių resursą. Kiekvie- 
na nauja paroda liudija, kad jis savyje dar ne- 
šiojasi šimtus naujų būdų ir kelių, kaip išsaky- 
ti savo kūrybinę tiesą. Pastelėse mus stebina 
iki smulkiausių detalių išjieškoti spalvų akordai, 
užtikrintai akcentuoti reljefai, iš tamsaus fono 
išgauta vienkartinė kolorito šviesa, subtilių kon- 
trastų pagelba. Grafikos kūriniai pasižymi ta 
pačia įgimta gracingo dekoratyvumo visuma — 
jie ornamentalūs, transponuojami taupiausiom 
priemonėm, kurios pabrėžia ir iškelia vaizduo- 
jamųjų objektų esmingiausius elementus bei 
bruožus. Ir visa tai atlikta skoningai iki rafi- 
nuotumo, nevartojant tradicinės perspektyvos 
(dažnai, beveik kilimine technika), atmetus bet 
kokį šabloną ar trafaretą, švelniai ir subtiliai, 
drąsiai, o tačiau kartu ir begaliniu lyriškumu, 
gracingai ir visuomet įtikinamai. 


Dėl šių įgimtų neeilinio dailininko savybių 
Kasiulį pamilo ir norėtų pasisavinti Paryžius. 
Dėl šio vienkartinio šviežumo ir autentiškumo 
jis liks garsių vardų galerijose ir mūsų dailės 
istorijoje, kaip vienas šio amžiaus kūrėjų, ra- 
dusių magišką raktą į pasaulį, kur “visi žmo- 
nės — poetai, visi daiktai — papuošalai ir visi 
sodai yra Rojaus sodai". 


Pabaigai kelios biografinės apybraižos: 


1918 — Vytautas Kasiulis gimė Simne. Tėvas dai- 
lininkas, studijavęs dailę Varšuvoje. Sūnus nuo pat ma- 
žens domėjosi teptukais ir spalvų tūbomis. Tapė ir piešė 
visur — ant sienų, sniego, smėlio, apšalusių stiklų. 


1928 — 10 metų jaunasai dailininkas sulaukia pir- 
mojo užsakymo — nupiešia didžiulę karvės galvą mėsinei. 

1930 — Kasiulis laimi 3 pirmas premijas už Velykų 
margučius. 

1932 — Alytuje gauna pirmąją premiją už tapybą 
mėgėjų parodoje. 

1934 — Aistringai įsigilina sportan. Laimi daug pir- 
mų vietų ir Lietuvos rekordą šuolyje į augštį. 

1937 — įstoja Kauno Meno mokyklon. 


1938 — Laimi pirmą premiją už plakatus Lietuvos 
žemės Ūkio parodai. 

1942 — Laimi pirmą premiją už vitražą. Baigia Me- 
no mokyklą (dviems metais anksčiau) ir jo diplominis 
darbas pripažįstamas geriausiu nuo Meno mokyklos įsi- 
kūrimo. 

Pakviečiamas dėstytoju Meno mokyklon. Dėsto iki 
1944 metų. 

1942 — Gauna valstybinę premiją už tapybą. 

1943 — Pirmoji Kasiulio individuali paroda. Išsta- 
tyti 102 paveikslai. Laimi pirmąją premiją už paveiks- 
lIą “Avių kirpimas". 

1946 — Parodos (kartu su Viiralt) Vokietijoje—Ham- 
burge, Kielyje, Segelburge. 

1947 — Paroda Freiburg i. Br. Susilaukia plataus 
žiūrovų ir vokiečių kritikų pripažinimo. 

1946-48 profesorius Dailės Institute, Freiburge. 

1948 — Kasiulis atvažiuoja Paryžiun. Dirba naktiniu 
sargu ir tapo. 

1949 — R. Duncan suruošia pirmąją Kasiulio paro- 
dą Paryžiuje. Paroda susilaukia didelio pasisekimo. Vie- 
nas paveikslų premijuojamas. Iš 6000 kandidatų Kasiu- 
lis įtraukiamas kilnojamon 50 rinktinių dailininkų pa- 
rodon. 

1950 — Stiebel garsioji galerija suruošia Kasiulio kū- 
rinių parodą. Nuperka 30 paveikslų. Paryžiaus meno 
kritikas Georges Pillement parašo puikų įvadą katalo- 
gan. Visi parodos eksponatai parduodami ir galerija pa- 
siūlo pasirašyti ilgalaikę sutartį. 

1951 — Piešinių paroda Stiebel galerijoje. 

1952 — Ten pat tapybos paroda. 

1953 — Kasiulis įstoja Paryžiaus meno mokyklon 
studijuoti litografijos meno. Tapybos ir, vėliau, litografi- 
jų paroda. 

1954 — Dekoracijos filmui “Dvigubas likimas". 
Tapybos parodos Stiebel galerijoje ir Springerio galerijo- 
je Berlyne. 

1955 — Tapybos paroda Stiebel 
užsako du kilimų projektus. 

1956 — Parodos New Yorke ir Paryžiuje. 

1957 — Paroda Modernaus Meno galerijoje Stokhol- 
me. 

1958 — Litografijų ir guašo paroda Ženevoje. 

1959 — Didelė paroda Kopenhagoje, šarlotenburgo 
muziejuje. Graviūrų, pastelių ir litografijų paroda Pa- 
ryžiuje. Stiebel galerijoje tapybos paroda. 


galerijoje. Valstybė 


Vytauto Kasiulio kūriniai randami įvairiose Europos 
galerijose ir privačiose kolekcijose. 


Bibliografija: 

ir visa eilė straipsnių įvairiuose pasaulio meno 
niuose ir žurnaluose. 

šIKŠNOSPARNIŲ SOSTAS, 


Jurgis Gliauda: šIKšNOSPARNIŲ 
SOSTAS. Romanas. Išleido Lietuviš- 
kos Knygos Klubas, Chicago, 1960. 
268 p. $2.50. 


Jurgio Gliaudos kelias mūsų lite- 
ratūron nepaprastas: į ją jis atėjo 
ne jaunystės bandymų laiptais, ne 
per literatūrines studijas, bet jau 
subrendęs, akylai stebėjęs gyveni- 
mą, įsitvirtinęs teisininko profesijo- 
je. Tam tikra prasme jo atėjimas į 
literatūrą gretintinas su Žemaitės vė- 
lyvu prabilimu. Kaip teisininkas, li- 
teratūrinėmis plonybėmis ar stilisti- 
nėmis  prašmatnybėmis nesirūpina. 
Tačiau tąjį jo trūkumą su kaupu 
kompensuoja gilus žmogaus ar reiški- 
nio pažinimas ir įtikinamas jo pa- 
vaizdavimas. J. Gliauda dirba labai 
rimtai, apgalvotai, ne pripuolamai. 
Vargu, ar yra kitas toks mūsų rašy- 
tojas, kuris šiuo metu literatūrai 
tiek būtų atsidėjęs, -kaip Jurgis 
Gliauda. Jeigu teisininkas S. Bieliac- 
kinas į grožinę literatūrą težiūrėjo 
kaip į pramogą ir jo romanai te- 
buvo įdomi medžiaga literatūrai, tai 
J. Gliauda literatūrą laiko pirmaeiliu 
dalyku, kuriam neabejotinai skiria 
visą turimą laisvą laiką. 

Pernykštę “Draugo“ romano pre- 
miją laimėjęs “šikšnosparnių sostas" 
yra ne tik tiksliai apgalvotas ir su- 
planuotas, bet ir iš viso vienas iš 
pačių giliųjų bei turiningųjų mūsų 
veikalų. Jame apsčiai paskleista es- 
minių ir probėginių problemų. Vie- 
nos jų yra amžinai senos ir naujos, 
t.y. bendrai žmogiškos, kitos —ak- 
tualios, griebiančios nūdienius mū- 
sų tautinius reikalus. 

Centrinė romano problema yra 
žmogaus pastangos ir nesėkmės ras- 
ti gyvenimo laimę. Ne vienas žmo- 
gus tokią laimę randa, pavyzdžiui, 
meilėje ar bent jos įsitikinime, ar 
pasitikėjime kuria idėja. Kiti į tą 
laimę žiūri skeptiškai; gyvenimo lai- 
mės nera, tėra jos iliuzija. Žinoma, 

ir iliuzijos įtaigojamas žmogus daž- 
nai darosi stipresnis, tikėdamas, jog 


tai ne iliuzija, bet pati laimė. Bet 
skeptikas, deja, netiki iliuzija. 
Toks skeptikas yra pagrindinis 


veikėjas teisėjas Petras Alksnis. Dva- 
sios glūdumoje jis ilgisi iliuzijos, ta- 
čiau tuo pačiu metu protiniais įro- 
dymais siekia ją sugriauti. Toji am- 
žina kova skeptiko dvasioje sudaro 
ir įvairiais aspektais nušviečia pa- 
grindinę romano idėją. Gyvenimo 
laimės iliuzija veikale pasirodo rea- 
liomis ir vizijinėmis formomis. Iliu- 
zija tampa teisėjo dukterys, Vida ir 
Rūta, abi skirtingai prarastos: pir- 
moji išvežta į Sibirą ir dabar neti- 
kėtai pasirodžiusi tėvams, bet vėl 
be pėdsakų dingusi, o antroji aplin- 
kybių dėka laisvu noru atitekusi sve- 
timiesiems ir, nors čia pat gyve- 
nanti, amžinai žuvusi tėvams. Did- 
miesčio lietuviai ir jų tautinė veik- 
la, iš tolo taip švietusi teisėjui, iš 
arti pasirodo besanti iliuzija. Mintis 
grįžti Lietuvon iš karto pasidaro 
vilionė ir reali svajonė, ypač, kai 
rašytojas Rataitis sužadina nostalgi- 
jos jausmus ir praneša, kad Lietu- 
voje likę teisėjo Alksnio draugai kvie- 
čią jį grįžti. Nostalgijos kankina- 
mas, teisėjas nesąmoningai ima ra- 
šyti laišką rusų konsulatui, tik kai 
sujaudinta žmona išdėsto, kad grįži- 
mas reikštų Lietuvos laisvės išdavi- 


mą, t.y. okupanto pripažinimą, — 
laiškas suplėšomas. Tačiau tėvynėn 
grįžimo iliuzija galutinai  sudūžta 


tik tada, kai trumpam pasirodžiusi 
duktė Vida, nors ir išdresiruota ko- 
munistų, nors ir praradusi dukteriš- 
ką artimumą bei lietuviškumą, vis 
dėlto slapta įsako negrįžti. 

Įsitikinęs abiejų dukterų praradi- 
mu, teisėjas, lyg letargo būsenoje, 
pajaučia atradęs tai, ko jieškojo vi- 
są gyvenimą, būtent, gyvenimo es- 
mės pagrindo: jo gyvenimas yra uto- 
pijos ir iliuzijos mišinys. Pagrindi- 
nė jo gyvenimo laimės iliuzija yra jo 


PASAMIHIS 


gyvenimo dvilypumas. Jis 'nežemiš- 
kai myli" savo žmoną Karusę, galvo- 
ja nebuvęs ir nesąs jos vertas (ji 
švelni, o jis sausas), dėl to visą gy- 
venimą slepia nuo jos savo pasaulė- 


žiūrą. Karusė yra giliai ir nuošir- 
džiai tikinti, o Petras — racionalis- 
tas, “netikįs religijos nustatytomis 


formomis", bet dėl sandoros su savo 
žmona, dėl jos meilės ima praktikuo- 
ti religines pareigas. Taip pasidarė 
net praktikuojančių katalikų, nors 
savo dvasia liko netikintis. Didmies- 
čio bažnyčioje pagaliau priėjo aiškią 
išvadą, kad jis negali prisiversti ti- 
kėti apeigomis, jas garbinti. Did- 
miestyje ima svarstyti apiė savo su- 
tramdytus polėkius, sulaužytą pri- 
gimtį. Jis padarė tai dėl žmonos 
meilės, kuri jam suteikė laimę; šia 
prasme net ir "nelaisvėje" gali būti 
laimė. Vis dėlto tas prisitaikymas 
nebuvo laimė, tik jo auka. Bijoda- 
mas sutriuškinti Karusės iliuzijas, 
jausdamas “amžiną baimę paliesti 
aštrią briauną", eidamas su žmona 
į kompromisą, nepatyrė pilnutinės 
gyvenimo laimės. Tačiau po Karusės 
mirties net buvęs tas jo gyvenimo 
dvilypumas teisėjui atrodo staiga 
prarasta laimė. Aišku, čia turima 
galvoje ne mylimiausio žmogaus ne- 
tekimas, bet praradimas paskutinės 
"realios" iliuzijos, kurią jam teikė 
jo paties palaikomas gyvenimo dvily- 
pumas. 

Teisėjas sąmoningai jieško iliuzi- 
jų, pavyzdžiu, naktiniame medžių 
ošime, nors žino, kad iliuzijos guo- 
džia tik nežinantį: “tik nežinantis 
yra laimingas, o žinantis yra pa- 
smerktas apmaudui, kadangi jis ne- 
pažįsta iliuzijų“ (103 p.) Pastangos 
jieškoti iliuzijos, net ir žinant, kad 
tai iliuzija, vis dėlto reiškia degimą, 
t.y. prasmingą kančią, jieškant tei- 
sėjui atsakymo į gyvenimo laimės 
problemą. 

Gyvenimo laimės iliuziją ryškina 
autoriaus tikslingai į veikalą įtrauk- 
tos vizijos. Kelionės per dykumą vi- 
zija nusako romano antraštės pras- 
mę, taip pat atskleidžia veikalo idė- 
ją. šikšnosparnių sosto vaizdas dau- 
geliui gali pasirodyti grasus, net ne- 
estetiškas, tačiau autoriaus čia, ma- 
tyti, sąmoningai minties nevyniota į 


šilką. šikšnosparnių sąvoka, pakar- 
totinai vis primenant tą žodį, pasi- 
daro gana plati: jie yra vienur 
klaikios realybės, kitur naikinimo, 
kartais įkyrių minčių, tai vėl besi- 
veržiančių polėkių simboliai. Dyku- 
mos kūdikio vizija simbolizuoja gy- 
venimo laimės siekimą, prasmės su- 
radimą. Surastas ir vėl prarastas 
kūdikis reiškia iliuziją: jisai klaikią, 
beviltišką kelionę per dykumą pa- 
lengvina, suteikdamas jai prasmę ir 
viltį. 

Kitos vizijos ryškina jau nebe pa- 
grindinę, bet antrines — tautines 


problemas. Būdamas vienas kamba- 
ryje, teisėjas išgyvena keistą reiš- 
kinį — pasijunta grįžęs Lietuvon: 


mato pažįstamas vietas, žmones. To- 
ji namon grįžimo vizija yra teisėjo 
svarstymų grįžti tęsinys, vykstąs to- 
liau pasąmonėje. Jos tikslas yra taip 
pat parodyti, jog toji nuolatinė mūsų 
svajotinė gerokai pasikeitusi: nete- 
kusi ramumos bei tolumų romanti- 
kos, įvykdžius prievartinių reformų 
(nereikalingas kapinių perkėlimas). 

Dukters Vidos ir jos draugės Na- 
tašos netikėtas atsilankymas taip 
pat laikytinas tartum nuosekliu vi- 
zijų tęsiniu, bet tam atsilankymui 
suteikia kartu ir realybės pagrindą 
faktai, kaip netikėtai iš anapus at- 
vykę artimieji betarpiškai kalbino 
savuosius grįžti į Lietuvą. Romane 
jų atvykimas į JAV formaliai pa- 
teisinamas “studijiniais tikslais“. Iš 
tikrųjų jos atvykdamos tartum tele- 
patijos keliu atsiliepia į teisėjo ra- 
šytą, nors ir neišsiųstą laišką rusų 
konsulatui. Staigus Vidos išnykimas 
palaidoja jo grįžimo į Lietuvą sva- 
jonę. Atsiradusi ir vėl prarasta Vi- 
da yra lyg surealinta vizija. Anks- 
čiau sapne Vida panašiai buvo pra- 
ėjusi pro jų langą, o dabar —“'rea- 
lybėje". Taip, kaip ano dykumos kū- 
dikio, Alksnis neteko staiga pasivai- 
denusios Vidos, lygiai kaip anksčiau 
yra netekęs savo Rūtos su jos kva- 
keriniu vaiku. 

Jau grįžęs iš Didmiesčio, kur per- 
skaitė Rataičio novelę “Valkatyno 
giesmė", Alksnis ima galvoti, jog jis 
yra ta valkatyno moteris, savo duk- 
terį Rūtą paskandinęs, t.y. atidavęs 
svetimiesiems. Toji moteris, be abe- 
jonės, reiškia taip pat iliuziją — 
žlugusią viziją, kuri nors ir šiurpi, 
nors ir klaiki, tačiau vėliau per 
kančią sukelia gailesio jausmą, kar- 
tu ir gyvenimo laimės blykstelėjimą. 
Tuo būdu ir Didmiesčio valkatynas 
teisėjui iš novelės plotmės pereina į 
viziją, kur jis simboliškai pamato sa- 
ve ir kitus lietuvius žūstančius dan- 
goraižių pavėsyje. “Valkatyno gies- 
mės' žiaurumas išryškina lietuvio už 
tėvynės ribų fizinį ar dvasinį žuvi- 
mą. Dabar Alksniui pasirodo teisin- 
gas dailininko Raudėno parodoksas, 


jog Didmiestyje lietuvių nėra: jie 
visi nuskendę to didmiesčio chaose, 
čia J. Gliauda meta esminį žvilgs- 
Nį į išeivių lietuvybės problemą: 
tie visi mūsų bruzdėjimai, parengi- 
mai reiškia ne daugiau kaip lietuvy- 
bės “žydėjimą ant akmens“ (su- 
prask: trumpas jos žydėjimas). Be- 
je, diskusijose pas turtuolį gyd. Eit- 
kūną šalia tos silpstančios, “archy- 
vinės", lietuvybės jaunųjų propaguo- 
jama "moderni" lietuvybė, tačiau iš 
tikro tai tėra savęs apgaudinėjimas, 
atseit sąmoningas nulietuvėjimas. 
Tikrosios lietuvybės atstovas, be 
abejonės, yra teisėjas Alksnis, nesu- 
gadintas Didmiesčio vilionių. Neleng- 
va, žinoma, išlaikyti lietuvybę ant 
savo pečių žmogui, pačiam išgyve- 
nančiam dvasinę depresiją: juk jis, 
kadaise buvęs teisėjas, o dabar san- 
dėlio šlavikas, laukiąs pensijos, nie- 
kam nebereikalingas, net į kvake- 
rius išėjusios savo dukters namuose 


nepagaidaujamas,  begyvenąs vien 
mažo Lietuvos miestelio prisimini- 
mais. Jis, kaip teisėjas, ne kartą 


mintimis Lietuvos vardu kaltina at- 
sakovus, t.y. tuos jos vaikus, kurie, 
neseniai su širdgėla išbėgę, o nūnai 
pasiryžę atsižadėti jos: tai Parulio 
ir Raudėno tipo prisitaikėliai. Vie- 
nam jų rūpi praturtėti, kitam — 
pasiekti profesinę garbę. Vienintelis 
lietuviškos minties draugas teisėjui 
bėra likęs Parulio Geniukas, su ku- 
riuo jis "aptaria" lietuvybės išlaiky- 
mo idėją. Atkaklios jo pastangos 
tautiškai išsilaikyti neranda pritari- 


mo negausių kaimynų lietuvių tar- 


pe, tai jam belieka skiepyti fantas- 


tinę “lietuviškos kastos'' idėją jau- 
najam bičiuliui Geniukui. 
Tautinės problemos, nors ir bū- 


damos antrinės šiame romane, nuo- 
lat keliamos visu aštrumu. Nuo lie- 
tuvybės atkritusių ar atsitraukiančių 
yra visokiausių kategorijų: vieni jų, 
kaip senieji ateiviai Petruliai, tipiš- 
ki kapitalistai, gyveną ir kapitalą 
krauną iš nuomininkų, bet niekiną 
kapitalizmą ir gerokai pasinešę į 
rausvumą; kiti, kaip Eitkūnas ar 
Parulis, plaukią  padoleriui; treti, 
kaip minėtieji Didmiesčio jaunuoliai, 
besijuokią iš tų, kurie sielojas tauti- 
niais reikalais. Lietuvybės išlaiky- 
mo sunkumą parodo paties teisėjo 
dukters Rūtos šimtaprocentinis žu- 


ALES ROTOS 


Alė Rūta šiuo metu yra viena pro- 
duktingiausių mūsų rašytojų. Prieš 
15 metų kukliai pradėjusi eilėmis, 
greit pasuko į beletristiką, pirmiau- 
sia duodama novelių rinkinį “Liki- 
mo keliu", paskum parašydama di- 
desnę apysaką “Dukterį", o po to 


vimas lietuvybei. Tai padvigubina 
jos tėvo, to lietuviško karaliaus Ly- 
ro, tragediją: jis tampa ne tik slap- 
tu savo palaužtos pasaulėžiūros kan- 
kiniu, bet ir — šiuo atveju jau kartu 
su Žmona — dukterį svetimiems ati- 
davusiu tėvu. Vienu ir kitu atveju 
teisėjo paveikslas nupieštas ryškiai 
ir įtikinamai. Redde guod debes: su- 
kurdamas Petro Alksnio charakterį, 
Jurgis Gliauda, sakytume, grąžino 
skolą teisininko profesijai, kurią jis 
ne be skausmo paliko, pereidamas į 
literatūrą. 

Romane gausu įvairių epizodų, pa- 
liečiama daugybė “akimirkos prob- 
lemų", kurios neabejojamai pakelia 
veikalo vertę, padaro jį turiningesnį. 
Tokie epizodai, kaip teisininko bedie- 
vio Šadeikos rami, be iliuzijų, mirtis 
ar sraigių nuodijimas, yra pras- 
mingi, tikslingai įterpti. Ar turi kas 
teisę nutraukti gyvybę kančiai su- 
mažinti, pavyzdžiui, kad ir mirštan- 
čią sraigę pribaigdamas? Ar meni- 
ninkas turi pareigų visuomenei? Ar 
rašytojui tinka turėti šeimą? Ar ra- 
šytojo misija yra nuolat varstyti se- 
niai būtus įvykius? Ar dailininkas, 
jieškąs platumų, degąs naujumu, tu- 
ri teisę paneigti Lietuvą ir lietuvius 
dailininkus? Ar būtų išdavystė grįž- 
ti į Lietuvą? O su šiuo kraštu vi- 
siškai sutapti argi nėra išdavystė? 
Panašios rūšies klausimai plačiau, 
žinoma, neišnagrinėjami, tačiau pats 
jų iškėlimas jau yra prasmingas. 
Giliau pasvarstoma modernaus me- 
no problema. Jei pradžioje rašyto- 
jo pažiūros į moderniąją dailę at- 
rodo lyg ir kritiškos, tai vėliau, 
“ultratemporistų" parodoje, patiria- 
me daug palankumo tai ultramo- 
derniai dailei: autorius žiūrovą pa- 
rodo kone užkrėstą to meno — tiek 
jis keistai veikia jo psichiką. 

Pabaigai pravartu pažymėti svar- 
bią J. Gliaudos dorybę — susilaiky- 
mą: autorius savo psichologinio ro- 
mano neapkrauna buitinėmis detalė- 
mis. Ne vienas rašytojas būtų pa- 
vaizdavęs teisėją šlaviko vaidmeny- 
je, nors tai teisėjo galvosenos ne- 
paryškintų; būtų aprašęs Karusės 
laidotuves, taip pat pakitus; našlio 
gyvenimą pigiame mirčiai pasmerk- 
tų pensionate. J. Gliauda sąmoningai 
tos rūšies priedų išvengė. 

B. Babrauskas 


"MOTINOS RANKOS“ 


ir romaną “Trumpą dieną“, kuris 
laimėjo “Draugo" romanų konkurso 
premiją (1954). 

Paskutiniuoju metu Rūta užsimo- 
jo užgriebti didesnius beletristikos 
barus, parašydama net penkis vei- 
kalus iš artimesnės ir tolimesnės Lie- 


183 


tuvos praeities. Visi jie yra skirtin- 
gi, visi vaizduoja atskirus laikotar- 
pius ar kelia atskiras problemas, ta- 
čiau visus juos jungia viena “di- 
džiosios meilės" — savo žemės, savo 
praeities, savo žmonių — idėja. 

Apie tos idėjos prasmę rašo Nidos 
Knygų Klubas įžanginiame Rūtos 
veikale “Į saulėtekį", kad rašytoja 
sumaniusi duoti net keletą romanų 
pavaizduojančių, koks buvo žmogus 
gimtinės miškuose ir upių pakran- 
tėese, tasai artojas lietuvis, daugiau- 
sia kentėjęs ir mažiausiai pasikei- 
tęs, bet išnešęs laisvos Lietuvos min- 
tį ir vardą per ilgus šimtmečius. Jis, 
tasai artojas, rašytojos įsitikinimu, 
tą vardą ir mintį ir toliau nešiąs ant 
stiprių savo pečių. 

Tai, be abejo, imta iš pačios ra- 
šytojos žodžių, kurie turi mesti 
šviesos į jos veikalų genezę. Ir nėra 
abejonės, kad Rūtai šia romanų 
serija rūpėjo pabrėžti lietuvybės 
reikšmę ir svarbą nuolat gresiančio 
nutautimo pavojuose. 

Vienas tos serijos veikalų yra ir 
“Motinos rankos", kurį ne per se- 
niai išleido Lietuviškos Knygos Klu- 
bas Čikagoj. Kitas tos serijos kny- 
gas leido ar leidžia kitos leidyklos. 
Nebūdamos surištos bendru turiniu, 
jos atskirus leidėjus, žinoma, leng- 
viau galėjo pakęsti. Kitaip skaityto- 
jui būtų sunkiau susigaudyti leidėjų 
ivairume. 

Pavyzdžiui, ir čia aptariamą vei- 
kalą paėmus į rankas, galėtų atro- 
dyti, kad antrinė antraštė yra pir- 
mosios paaiškinimas ar pabrėžimas, 
nes iš tikrųjų čia vaizduojama tik- 
rai kilni ir pasiaukojanti vaikams 
motinos meilė. Bet kituose tos seri- 
jos veikaluose antrinė antraštė de- 
dama pirmoj vietoj. 

“Motinos rankos" veikiau panė- 
ši į didesnę apysaką kaip romaną, 
nes stokoja kai kurių būdingesnių 
romano žymių, kaip kompozicinio 
įvairumo, ryškesnės intrygos, veikė- 
jų statymo į aštresnes situacijas. Iš 
tikrųjų ne tas kompozicinis įvairu- 
mas, ne intryga, bet pasakojimas, 
gyvas, nuoseklus ir dialoguotas, yra 
stipresnioji Rūtos savybė. Pasakoji- 
mu su nuostabiai ryškiomis detalė- 
mis vietomis ji sunkiai pavaduoja- 
ma. 

Savo pobūdžiu “Motinos rankos" 
yra evoliucinis veikalas, kuriame 
atskleista vienos šeimos istorija. Gal 
būtų galima jį vadinti ir motinos 
romanu, kurių taip negausu mūsų li- 
teratūroj. Išpasakojamas čia vienos 
lietuvės motinos likimas, pradedant 
jos mažumės dienomis ir baigiant 
grabo lenta. Pats veikalas praside- 
da spaudos atgavimo metu ir bai- 
giasi šių dienų dabartimi. Psicholo- 
giškai reikšmingas mergaitės augi- 
mas berniukų tarpe, nes vyriausia 

veikėja, Emilija Kunigiškytė, augo 
kitų keturių vaikų būryje. 

Vienas jų (Adomas) buvo jau 
dailininkas, kitas (Tamošius) pabė- 


gęs į Ameriką nuo rusų, trečias (Fe- 
liksas) besimokąs mieste amato, o 
ir ketvirtas ir jauniausias (Alfonsas) 
belankąs miesto mokyklą. Būtų moks- 
lo ir mergelė siekusi, bet kas paliks 
ūkyje, o ir tėvas, šiaipjau padorus 
ir religingas Žmogus, buvo konser- 
vatyvių pažiūrų. “Mokslas ne mote- 
rims", trumpas jo atsakymas: “Ište- 
kėsi, vaikus ir be mokslo suvysty- 
si" (p. 16) 

Emiliją, stambesnio ūkio pavel- 
dėtoją, pamilsta neturtingas Jonas 
Varnelė, kurį betgi nuvaržo rašti- 
ninkas Pilypas Petronis tik dėl to, 
kad mergelės tikima “balta duona" 
— lengvesniu gyvenimu nei pas tė- 
vus. “Kartais miestely, važiuodama 
į turgų, matydavo, kaip valdininkų 
žmonos voliodavosi paupėj, ant žo- 
lės baltą paklodėlę pasitiesusios. Vie- 
na knygą skaitė, kita mezginį mez- 
gė. Arba nieko neveikdavo, tiktai 


gulėdavo išsitiesusios ir tiek. "Tai 
joms gera! Mąstė Emilija. Nei prie 
gyvulių skubėti, nei anksti keltis, 


nei prakaite mirkti ...(p. 72). 

Ta pati mintis pasikartoja vėliau, 
kai Petroniai po karo grįžo iš Rusi- 
jos į Lietuvą ir Pilypas taisėsi eiti 
raštininkauti. “Iš toli, toli pamažu 
grįžo jos svajonė. Vėsus vėjelio dvel- 
kimas paupėj, ponios guli pievoj, ša- 
lia pasidėjusios mezginį ar kokį 
spalvotą siuvinį. Jau Emilija matė 
ir save su vaikais tame tinginiau- 
jančių būry“'. (p. 164) 

Nors lengvesnio gyvenimo noras 
suprantamas, bet to noro vijimasis, 
sutinkant ištekėti net be meilės, me- 
ta šešėlį į šiaipjau taurios vyriau- 
sios veikėjos charakterį. Kaip tik 
greit ir paaiškėja, kad nei tos leng- 
vos duonos, nei dar reikalingesnės 
gyvenime meilės nesusilaukia. Tada 
belieka nešti tą dalią, kuri pavaiz- 
duota mūsų dainose — arba įvyks 
koks pasikeitimas, arba išnešiu iki 
galo. Pasikeitimų neįvyksta, nors 
trumpa pagunda ir buvo šmėstelėju- 
si, ir nepavydėtinas likimas panau- 
dojamas teigiamam charakteriui pa- 
rodyti. 

Pirmajam karui užėjus, tenka at- 
sidurti Petrapily. Čia gimsta pirma- 
sai sūnus, ir greit patiriama moti- 
nos vargų dalia, kai vaikas kartą, 
vienas paliktas, vos nesudega. Pana- 
šus nuotykis atsitinka su jau Char- 
kove gimusia dukrele, kuri vėliau 
vos neprigeria tvenkiny. Tuokart iš- 
gelbėta, vėliau betgi suserga karšti- 
nėmis ir miršta. Tolimesnėj gimimų 
istorijoj ir vardai, kaip Kęstutis ar 
Džiugas, turi simbolizuoti motinos 
pergyvenimus. 


Antrojo pasaulinio karo metu tų 
vaikų gyvenime įvyksta žymių pa- 
sikeitimų, ir motinai, visą gyveni- 
mą besiaukojusiai vaikams ir pačiai 
kenčiant reumatines negales, tenka 
išgyventi nelengvą dalią dėl jų li- 
kimo. Taip Danutė išvežama į Sibi- 
rą, kur vėliau miršta džiova ir tė- 
vynės ilgesiu, Džiugas išeina į par- 
tizanus, kur irgi žūva, tik Volungis 
su Kęstučiu patenka į Vakarus ir 
atsiduria Amerikoj. Pas tėvus lieka 
Barbutė, kuri, daugiausia savo vyro 
veikiama, lieka tėvams šalta. Per 
karą motina sužeidžiama, ūkis ap- 
griaunamas, vėliau ir valdžios nu- 
savinamas. Motinos vienuma, netu- 
rint daug paguodos nei iš vyro nei 
iš vienintelės likusios dukters, skau- 
džiai vavaizduota. 


Esama pai'alelės tarp Alės Rūtos 
“Trumpos dienos" ir “Motinos ran- 
kų". Atrodytų, kad ta pati asmeny- 
bė atskleista įvairiais aspektais. Ir 
Bronė ir Emilija veržiasi iš savo tė- 
viškės aplinkos į augštesnio, drau- 
ge ir lengvesnio, gyvenimo sferas, 
kelyje sutikdamos kliūčių, kurios 
pirmajame veikale išsivysto į dides- 


nę tragiką, kaip antrajame. Gaiva- 
lingas, negatyvus Bronės jausmas 
Emilijoj sublimuojamas — rodoma 


kilnesnioji, pasiaukojanti meilė. 

Donelaitišku teigiamų ir neigiamų 
tipų sustatymo pavyzdžiu kuriant 
charakterius, rašytojai buvo neleng- 
vas uždavinys motinos neperkrauti 
dorybėmis, tėvą su neigiamu charak- 
teriu teparodant tartum kaip pakopa 
tų dorybių augštumon. Priešpriešio 
charakterių sustatymo veikale ras- 
tume ir daugiau, pvz. kai kurių vai- 
kų tarpe. Bet vis dėlto Rūtos pa- 
vaizduota motina, tiek psichologiš- 
kai, tiek etnologiškai, turi savy la- 
bai daug pačios gyvenimo tikrovės 
bruožų. Daug kas joj ir jos likime 
atpažins savo motiną. 

Nuoseklus ir tiesus vienos linijos 
pasakojimas turi atstoti, kaip minė- 
ta, kompozicinį išradingumą, intry- 
gą. Dėl to intrygos trūkumo sunkiau 
iškelti kitus charakterius šalia pačių 
pagrindinių — tėvo ir motinos. Tie 
kiti charakteriai, net dviejų kartų 
šeimos gyvenime, atrodo, tevaidina 
satelitinę reikšmę. Bet ir jų esama 
vieno kito ryškesnio (Alfonsas, Vo- 
lungis) O kaip bebūtų su veikalo 
intryga, skaitytojas traukiamas sek- 
ti tolimenę veikalo eigą, kuri pa- 
remta ne tik gabiu pasakojimu, 
bet ir sumaniu atskleidimu. 

Rašytojai reikia pripažinti stiprią 
vaizduotę ir sugebėjimą kurti TyŠ- 
kias scenas ir dialogus, ypač taikliai 
iš vaikų gyvenimo, ar atkurti pra- 
ėjusių dienų vaizdus. Žinoma, vietom 
pasigestum kokio epizodo išryškini- 
mo, pvz. lietuvių gyvenimo Petra- 


pily pirmojo karo metu, tuo būdu 
duodant ir platesnį to meto vaizdą 
šalia siauresnio šeiminio gyvenimo 
paveikslo. 

Pasigestum gal ir vieno kito veiks- 
mo motyvavimo, pvz. gal per greito 
Emilijos ir Jono pasimetimo (nors ji 
gyvenime vėliau dažnai prisimena), 
ar kodėl Volungis, studijas baigęs, 
nori ir toliau jas tęsti ir nepaaiškė- 
ja, ką jis studijuoja, lyg lauktume 
ir į Ameriką patekusių likimo pra- 
skleidimo. Bet tai, žinoma, gali bū- 
ti planas ir naujai temai. 

Ankstesnis Rūtos linkimas į aš- 
tresnį realizmą čia sušvelnintas, jis 
artimesnis Vaižganto, ne žemaitės 
realizmui. Vaižgantą, Emilija rodo 
pavyzdžiu ir savo sūnui, poetui Vo- 
lungiui (p. 290). Vietomis gali rasti 
ir ryškesnių stiliaus atliepimų iš 
Vaižganto, Baranausko (p. 10, 113, 
253 ir kt.). 

Dainuoja čia, berods, visi ir gana 
daug, išskyrus bene prastabūdį Pet- 
ronį (pagal priežodį: kas piktas, tas 
nedainuoja). Bet tos dainos sudaro 
jau nebe užsklandos ar pagražinimo 
įspūdį, o tartum mažo rinkinėlio. 
Dėl to dainų gal galėjo būti ir ma- 
žiau, nors rašytojai vargu galėjo ei- 
ti pavyzdžiu koks Sudermannas, 


kurs, rašydamas apie daininguosius 
pajūrio lietuvius, vos vienos kitos 
dainelės trumpą nuotrupėlę teįdė“ 


jo, nors po ranka visą Nesselmanną 
turėjo. Antra, Rūta bus norėjusi 
parodyti ne tik mūsų dainų gausu- 
mą, bet ir žemaičiam pavydėtiną 


augštaičių dainingumą. Pagaliau jai 
bus rūpėję parodyti, kad varguose 
daina yra geras apsiraminimo vais- 
tas. 

Alės Rūtos kalba paprasta ir leng- 
va, sklandi ir aiški. Gal to paties 
aiškumo dėlei ji ir sakinį pakapoja, 
nors tam aiškumui tat ir ne taip bū- 
tina. Vietomis, vaizdinguose palygi- 
nimuose, jaučiamas kūrybinis poeti- 
nis stilius, pvz.: Kęstutis kybojo Vil- 
niuje, kaip voverė ant traškančios 
šakos (p. 335). Arba: Sodo medžiai 
stovėjo ramūs ir tylūs, šakomis įsi- 
pjovę į mėlyną erdvę (p.331). Diena 
buvo krištolinė. Visose pusėse virvė- 
jo paukšteliai (p. 54). 

“Motinos rankose" tarmiškumų jau 
žymiai mažiau, kaip “Trumpoj die- 
noj", kur jiems ir paaiškinimai būtų 
pravertę. Bet ir čia dar randame 
nemaža augštaitiško rytietiško at- 
spalvio žodžių, kaip siūruoti, tausoti, 
ūrioti, luodyti, ar žodžių formų, kaip 
šoksta,  maišiokas, ar  svetimybių, 
slavizmų, kaip daboti, koks tai ir 
kt. Rašyba esmėj jablonskinė, bet 
su kai kuriais, kiek savitais nukry- 
pimais, pvz. rašoma grąsyti, rįžtis, 
sluogsnis (nors šiaip aukštas, piauti). 

šalia šių  išviršinių = nelygumų 
Alės Rūtos “Motinos rankos" svei- 
kintinas veikalas, kaip vertingas į- 
našas į negausią mūsų motinos ro- 
mano literatūrą. A. Tyruolis 


Alė Rūta, MOTINOS RANKOS. Di- 
džioji meilė. Lietuviškos Knygos Klu- 
bas, Chicago 1961. 397 p., kaina$4. 


SVIRPLIO MUZIKANTO KELIONĖS 


... “Graži pasaka, rodos, sėdasi kar- 
tu čia su vakaro šešėliais ant slenks- 
čio ir vedasi mane toli, toli ..." (II, 
39). Taip, Vyt. Tamulaičio “Svirplio 
muzikanto kelionės" yra pasaka, ku- 
rios pačiame centre stovi pats pasa- 
kotojas — pievų takelių jautrusis 
muzikantas svirplys su savo kelionė- 
mis ir gausiais nuotykiais, su nera- 
mia menininko širdimi. Pamiškės tro- 
belėje jo pasakojimų klausosi kati- 
niukas, svogūnų pynė, puoduko ąse- 
lė, tarakonas, blakutė, musė, mentu- 
ris, net autas. O kokia daugybė vabz- 
džių ir vabalų įsipina drąsiojo mu- 
zikanto spalvingoje vasaroje: žaliasis 
pievų ožiukas, naminis svirplys, mar- 
gaspalvės peteliškės, laumės žirgeliai, 
bitės, širšinai, šv. Jono vabalėliai, 
plėšikai,  karkvabaliai, šimtakojai, 
auksinės muselės, avižės, Dievo kar- 
vytės ir t. t. Tai realus ir šviesus 
gamtos pasaulis. Miniatūrinis savo 
veikėjų dydžiu, bet milžiniškai pla- 
tus lietuviškam gamtos peisaže, pra- 
sidedančiam prie paslaptingo Ragu- 
vos malūno ir užsibaigiančiam Ne- 


muno slėniais, piliakalniais, tekan- 
čiais vandenimis ir pievų žydėjimu 
vasaros pavakarėje, svajingoje mė- 
nulio šviesoje. 

Du ryškūs bruožai eina per visą 
V. Tamulaičio veikalą. Pirmasis—su 
mokslininko tikslumu autorius vaiz- 
duoja vabalų pasaulį. Suprantama, 
kad nuotykius sukuria vaizduotė ir 
priartina juos prie žmonių gyvenimo, 
tačiau mažųjų gyvūnų prigimtis reiš- 
kiasi juose su visu tikrumu. V. Ta- 
mulaitis pažįsta savo veikėjų būdą ir 
papročius iš knygų ir iš patyrimo. 
Jis pats turi gausų vabalų ir vabz- 
džių rinkinį, atsivežtą dar iš Euro- 
pos. Antrasis bruožas — tai ta lyrinė 
gaida, tai šiluma, kuri tėvynės ilge- 
siu ir gamtos meile nudažo visą pa- 
sakojimą. ...“Ir naktibaldos muzikan 
to širdis žino, kas yra nenuperkama 
už jokius turtus ... Tai tėviškės 
naktų sidabrinis rūkas, pilnas sal- 
daus vaikystės dienų skambesio". 
(I, 19). “Ar gali būti kur gražesnė 
sapnų šalis, kaip ta, kur ryto vėjas 
linguoja auksinę smilgą prie gimti- 


nės slenksčio?" (I, 63). Ir tas gim- 
tosios žemės vaizdas carosi nenyks- 
tantis, amžinas, svirplio svajonėse 
transformuojamas į pomirtinį vabalų 
rojų: “Ten, kaip ir šioje žemėje, 
plauks tie patys Nemuno vandenys 
mėnesienoje, nešdami rytmečio saulei 
liūdną žvejo dainą. Skraidys vidur- 
dienio saulėje pienių pūkeliai, ir bi- 
čių dūzgesys plauks su medaus kva- 
pu per seną tėviškės sodą. Bus tas 
pats kmynų krūmas ir sena pakrypu- 
si obelis su savo baltais žiedais. Bus 
ir pilkas debesėlis mėlynėje, ir eže- 
ras. Bet tik skambančios dainos ne- 
pertrauks vėjas, ir sidabrinio Nemu- 
no dugne nebus šaltos, ledinės rude- 
nio versmės .. J? (II, 28). 


Esama veikale ir didaktinio ele- 
mento. Bet jis sumaniai įpintas įvy- 
kiuose ir posakiuose, natūraliai iš- 
plaukiančiuose iš padėties: “Nenu- 
simink, svirpliuk, jei tokio kardo ne- 
turi. Ne vien tik kardu dideli darbai 
atliekami" (II, 45). “Tik nereikia pa- 
vydėti, jei mažesnis už tave ką nors 
geresnio padaro“ (II, 41). “Ne kiek- 
vienas, kuris didelis užauga, yra 
milžinas" (II, 39). “Ar ne viskas, 
kuo mes žavimės, padaryta tų, kurie 
mokėjo pirmiausiai išsižadėti savo 
tinginio" (II, 53). “Jei tu sykį gyve- 
ni žemėje, turi išmokti pasidalinti 
laime kartu su kitais" (II, 90). “Lai- 
mė ne visada saldžiais žodžiais gyva 
ir toli nuo mūsų didele liepsna lieps- 
noja“ (II, 114). “širdžiai, kaip gėlei, 
nereikia kojų. Ji visuomet liks tenai, 
kur sykį prigijo ir lapelį išskleidė“ 
(II, 23). “Daug kas apsirinka apie 
gyvenimą ir apie pasaulį spręsdamas 
pagal save. Jei tu negirdi, tai dar 
nereiškia, kad tylu, ir jei tu nema- 
tai, tai dar nereiškia, kad ten nieko 
nėra" (I, 26). “Ir po mažu lapu yra 
didelių ir gražių istorijų" (I, 19). “Ne 
miegoti juk užgimėme pasaulyje, o 
grumtis su gyvenimu už savo švieses- 
nį rytojų"' (II, 16). 

Išrašytieji pavyzdžiai rodo, kokio 
minties turinio esama V. Tamulaičio 
veikale. Tačiau pats pasakojimas yra 
lengvas, sklandžiai plaukia, neper- 
krautas puošmenimis. Pokalbiai gyvi, 
dinamiški, gana dažnai kovingi. Pa- 
sakojimas perpintas dainelėmis — 
lengvučiais, melodingais eilėraščiais. 
Taigi ir savo turiniu ir forma V. Ta- 
mulaičio veikalas prieinamas jauna- 
jam skaitytojui. Pirmoje eilėje jam 
skirtas. Tačiau knyga lygiai įdomi ir 
patraukli ir suaugusiam. Subtilumų 
mėgėjams norisi priminti, kokių gel- 
mių V. Tamulaitis pasiekia šlapio 
auto, menturio, numuštos ąselės sim- 
bolikoje. “Bet kam rūpi, kad kažkur 
ten kampe dūsta ligos kankinamas 
lininis autas, taip gražiai seselių ap- 
dainuotas, baltos drobės rietimu iš- 
austas, mėlyna jūra žydėjęs" (I, 23). 

LIETUVIŲ KALBOS VEIKSMAŽODŽIŲ ASPEKTAI 


L. Dambriūnas, LIETUVOS KAL- 
BOS VEIKSMAŽODŽIŲ ASPEKTAI. 
Bostonas, Lietuvių Enciklopedijos 
Leidykla (1960) 160 psl. 

Šis L. Dambriūno darbas nagrinė- 
ja vieną specialią lietuvių kalbos 
veiksmažodžių sintaksės sritį — vad. 
aspektus, t.y. tas veiksmažodžių ypa- 
tybes, kuriomis pasakome, ar veiks- 
mas vyksta, trunka ar jis yra kaip 
nors pasibaigęs, atliktas. Pirmieji 
veiksmažodžiai, autoriaus vartojamu 
terminu, yra imperfektyviniai (pvz. 


6jo), antrieji — perfektyviniai (pvz. 
atėjo). Ta sritis ligi šiol mūsų prak- 
tinėse gramatikose tik trumpai te- 
buvo užsimenama, o specialistų kal- 
bininkų — ypač G.K. Uljanovo, F.F. 
Fortunatovo, J. Endzelyno, J. Safare- 
vičiaus, E. Fraenkelio ir kt. — tik 
kai kurie tos srities dalykai tebuvo 
kelti bei daugiau ar mažiau panag- 
rinėti. L. Dambriūnas šiame darbe 
žengia žingsnį į priekį: nagrinėja ap- 
skritai visą lietuvių kalbos veiksma- 
žodžių aspektų sritį, tik ją apsiri- 


Ir košėtas menturis atsimena žydėji- 
mo metus, ir ąselei liūdna, kad jau 
gyvenimas pasibaigė ... 

“Svirplio muzikanto kelionės“ iš- 
leistos dviem knygomis, bet būtų ge- 
riau, kad visą veikalą turėtume vie- 
noje knygoje. Aldonos Simutytės ilius- 
tracijos turtingos, tik gal kiek per 
abstrakčios. Spauda graži, tik forma- 
tas nėra visai patogus. Žinoma, tokią 
knygą reikėtų įrišti kietuosna virše- 
liuosna — ji verta to. Visoje knygo- 
je yra 20 pasakojimų. Pats turtin- 
giausias — Saulės šokėjų vestuvės. 
Lyriškiausias — Atsisveikinimas. La- 
biausiai intriguojantis — plėšikų ves- 
tuvės (keli skyriai). Pasitaiko ir 
silpnesnių vietų — ten, kur autorius 
ištęsia pasakojimą: kelionė į Kauną, 
svirplio galvojimas apie pabėgimą iš 
plėšikų nelaisvės. Kai kurie sutrum- 
pinimai, išbraukimai būtų buvę kny- 
gai naudingi. Ir pats svirplys yra 
per didelis pagyrūnas. Ar ne geriau, 
kad kiti veikėjai apie jo sugebėji- 
mus kalbėtų ? 

Vyt. Tamulaitis gyvena Kanadoje, 
ir “Svirplio muzikanto kelionės" yra 
jo pirmoji knyga šioje pusėje Atlan- 
to. N. Lietuvoje autorius leido knygą 
po knygos, už “Skruzdėlytės greitu- 
tės nuotykius" (1936) buvo gavęs 
premiją. Vokietijoje išleido pasakoji- 
mų rinkinį "Sugrįžimas". Džiaugda- 
miesi Svirplio kelionėmis, norėtume 
autoriui palinkėti, kad dar daug pa- 
našių knygų parašytų. 

(Vyt. Tamulaitis, SVIRPLIO MU- 
ZIKANTO KELIONĖS, I d. 86 psl, 
kaina 2,50 dol., II d. 116 psl., kaina 
3 dol. Išleido Eglutė 1960 m. Daili- 
ninkė Aldona Simutytė). 

Pranas Naujokaitis 

ATSIUSTA PAMINETI 


Balys Sruoga: MILŽINO PAUNKS- 
MĖ. Trys plokštelės. Montrealio Lie- 
tuvių Dramos "Teatras, Įrašyta į 
plokšteles 1960 m. Montrealyje, R. 
C.A. Victor Studijoje. Režisūra — 


— Zigmo Lapino. 


Antanas škėma: čELESTA. Išleido 
"Nida" Londone 1960 m., 70 p., kai- 
na 1 dol. Knyga gaunama šiuo ad- 
resu: Nida Book Club. 1 Ladbroke 
Gardens, London, W. 11, Great Bri- 
tain. 

R. Spalis: ALMA MATER, apysaka, 
išleido "Viltis" 1960 m., 434 p., kie- 
tais viršeliais, Kaina nepažymėta. 


Alė Rūta: ŽVAIGŽDĖ VIRš GIRIOS 
romanas. Išleido “Darbininkas", 1960 
m., spaudė Pranciškonų spaustuvė 
Brooklyne, 374 p. Kaina; 4 dol. 
Gaunama šiuo adresu: Darbininkas, 
910 Willoughby Ave., Brooklyn 21, 
INC 


TANNENBERG. By Constantine R. 
Jurgėla, Ph. D. Published by Lithua- 
nian Veterans Association “Ramo- 
vė", New York, 1961. 104 p. Price 
$2.00. 

ATEITIS. 1911-1961. Nr. 2. Vasaris. 
Numeris skirtas “Ateities" 50 metų 
sukakčiai paminėti. 

STUDENTŲ GAIRĖS. 1961 m. N.Y. 
103 p. Red. T. Remeikis. 

SPORTAS. Nr. 1-2. 1961 m. kovas. 
Red. Kęstutis čerkeliūnas. 


KNYGŲ LENTYNA. Nr. 5 
1960 m. Red. A. 
Br. Kviklys. 


(119). 
Ružancovas ir 


bodamas dabartine kalba, nesileisda- 
mas į istorinį dalyko nagrinėjimą. 

Iš pradžių autorius kalba apie 
aspekto sąvoką, kuri dar nėra visai 
nusistojusi kalbotyrinėje literatūroje, 
ligšiolinius lietuvių kalbos aspektų 
tyrinėjimus, o toliau aspektų klausi- 
mą nagrinėja atskirose veiksmažo- 
džių kategorijose (laikuose, nuosa- 
kose ir t.t.), nes aspektas jose gali 
įvairuoti (pvz. esamojo laiko lytis 
ateina yra imperfektyvinio aspekto, 
o būtojo laiko atėjo — jau perfekty- 
vinic). Knygos gale duodama kitų 
tyrinėtojų aspektų nagrinėjimo kriti- 
ka, lietuvių kalbos aspektų palygini- 
mas su lenkų kalbos aspektais ir 
angliška veikalo santrauka. 

Autorius šiuo savo darbu yra da- 
vęs nemažą įnašą į lietuvių kalbos 
aspektų nagrinėjimą, tuo būdu pa- 
stūmėdamas šios srities tyrinėjimą 
į priekį. Tą jis padarė plačiau ap- 
rėpdamas sinchroninę (aprašomąją) 
šio dalyko sritį, atitaisydamas kai 
kurių kitų tyrinėtojų klaidas ir aiš- 
kindamas kai kuriuos dalykus, kurie 
kitų neaiškinti bei neišaiškinti. Vei- 
kalo teigiamybės yra ir palyginti 
aiškus bei logiškas dalyko dėstymas 
ir stilius. 

šis L. Dambriūno darbas, žinia, 
būtų išėjęs dar geresnis, jei autorius 
būtų galėjęs jam atsidėti normalio- 
mis tyrinėtojo sąlygomis. O dabar, 
kaip ir pats pažymi, jis tėra para- 
šytas beveik vien atspėjamu laiku 
nuo kasdieninių darbų, ne visus te- 
turint po ranka reikalingus svarbes- 
niuosius šaltinius bei veikalus. Todėl 
tam tikri trūkumai, kaip ir autorius 
pats primena, tokiomis sąlygomis ne- 
išvengiami, nors esminių, didesnių 
trūkumų darbe ir nėra iškilę. Vie- 
nas antraeilių trūkumų pvz. būtų tas, 
kad autorius nėra nuogrundžiau ir 
nuosekliau išnagrinėjęs kai kurių dar 
neišryškėjusių tiriamojo dalyko klau- 
simų. Atrodo, kad autorius pilniau 
išdėstė tuos dalykus, kurie jau pla- 
čiau tirti ir aiškesni pasidarė, o ties 
tais, kurie mažiau tyrinėti, ir pats 
ilgiau nesustoja, bent sistemingiau jų 
nesprendžia. Pvz. autorius pastebi, 
kad esą veiksmažodžių, kurie tiek su 
priešdėliais, tiek be jų galį būti var- 
tojami ta pačia reikšme (pvz. nusi- 
leisti žemyn leistis žemyn) ar be- 
veik ta pačia reikšme. Jis keliose 
vietose tokiems bei panašiems atve- 
jams aiškinti mėgina surasti čia vie- 
ną, čia kitą pagrindą, užuot visą pro- 
blemą plačiau užsieidamas ir nuosa- 
kiai mėgindamas ją išdėstyti. čia au- 
torius panašius klausimus perdaug 
schematiškai tepaliečia; pasigendame 
konkretesnio kalbinių reiškinių aiški- 
nimo, daugiau atsižvelgiant į kai kurių 
lyčių vartosenos realinę aplinką: liau- 
dinis (taigi ir mažiau suracionalin- 
tas) ar inteligentinis (taigi raciona- 

VISUOTINIS BAŽNYČIOS SUSIRINKIMAS 


Nepaprastas įvykis auga ir spar- 
čiai bręsta visame pasaulyje. Prieš 
dvejus metus šv. Pauliaus Atsiverti- 
mo šventėje, po iškilmingų pamaldų 
bazilikoje, kuri apgaubia šio Tautų 
Apaštalo kapą, neseniai išrinktas po- 


piežius Jonas XXIII išreiškė valią 
sušaukti visuotinį Bažnyčios susirin- 


kimą. Šis paskelbimas buvo labai 
netikėtas, bet ypač nustebino tuos 
žinovus, kurie iš šio “laikino, nes 


jau senyvo amžiaus, šv. Petro įpė- 


lesnis) duomuo, paimtas iš vienokio 
ar kitokio žanro kūrinio, vienokio ar 
kitokio konteksto, vieno ar kito ra- 
šytojo ir t. t. Kaip jau W. Haversas 
(Handbuch der erklaerenden Syntax, 
1931) yra plačiau dėstęs, sintaksinio 
ir apskritai kalbinio reiškinio bei jo 
kilmės sąlygų ir akstinų iškėlimas 
yra tikrasis kelias į tokio kalbinio 
reiškinio aiškinimą. Toliau, nors au- 
torius apskritai yra tikslus savo išsi- 
reiškimuose, kai kur vis dėlto to tiks- 
lumo ir pasigendame. Pavyzdžiui, nu- 
rodydamas, kad kai kurie veiksma- 
žodžiai su pa- ir kai kuriais kitais 
priešdėliais galį būti vartojami be jo- 
kio reikšminio skirtumo, cituoja ir 
padvėsti - išdvėsti - nudvėsti. Aišku, 
kad tarp padvėsti ir išdvėsti yra tam 
tikro reikšmės skirtumo: jei pvz. ga- 
lime pasakyti, kad karvė nudvėsė ar- 
ba karvė padvėsė tam pačiam reika- 
lui, tai jau negalima pasakyti tam 
reikalui, kad karvė išdvėsė (bet jau 
vėl galima sakyti: karvės padvėsė, 
karvės išdvėsė, nors, rodos, ir čia ne- 
vienur gali būti jaučiamas tam tik- 
ras skirtumas). Panašiais atvejais 
autorius tik kai kuriomis progomis 
tepažymi, kad veiksmažodžio aspek- 
tas priklauso ir nuo to, kurią to 
veiksmažodžio reikšmę kuriuo atveju 
turėsime galvoje, bet pavyzdžių gru- 
pėse tokios reikšmės paprastai neiš- 
skiria, nespecifikuoja. 

Kalbinis reiškinys labiau paaiški 
lyginamas su kitomis, ypač tos pa- 
čios giminės kalbomis. Autorius daž- 
nai lietuvių kalbos veiksmažodžių as- 
pektus lygina su slavų (ypač lenkų, 
rusų) kalbų aspektais, bet apskritai 
nelygina su kitomis baltų kalbomis 
(ypač latvių). Žinoma, metodinė pir- 
menybė priklausytų pastarajam lygi- 
nimui, nes kitos baltų kalbos juk yra 
artimesnės lietuvių kalbai negu sla- 
vų kalbos. 

Labai būtų pravertusios ir nagrinė- 
jamųjų veikale žodžių rodyklės. 

Dar pasigendama L. Dambriūno 
darbe (ypač, kad tai yra kalbininko 


darbas) didesnio dėmesio atkreipimo 
į lietuviškąją terminiją. Autorius te- 
vartoja bemaž vienus nelietuviškuo- 
sius pagrindinius terminus: imperfek- 
tyvinis, perfektyvinis aspektas, ingre- 
syviniai, momentiniai, punktiniai 
veiksmažodžiai ir kt. Jis net neužsi- 
mena, kodėl nelinkęs čia bent kai ku- 
riais atvejais pasinaudoti kad ir Ja- 
blonskio gramatikoje vartojamais ter- 
minais (jei, prireikus, kai kuriuos 
jų ir savaip kiek apsibrėžus). Ypač 
lauktume lietuviškų terminų vartoji- 
mo dėl to, kad autorius retkarčiais 
jais ir yra pasinaudojęs, paprastai 
skliausteliuose įdėdamas ir “tarptau- 


tinius" atitikmenis, kaip pradžios 
(ingresyvinis)  veikslas, kartotinis 
(iteratyvinis) veikslas ir kt. Kodėl 


pvz. negalima būtų vienus iš pagrin- 
dinių šio darbo terminų — perfekty- 
vinį ir imperfektyvinį aspektą — 
lietuvinti? Jei Jablonskio įvykio ir 
eigos terminai autoriui atrodo netiks- 
lūs, tai, pagal paties autoriaus as- 
pektų sąvokos žymes, atrodo, gerai 
tiktų pvz. baigminio ir trukminio as- 
pekto terminai (jei jau veikslo jis 
nenorėtų čia “aspektui"' pasivaduoti, 
nes veikslą Jablonskis praktiškai var- 
tojęs platesne prasme, apimdamas 
juo ir tai, ką vok. vadina Aktions- 
art, nors autorius ir pripažįsta, kad 
paties jablonskinio veikslo apibrėži- 
mas atitinkąs aspekto sąvoką). 

Šitokie antraeiliai trūkumai tačiau 
nesumenkina autoriaus darbo esmės. 
L. Dambriūno tyrinėjimas praturtina 
lietuvių kalbos mokslą: veikalas ne 
tik pateikia savų dalyko aiškinimų 
bei kitų tyrinėjimų kritikos pastabų, 
bet taip pat bus akstinas ir tolimes- 
nėms diskusijoms bei tyrinėjimams. 

šis Dambriūno darbas yra gavęs 
“Aidų" žurnalo premiją, kurios ko- 
misijoje dalyvavo ir vienas kalbinin- 
kas (dr. Pr. Skardžius) ir kuri yra 
pažymėjusi, kad veikalas esąs “stam- 
bus indėlis ne tik į lietuvių kalbos, 
bet ir į bendrąjį kalbos mokslą". 

P. Jonikas 


dinio nelaukė didesnės iniciatyvos. 
Žinia žaibu aplėkė žemės rutulį, su- 
keldamą didžiųlį dėmesį, ir tai ne 
vien tik katalikų tarpe. 

Kad įvykis nėra eilinis, matyti jau 
iš to, jog veik dviejų tūkstančių me- 
tų Bažnyčios gyvavime tokių susirin- 
kimų yra skaičiuojama tik dvidešimt, 
be pačių apaštalų dar Jeruzalėje 
duotojo pavyzdžio, kurį aprašo pir- 
maeilis Bažnyčios istorijos šaltinis — 
Luko Evangelisto “Apaštalų darbai" 
(Act. 15). Paskutinis iki šiol toks 
susirinkimas buvo 1869-70 metų vi- 
suotinė Vatikano Santaryba, o prieš 
tai reikia sugrįžti net gerus tris 
šimtus metų, iki garsiosios Tridento 
(Trent) Santarybos (1545-63). 


1. Santaryba ir jos autoritetas. 


Visuotinoji Bažnyčios  Santaryba 
(žiūr. Liet. Enciklop. XII,311-313) 
yra visam katalikiškajam pasauliui 
atstovaujančių, savą valdymo ir mo- 
kymo galią turinčiųjų vyskupų ir ki- 
tų įteisintų asmenų susirinkimas vi- 
sos Bažnyčios reikalams svarstyti bei 
nutarti, šaukiant ar bent pritariant 
ir, asmeniškai ar per atstovus, pirmi- 
ninkaujant bei nutarimus tvirtinant 
teisetam Kristaus Vietininkui —po- 
piežiui. 

Tai yra ryškiausias atvejis, kur 
turi būtinai galioti Kristaus dieviš- 
kasis pažadas neapleisti niekad savo 
išrinktosios Sužadėtinės — Bažny- 
čios (Mat. 28, 18). Neatšaukiamai 
galutini Santarybos sprendimai tikė- 
jimo ir -doros dalykuose yra pilnai 
paremti paties Dievo autoritetu ir 
dėl to visiškai neklaidingi. Tai yra 
augščiausias Bažnyčios mokymo ga- 
lios pasireiškimas, kaip ir vieno pa- 
ties popiežiaus, taip pat gana retas, 
ypatingiausias pasisakymas “ex ca- 
thedra". Kas kad ir vieną tokį nu- 
tarimą sąmoningai atmestų, tuo pa- 
čiu save atskirtų iš Bažnyčios vie- 
nybės su Kristumi, nes būtų panei- 
gęs paties Dievo autoritetą. 

Čia reikia tačiau prisiminti ir tai, 
ką net po Pijaus XII enciklikos 
“Humani generis" (1950.VIII.12) dar 
bando kartais neigti kai kurie, nors 
ir nešioją kataliko vardą. Ir negalu- 
tiniams Bažnyčios sprendimams bei 
pagal įvairuojančias aplinkybes duo- 
damiems sąlyginiams nurodymams 
pilnai galioja Kristaus žodis: “Kas 
jūsų klauso, tas manęs klauso, kas 
jus niekina, mane niekina“ (Luk. 10, 
16). Čionai tiktai nėra neklaidingu- 
mo, bet teisštam autoritetui priva- 
lomo klusnumo reikalas. 

Ir prigimties tvarka, paeinanti iš 
to paties Dievo autoriteto, pažįsta pa- 
našiai griežtą įpareigojimą paklusti 
tėvams šeimoje, teisėtai valdžiai val- 
stybėje, nors nei tėvai, nei valsty- 
bės valdžia nėra neklaidingi. Yra ta- 

čiau čia ir skirtumo, ir tai net es- 
minio. Valstybės valdžia, ypač de- 
mokratinėje santvarkoje, yra, galuti- 
nėje sąskaitoje, priklausoma nuo pi- 
liečių, kurie yra jos teisėti apspren- 
dėjai. Bažnyčios turimos galios atei- 
na visai nepriklausomai nuo jos na- 
rių, iš paties To, kuris ją dievišką- 
ja teise įsteigė ir kuris yra sau 
vienam  rezervavęs teisę būti jos 
augščiausiųjų autoritetų žemėje tei- 
seju. 

Be to, vis reikia atsiminti, kad 
Bažnyčios veiksmų visumą lydi, 
kaip tai paliudija ir jos istorija, ypa- 
tinga Apvaizdos globa. — “Dievas ra- 
šo tiesiai ir ant kreivų eilučių". 

žinoma, tas pats autoritetas gali 
pasireikšti įvairiai: ne vien tik įsa- 
kymo ar nurodymo, bet ir pata- 
rimo, pageidavimo bei kitais būdais. 
Pagal tai kinta ir įpareigojimo laips- 
nis, kuris gali būti net labai skir- 
tingas, tačiau iš Dievo paeinančio 
autoriteto pripažinimo principas kiek- 
vienu atveju turi likti nepažeistas 
visoje savo apimtyje. Yra labai svar- 
bu tai giliai įsisąmoninti ypač da- 
bar, su visais gyvaisiais Bažnyčios 
nariais besiruošiant šiam didžiajam 
įvykiui, kuris gal kokiam šimtme- 
čiui daug ką nulems Dievo Bendruo- 
menės žemiškojoje kelionėje į amži- 
nybę. 

2. Pasiruošimo eiga. 

Nuaidėjus pirmajai žiniai apie vi- 
suotinį susirinkimą ir iš visų pusių, 
net ir už Bažnyčios ribų, ateinant 


džiugiai viltingiems atgarsiams, Jo- 
nas XXIII tų pačių 1959 metų Sek- 


minių — Šventosios Dvasios Atsiun- 
timo šventėje paskyrė pirmąją San- 
tarybos parengimo komisiją,  ku- 


ri tuoj ėmėsi rinkti mintis bei pa- 
siūlymus iš viso pasaulio vyskupų, 
iš pačios Romos Kūrijos įstaigų ir 
iš katalikiškųjų augštųjų mokyklų. Į 
centrą susirinko per 2000 pavienių 
bei kolektyvių atsakymų, kuriuos 
reikėjo išnagrinėti, sugrupuoti bei 
sintetizuoti pagal atskiras tautas ir 
bendroje apžvalgoje. Medžiagos yra 
suplaukę tiek, kad, tariant šios 
komisijos sekretoriaus žodžiais, jos 
užtektų ne vienam, bet dešimčiai 
visuotinių susirinkimų. čia iškyla 
būtinas reikalas atrinkti iš visos me- 
džiagos tai, kas yra svarbiausia ir 
neatidėtina. 


Ši pirmoji komisija atliko sa- 
vo didžiulį darbą per metus lai- 
ko, taip, kad 1960.V.5 dieną, vėl 


Sekminių šventėje, Jonas XXIII ga- 
lėjo įsteigti komisijas jau pačiam 
tiesiogiam - susirinkimo parengimui. 
Jų uždavinys yra studijuoti popie- 
žiaus parinktus klausimus, atsižvel- 
giant į vyskupų išreikštus pageida- 
vimus ir Romos Kurijos įstaigų pa- 

remiantis taip pat augš- 
tųjų mokslinių institucijų patiekia- 
momis studijomis. Komisijos yra 
šios; 1) Teologinė, 2) Vyskupijų val- 
dymo ir vyskupų, 3)Dvasiškijos ir 
tikinčiųjų tvarkymo, 4) Vienuolių, 5) 
Sakramentų tvarkymo, 6)šventosios 
liturgijos, 7)Studijų ir seminarijų, 
8)Rytų Bažnyčioms, 9)Misijoms, 10) 
Pasauliečių apaštalavimo (visiems 
klausimams, liečiantiems religinę ir 
socialinę  katalikiškąją  akciją),11) 
Ceremonialo. Pirmininkais yra pa- 
skirti Kurijos kardinolai; sekreto- 
riais, nariais ir patarėjais — kom- 
petentingi Bažnyčios vyrai iš įvairių 
kraštų bei tautų. Jų bendras skaičius 
jau viršija septynis šimtus. Sudėtis 
yra tikrai visuotinė. Iš lietuvių da- 
lyvauja patarėjo teisemis Vyskupijų 
valdymo ir vyskupų komisijoje J.E. 
vysk. V. Brizgys. 

Šalia specialių komisijų yra įsteig- 
tas ypatingas sekretoriatas ryšiams 
su krikščionimis nekatalikais. ši į- 
staiga sukėlė visų didžiausią susido- 
mėjimą ir aibes komentarų visame 
pasaulyje. Kitas sekretoriatas yra 
skirtas spaudos, radijo, TV, kino ir 
kitoms moderniųjų minties skleidimo 
priemonių problemoms. Finansinių 
bei techniniu susirinkimo ruošimu 
rūpinasi Administracijos sekretoria- 
tas. 

Visų šių organų veiklai vadovau- 
ja ir ją koordinuoja centrinė San- 
tarybos rengimo komisija, kuriai 
pirmininkauja pats popiežius. Jo de- 
šinioji ranka šiame darbe yra cent- 


siūlymus, 


rinės komisijos sekretorius, vienas 
žymiausių Romos Kurijos juristų, 
neseniai pakeltas tituliniu arkivys- 
kupu, Mgr. Pericle Felici. Pereitą 


vasarą, daug kam tuo metu atosto- 
gaujant, popiežiaus asmeniškoje va- 
dovybėje virė darbas, įgalinęs pra- 
dėti komisijų veikimą jau prieš ofi- 
cialią jų veiklos pradžią. Uolūs dar- 
bai dabar vyksta dar platesniu 
mastu, bet be triukšmo, tyliai. Vi- 
si talkininkai yra saistomi griežto 
tarybinės diskrecijos priesaikos. 

Pačios santarybos data priklausys 
nuo parengiamojo darbo eigos, ta- 
čiau pagrįstai laukiama jos jau at- 
einančiais metais. Tai ketina būti 
pats didžiausias iki šiol Bažnyčios 
susirinkimas, nes ir pati Bažnyčia 
yra šiandien išaugusi kaip dar nie- 
kad. Santarybos tikslas yra, pagal 
paties popiežiaus Jono XXIII mintį, 
atnaujinti krikščionijos veidą Sekmi- 
nių Dvasioje, plačiai atsižvelgiant ir 
į gyvenamojo laiko reikalavimus. Vi- 
sa eilė problemų, kurios negalėjo bū- 
ti išspręstos paskiromis pastangomis, 
turės čia rasti visuotinį atsakymą. 

Kristaus Vietininkas ir apaštalų 
įpėdiniai — vyskupai dabar nuolat 
kreipiasi į visus geros valios tikin- 
čiuosius su raginimais dalyvauti vi- 
sos Bažnyčios pasiruošime šiam nau- 
jam Sekminių įvykiui savo maldomis 
bei aukomis, o, kas gali, ir kitokia 
savo kompetencijos parama, gyvai ir 
sąmoningai jaučiant visų vienybės 
Kristuje reikalą. 

JIRĖ 


ČIKAGOS PAULISTŲ CHORO PASIRODYMAS 


Pasaulinio masto berniukų chorai 
Europoje yra žinomiausi: Vienos bar- 
niukų (Wiener Knaben) choras Aus- 
trijoje, Dom Spatzen (Katedros žvirb- 
liai) Vokietijoje, Regensburge, ir Pa- 
ryžiaus berniukų choras. Amerikoje 
berniukų chorų yra keletas. Vienas iš 
tokių — Paulistų choras, vadovauja- 
mas Tėvo E. O'Malley, Marijos Augš- 
tesnės Mokyklos auditorijoje Čikago- 
je š.m. kovo 5 d. davė koncertą. Ren- 
ge Tėvų Marijonų rėmėjai. 

Tarp Vokietijos berniukų choro ir 
Paulistų choro yra daug bendro, bet 
taipgi ir daug skirtumo (kalbu apie 
Regensburgo chorą, nes su juo teko 
arčiau susipažinti). Bendras bruo- 
žas yra šis: ir vienur ir kitur krei- 
piamas griežtas dėmesys į frazavi- 
mus, niuansavimus, tono aiškumą, 
ansamblio darnumą ir t.t. 

Bet, kaip minėta, turi ir principi- 
nių skirtumų, pvz.: Tikslas. Regens- 
burge siekiama, kad iš jų padarius 
dirigentus, gimnazijų mokytojus. Tam 
tikslui laikas nuo laiko berniukams 


leidžiama diriguoti chorui. Paulistai 
ruošiasi vien koncertams. Regens- 
burgo vaikai gyvena specialiai įreng- 
tame bendrabutyje ir muzikos pa- 
mokų turi kas dieną. Paulistai gy- 
vena pas savo tėvus, mokosi bend- 
r0je mokykloje, į repeticijas susiren- 
ka tris sykius savaitėje. Regensbur- 
go vaikai muzikoje yra tiek ištobu- 
linti, kad ekrane su elektros pagal- 
ba ūmai parodžius bet kokį inter- 


valą (padidintą, pamažintą, decimi- 
nį, undeciminį, visuose raktuose), 
vaikas jį paima iš karto. Gaidas 


skaito iš lapo, prima vista. Paulis- 
tai gi mokomi tik tiek, kad būtų 
geri choristai, gerai suprastų ir skai- 
tytų gaidas ir giedotų be klaidų; 
taipgi — kad turėtų gerą intonavi- 
mą, aiškią tarseną ir t.t. 


Regensburge mutacijos periode vai- 
kams neleidžiama giedoti pilnu balsu, 
kad balsas neišvargtų. Paulistai gi 
mutacijos periode pervedami į tą 
balsą, kuris jam yra lengviau dai- 
nuojamas (pvz.: sopranas perveda- 


ATSIMINKIME 


šiemet birželio 23 sueina dvide- 
šimt metų nuo lietuvių tautos sukili- 
mo, kuris pašalino sovietinę oku- 
paciją, paskelbė nepriklausomos Lie- 
tuvos laikinąją vyriausybę, perėmė 
krašto administraciją anksčiau, nei 
karo eigoje pasirodė pirmieji vokie- 
čių kariai. 

Sukilimas buvo pirmas lietuvių 
ginkluotos rezistencijos išsiveržimas. 
Nuo tada lietuvių tauta nesiliovė 
priešinusis okupacijoms. Keitėsi oku- 
pantai, keitėsi pasipriešinimo žmo- 
nės ir organizacijos, keitėsi pasiprie- 
šinimo formos ir metodai, keitėsi 
net pozicijos, kuriose pasipriešini- 
mas aštriausiai reiškėsi ar tebesireiš- 
kia. Nepakitusi betgi liko dvasia, iš 
kurios tekėjo pasipriešinimo veiks- 
mai; dvasia, kuri reiškė pasiryžimą 
gyventi ir kurti lietuviškai, kuri reiš- 
ke pasiryžimą gintis nuo smurtu pri- 
metamo svetimo gyvenimo turinio ir 
stiliaus. 

Sukilimo negali nutylėti nė oku- 
pantas. Sukilimo sukaktis pakurstė 
okupanto pastangas juodinti sukili- 


mas į altą, altas į tenorą, tenoras į 
bosą); tiktai neleidžia jam pervarg- 
ti 

Atlikinėjant senųjų klasikų veika- 
lūus, dirigentai stengiasi neįvesti į 
chorą vaikų, kurie turi ryškiai vib- 
ruojantį balsą. Vienok Vienos ber- 
niukų choras turi ir solistų, ypač— 
atliekant kalėdines giesmes. 

Tiesa, eiliniam klausytojui toks 
choras ilgainiui gali atrodyti per mo- 
notoniškas. Bet įsigilinę į tą stilių 
ir įsiklausę į patį atlikimą, paju- 
sime esą apsupti angeliško giedoji- 
mo, kuris yra švelnus, lyg pava- 
sarinis vėjelis. O jų laikysena sce- 
noje, scenos disciplina nesutrukdys 
klausytojui įsigilinti į šio tembro 
menišką stilių. 

šiame rečitalyje choras atliko 10 
dalykų dvasinio turinio ir 10 daly- 
kų pasaulinio. 

Vaikų balsai aiškūs, tiesūs. Sop- 
ranai, pvz., augštąsias gaidas at- 
likinėjo tarsi fleitos. Niuansavo 
sklandžiai, sforzando atlikinėjo ne- 
perdėdami. ši 

Apskritai Paulistų choras padarė 
gerą įspūdį. Juozas Bertulis 

VISUOMENINIS 
GYVENIMAS“ 


BIRŽELIO 23! 


mą, apkloti jį melais. Sukilimo su- 
kaktis erzina okupacijos agentus, nes 
pats sukilimo faktas nepaneigiamai 
liudija, kad: 

Sukilimas išreiškė visuotinį lietu- 
vių tautos troškimą nusikratyti sve- 
tima okupacija; demaskvo ir sovie- 
tinį melą, kad lietuvių tauta buvo 
savanoriškai prašiusis priimama į 
Sovietų Sąjungos vergiją. 

Pasiryžimas sukilti už nepriklau- 
somybės atstatymą buvo be kompro- 
misų. Jo nepalaužė ir nacinės Vokie- 
tijos įspėjimai, paskum grasinimai 
ir represijos. Tai sugriovė ir sovie- 
tinį mitą, kad sukilimą rengę “hit- 
lerininkai". 

Sukilimui  vadovavusios organiza- 
cijos vadų, pačių pirmųjų, išvežimas 
į kacetą, kaip ankstesnės ir vėlesnės 
sovietinės deportacijos, patvirtino, 
jog nacinė Vokietija ir jos sąjun- 
gininkas Sovietai ėjo tuo pačiu ke- 
liu — kalėjimais, deportacijomis, žu- 
dymais gniaužė lietuvių laisvės sie- 
kimą. Nors Sovietų Sąjunga dirbti- 
niais teismais Lietuvoje dabar sten- 
giasi pridengti savus nusikaltimus 
nuo pasaulio akių, tačiau šimtų 
tūkstančių deportavimas, tūkstančių 
nužudymas, išniekinimas aikštėse tų, 

kurie nenusilenkė smurtui; tebevyk- 
domas sąžinės, minties, kūrybos, ti- 
kėjimo ir jo skelbėjų prievartavimas; 
agentų pristatymas ganytojais ir ki- 
tos klastos — virsta didžiu šauksmu, 
kad sovietinis nusikaltimas susilauk- 
tų taip pat naujo Niurnbergo. 

Atsiminkime 1941 birželio 23! 
tokio skatinimo balsai mus pasiekė 
iš Europos ir Amerikos bičiulių bei 
kitų lietuvių. Manome, būtų pra- 
sminga ir tikslinga anuos individua- 
lius balsus paversti bendru kolek- 
tyviniu balsu, kuris nubanguotų per 
visą laisvų lietuvių bendruomenę. Ima- 
mės tad iniciatyvos kviesti asmenis 
ir kolektyvus, kad sau prieinamu bu- 
du 1941 birželio sukilimo idėją pada- 
rytų gyvą savoj aplinkoj. 

Spaudos pasisakymai, specialūs 
minėjimai ar trumpas sukilimo pri- 
siminimas tinkamu žodžiu mokyk- 
loje, organizacijos susirinkime, stu- 
dijų savaitėje gali virsti tarp mūsų 
nauja minties šviesa ir panaujinta 
valios stiprybe kovoje už laisvę Lie- 
tuvoje. 

Tegul sukilimo atminimas išsaugo- 
ja pasipriešinimo idėją šviesią ir 
laisvą nuo oportunistinio kolabora- 
vimo pagundų. 

Tegul pažadina mūsų intensyvų 
dėmesį Lietuvos žmonių gyvenimui 
ir kūrybai kaip tos pačios nepriklau- 
somos dvasios prasiveržimui. 

Tegul sukelia pagarbą pasiprieši- 
nimo eigoje žuvusiems pagarbą 
tiek visuotinę, kiek visuotinis buvo 
entuziazmas, kai 1941 birželio 23 ry- 
tą išgirdo prabilus Kauno radiją Ne- 
priklausomos Lietuvos vardu ir seniai 
pasiilgtus, nes draudžiamus, žodžius: 
“Lietuva, Tėvyne mūsų... ." 

Lietuvių Fronto Bičiulių Taryba 


Il 


Los Angeles lietuvių namai 

LAIMĖJIMAI LIETUVIŲ TAUTAI? 


1960.XI.12 d. “Drauge" Alg. Gust. 
pranešė, kad rašytoja Alė Rūta į- 
traukta į Hollywoodo tarptautinių 
spaudos atstovų sąrašus ir gavusi 
filmų korespondentės teises. Ta pro- 
ga korespondentas štai kaip prana- 
šauja: 

“Kas žino, gal sekančių metų bė- 
giuose jinai pradės laimėti premijas 
iš Hollywocdo kaip rašytoja, kaip 
gerųjų filminių kūrinių autorė. Tai 
būtų laimėjimas visai lietuvių tau- 
tai, žinomas visame pasaulyje. Savo 
kūryba. Alė Ruta, manytina, steng- 
tųsi įnešti lietuviškos tematikos H0ol- 
lywoodan'"'. 

Kad ir linkėdami Alei Rūtai tų 
sėkmių, tačiau turime pastebėti, kad 
šitokios rūšies pranašystė gali būti 
nemaloni šiai kūrybingai, produk- 
tyviai ir nepretenzingai rašytojai. Bet 
tai dar nėra taip bloga, nes paliečia- 
mas atskiras, kad ir labai simpatin- 
gas asmuo. Daug blogiau, kad klai- 
dinama visuomenę. Gavimas teisių 
į studijas, sekti filmavimo procesą, 
dalyvauti vad. "preview" seansuose, 
nusifotografuoti su filmų aktoriais 
nera dar ypatingas laimėjimas. Ir 
tai dar nėra kelio pradžia į filmi- 
nių kūrinių rašytojus. Filmų bendro- 
vės didžiųjų šio krašto laikraščių fil- 
mų kritikams ir recenzentams išmo- 
ka milžiniškas pinigų sumas. Juk 
tai reklamos reikalas. Gi jei atsiran- 
da kas tą reklamą daro veltui, toks 
asmuo priimamas be ypatingų sun- 
kumų. 

Tam tikra prasme Alės Rūtos įsi- 
jungimas į filmų recenzentų eiles yra 
laimėjimas, nors ir ne lietuvių tau- 
tai, tai lietuviškai spaudai. Jos filmų 
vertinimai parašyti kultūringu stiliu- 
mi, išsamūs, kritika remiama etikos 
ir estetikos normomis. 


Autoreklama reprezentacijos 
sąskaiton 


Jei tokia “informacija'' būtų atski- 
ras izoliuotas atvejis, vargu būtų 
prasminga dėlto pasisakyti. Tačiau 
šios rūšies visuomenės klaidinimas 
tęsiasi jau keleri metai, ir jam turi 
būti padarytas galas. 


Kas sekė ir sielojosi lietuviškos 
kultūros reprezentacijos galimybėmis 
Amerikoje, prieš kelerius metus ta- 
me pačiame “Drauge" matė, turbut, 
to paties Alg. G. kvietimą lietuviams 
rašytojams siųsti jo adresu savo kū- 
rinius, nes jo protekcija tiems kūri- 
niams galį būti lemta tapti filmais 
ir pasirodyti viso pasaulio kino ek- 
ranuose. Kvietimas patrauklus kūrė- 
jams, galimybių pažadai imponuoją 
visuomenei. Iš to paties G. vėlesnių 

pasisakymų spaudoje, jo kvietimu su- 
sidomėjimas buvęs didelis ir atsiliepu- 
siųjų skaičius gausus. 

Praėjo, turbut, keli mėnesiai ar 
kokie metai, “Draugo" kultūriniame 
priede pasirodo G. pasikalbėjimas su 
žinomu televizijos muzikinės progra- 
mos vedėju Lawrence Welk, o po to 
G. kvietimas lietuviams kompozito- 
riams: siųskite man savo kompozi- 
cijas. Aš tarpininkausiu, kad jos 
nuskambėtų per Amerikos televizi- 
jos tinklą ir jų klausytųsi bene 60 
milijonų žmonių. 

Kad savo autoritetą sustiprintų, 
šis Hollywoodo korespondentas irgi 
“Draugo" kultūriniame priede po 
alarmuojančia antrašte vėl skelbė, 
kad per filmų artistus užtikęs pėd- 
sakus, esą kožkoks, miręs aktorius 
lietuviams palikęs šimtus milijonų 
dolerių. Dienraščio skaitytojams pa- 
žadėjo nuvykti į testamento paliki- 
mo vietą, regis, Santa Earbara, Calif. 
ir viską ištirti. Žinoma, visi pažadai 
neišėjo iš autoreklaminės fazės, ir 
niekas apie tuos “milijonus"' daugiau 
ir nebegirdėjo. Verži G. autorekla- 
minė ambicija praeina beveik pro 
visų krypčių lietuvių laikraščių re- 
dakcijas, 0 nuotraukos su visokio- 
mis “pasaulio garsenybėmis" puošia 
vieno iliustruoto žurnalo beveik kiek- 
vieną numerį. 


Kultūrinio gyvenimo anamolija 


Ką visa ta mūsų kultūrinio gy- 
venimo anamolija reiškia? Visi augš- 
čiau minėfi faktai nėra esminė blo- 
gybė, o tik ženklai, vedą į patį blo- 
gybės šaltinį. Jie rodo, kokioje ap- 
verktinoje padėtyje yra kai kurios 
mūsų tautinės kultūros reprezentaci- 
jos sritys. Jos paliktos visiškai pri- 
vačiai iniciatyvai. 

Mūsų dailininkai su situacija įsten- 
ge susidoroti. Jiems ir buvo lengviau- 
sia. Stipriam kūrėjui užteko šiokios 
tokios iniciatyvos, ir jis įgijo ame- 
rikiečių kolegų ir visuomenės pripa- 
Žinimą: jiems skiriamos specialics 
stipendijos, kviečiami į tarptautines 
parodas, jų darbus įsigyja muziejai, 
meno galerijos, privatūs kolekcio- 
nieriai. Daug mūsų dailininkų pro- 
tesoriauja Meno mokyklose. Sunkiau 
sekasi reprezentuotis intelektualinio 
lr ypač dailiojo žodžio kūrėjams. Ži- 
nant nuostabią filmų ir televizijos 
galią pasiekti nesuskaitomus milijo- 
nus protų ir širdžių, prasiveržimas 
šioje srityje būtų itin reikšmingas. 
Juk neprigaudinėsime savęs tarda- 
mi turį geresnių dailiojo žodžio ki- 
rėjų už daugelį įvairių profesionalų 
“sereenwriteriu"", kurių dažnai labai 


menkos vertės dalykai pasirodo ekra- 
nuose. Ar ne tą patį būtų galima pa- 
sakyti apie mūsų muzikus-kompozi- 
torius. Mes turime pakankamai šios 
rūšies kultūrinių vertybių, tik neži- 
nome kelių ir būdų ir rimtai nejieš- 
kome priemonių iškelti jas į didžiąją 
viešumos sceną. 


Pavykę ir nepavykę ėjimai 


Jei apsiribosime tik mūsų gyvena- 
muoju kraštu, tai rimčiausią pasi- 
tarnavimą lietuvių liaudies ir indivi- 
dualių rašytojų kūrybai, kartu ir vi- 
sai lietuvių tautos kultūrai, padarė 
rašytojas Stepas Zobarskas, paruošęs 
ir išleidęs pasakų ir novelių rinkinius 
anglų kalba. Pasisekimą liudija pluoš- 
tai recenzijų anglosaksų spaudoje, ir 
antrosios šių leidinių laidos.. Lietu- 
vių tautos kančių atodūsį plačiausiai 
pasaulyje paskleidė kun. Longinas 
Jankus, paruošęs ir įvairiom kalbom 
išleidęs Sibiro lietuvaičių maldakny- 
sę. Nė vienas nė kitas nesiskardeno 
savo būsimais žygiais ir nekrikštijo 
jų “lietuvių tautos laimėjimais, žino- 
mais visame pasaulyje". Ir Zobars- 
kas ir Jankus abu kvalifikuoti savo 
pasirinktam darbui. Darbai rūpestin- 
gai suplanuoti, su ekspertų pagelba 
paruošti ir puikiai realizuoti. 

Alg. G. elgiasi priešingai: “drožia 
jiešmą, nors briedis dar miške. Ir, 
deja, briedis nebuvo pagautas. Saky- 
sime, kad mūsų rašytojai būtų G-iui 
prisiuntę eilę kūrinių. Ką jis su tais 
kūriniais būtų daręs? Ar G. visus 
juos kam nors būtų siūlęs, ar atrin- 
kęs? Ar jis jaučiasi pakankamai 
kvalifikuotas tokią atranką padary- 
ti? Jei ne jis, tai kas tą atranką 
būtų padaręs? Kiek ir kokių veikalų 
buvo prisiųsta, niekas nežino, tik 
tiek žinoma, jog į filmų pasaulį ban- 
doma iki šiol pravesti tokie “lietu- 
viškos tematikos šedevrai", kaip “A1- 
gis Trakys ir Taksiukas šleivys". 


Dar blogiau su muzika. Algirdas 
G. pasišovė tarpininkauti tarp Welk 
ir mūsų kompozitorių, nepajėgdamas 
Welkui, kaip pats prisipažino “Drau- 
ge", nė vienos lietuviškos melodijas 
ne tik padainuoti, bet nei paniūniuo- 
ti nei pašvilpauti. Tiesa, Welk savo 
programoje pagrojo vieną lietuvišką 
valsą, bet tai ir viskas. Daugiau ne- 
benori. Jei siūlomąjį kūrinį būtų 
specialistų komisija  atrinkusi, tai 
gal tas pats Welk ar kokia kita 
muzikos agentūra ar programa lie- 
tuviškos muzikos būtų ir daugiau 
panorėję. Iš vis lietuviškos muzikos 
reprezentantams— instrumentalistam 
ir vokalistam — žymiai sunkiau negu, 
sakysime, dailininkams. Jiems sun- 
kiau, ypač pirmuosiuose žingsniuo- 
se. Lietuvių visuomenės parama pra- 
džioje labai ir labai reikalinga. Ta- 

Jaunųjų dailininkų meno parodos atidarymas Brooklyne, Apreiškimo parapijos salėje. Atidarant parodą, apie mo- 
dernųjį meną kalbėjo dail. Kaz. Žoromskis. Parodoje savo darbus išstatė: Aldona Simutytė, Vidas Montvila, Vitas 
Beleckas, žilevičiūtė ir Romas Sedlikas. Parodą ruošė skautai akademikai. 


čiau jei po pirmojo pasirodymo ta 
pati ar kita amerikiečių muzikos 
agentūra parodo noro tą patį asmenį 
gauti ir antrą kartą ir jei jo koncer- 
tą ruošia jau savo iniciatyva ir fi- 
nansine atsakomybe, reiškia, jog di- 
dysis mūšis jau yra laimėtas. Lietu- 
vių muzikos reprezentacijai atsiveria 
platesni horizontai. 

Šie žodžiai rašomi ne p. G. apkal- 
tinti. Jis eina ta kryptim, kur jį vidi- 
niai impulsai stumia. šie žodžiai ra- 
šomi, kad lietuviškoji visuomenė ži- 
notų tikrąją tiesą: lietuvių autoriaus 
kūriniui pasirodyti ekrane sąlygos ne 
tik kad neparuoštos, bet net nepra- 
dėtos ruošti. Kas imsis to darbo, tu- 
rės būti šios srities pionierius. Tas 
pats su mūsų kompozitorių kūrybos 
išvedimu iš lietuviškų salių į plates- 
nę viešumą. O tuo reikalu kas nors 
pagaliau turėtų rimtai susirūpinti, 
nes ir taip jau perilgai laukta. 


Atsparos taškas 


Mūsų kūrybinių laimėjimų išneši- 
mui į kinoteatrą ir televiziją turi 


būti pajieškoti tam tikri atsparos 
taškai. Filmui veikalo atrinkimu av 
neturėtų pasirūpinti Rašytojų d-ja. 
Gaila, ji šiuo metu saldžiai miega. 
Stipriai susiorganizavę muzikai tu- 
rėtų spręsti lietuvių muzikos repre- 
zentacijos problemas. Regis, pirmiau- 
sia turėtų būt nusistatyta kuo rep- 
rezentuotis, o paskui jau —kokiu ke- 
liu realizuoti tikslą. Rūpestingai tu- 
rėtų būti telkiami ekspertai, lietu- 
viai ir jų draugai įtakingi amerikie- 
čiai. Spaudos ir uždarose specialistų 
diskusijose klausimai rimtai apsvars- 
tyti, išgirsti įvairūs pasiūlymai, idė- 
jos ir jų kritika, ir tik tada atsako- 
mybę prisiėmę asmenys turėtų tarti 
lemiantį žodį. 

Jeigu organizuotos kultūrinės re- 
prezentacijos klausimas pajudintinas 
plačiau, tad šio darbo turėtų imtis 
Pasaulio Lietuvių B-nės Vyr. Valdy- 
ba. Dirva zonduotina ne tik JAV-se, 
bet taip pat Kanadoje, Vokietijoje, 
Pietų Amerikoje, Australijoje. Ar 
lietuvių kultūros reprezentacijai są- 
lygų tyrimas ir pačios reprezentaci- 
jos būdų ir priemonių organizavi- 


(Nuotrauka Vyt. Maželio) 


mas neturėtų tapti Pasaulio Lietu- 
vių B-nės vyriausių organų egzisten- 
ciją pateisinąs veiksnys. Vargu Bend- 
ruomenės organizacinėje struktūroje 
PLB Valdyba galės lemti atskirų 
kraštų Bendruomenių veiklos kryptį 
ir daugiau ar mažiau ją diriguoti. 
Kiekvienas kraštas turi specifines 
veiklos sąlygas, skirtingus uždavi- 
nius ir savus prieėjimus prie tų užda- 
vinių sprendimo. Lietuvių kultūros 
reprezentacijos daržas dar tebelau- 
kia patyrusio sodininko. Be priežiū- 
ros jis dirvonuoja, želia usnėmis, ir 
tik kur ne kur, privačios iniciatyvos 
dėka, augina sveikus kultūrinius me- 
delius. PLB C. V-ba čia turėtų nu- 
kreipti visą savo dėmesį: atskiruose 
kraštuose suorganizuoti kultūrinei re- 
prezentacijai tirti celes, išzonduoti ga- 
lymybes, nustatyti priemones ir tą- 
syk pajieškoti kelių tikslams reali- 
zuoti. Tuo būdu Pasaulio Lietuvių 
B-nės Centro Valdyba pateisins savo 
egzistenciją, sustiprins autoritetą ir 
vėliau gal ne vien tik kultūriniais 
klausimais įstengs tarti svaresnį Žo- 
dį. Juozas Kojelis 

LAS IK AS i 


* JAV Lietuvių Bendruomenės cent- 
ro valdyba balandžio mėnesį paskelbė 
Lietuvių Bendruomenės mėnesiu. Pa- 
skelbimo rašte sakoma: 


“JAV Lietuvių Bendruomenės Cent- 
ro Valdyba, tikėdama, kad žmogaus 
dvasinę prigimtį išlaiko ir išreiškia 
tik tas, kas gyvena ir dirba su savo 
tauta ir tautai, įžiūrėdama, kad ne- 
daugelio pastangų ir aukų nepakanka 
lietuvybei, tautinei kultūrai ir jos kū- 
rimo nuotaikoms išlaikyti, kad dau- 
gelio permaža arba ir nieku neprisi- 
dedama, o kaikurių jau ir sąmoningai 
sukama į nutautimą; žinodama, kad 
šio krašto lietuviai turi pakankamai 
laisvės, dvasinių ir medžiaginių ištek- 
lių siekti tautinių tikslų, kurie džiu- 
gintų vergiamą tautą ir keltų rūpestį 
jos priešams, ir kviesdama tautiečius 
ryžtis šviežiems bei drąsiems posū- 
kiams tėvynės laisvinimo kovoje, 
bendruomeniniame ir kultūriniame 
gyvenime, nutarė 1961 m. balandžio 
mėnesį skelbti JAV Lietuvių Bendruo- 
menės mėnesiu. Tą mėnesį Amerikos 
lietuviai skatinami: 1) išsamiai susi- 
pažinti su Lietuvių Bendruomenės pri- 
gimtimi, uždaviniais ir santvarka; 2) 
įsirašyti ar atnaujinti įsirašymą į sa- 
vo gyvenamosios vietos Lietuvių 
Bendruomenės apylinkę; 3) veikliai 
remti Lietuvių Bendruomenę savo su- 
mManymais, darbai ir pinigais bei da- 
lyvavimu jos susirinkimuose, paren- 
gimuose ir rinkimuose.'' 

Balandžio mėnesį ruošiamasi ir Lie- 
tuvių Bendruomenės Tarybos rinki- 
mams, kurie įvyks gegužės 13-14 d. 
JAV vyriausioji rinkimų komisija, su- 
daryta LB centro valdybos šio sąsta- 
to: pirmininkas—R. Skipitis, nariai— 
dr. K. Drangelis, M. Mackevičius, J. 
Našliūnas, J. Talalas ir B. Vitkus. 

* Pasiryžimas steigti milijoninį fon- 
dą lietuvybės reikalams sėkmingai 
vykdomas. Kovo 19 d. Čikagoje šio 
fondo steigėjai ir Lietuvių Bendruo- 
menės atstovai išsiaiškino galimus 
sunkumus, Bendruomenei steigiant 
“Geležinį Fondą". Nutarta abu šiuos 
fondus sulieti į vieną ir pavadinti Lie- 
tuvių Fondu (Lithuanian Foundation). 
Tikslas lieka tas pats — sukelti lietu- 
vybės tikslams milijoną dolerių. Fon- 
das veiks Lietuvių Bendruomenės ri- 
bose. Milijono dolerių suma skiriama 
būsimai laisvai Lietuvai, procentai — 
kultūriniams reikalams tremtyje. Mi- 
lijoninio fondo iniciatoriai yra kultū- 
rininkai. Tarp jų pagrindinis dr. A. 
Razma. Kovo 19 d. įvykusiame Bend- 
ruomenės ir milijoninio fondo atstovų 
susirinkime jam pavesta sudaryti 5 
asmenų komisiją, kuri rūpinsis toli- 

mesniais Lietuvių Fondo organizavi- 
mo reikalais. Numatyta, kad fondo 
administravime dalyvaus aukojusieji 
1000 dol. ir jis bus jų apsaugoje, o 
palūkanas skirstys komisija, sudaryta 
iš Liet. Bendruomenės ir aukotojų at- 
stovų. Jieškoma geradarių su 1000 
dol., bet priimama kiekviena auka. 
Fondo idėja visuomenėje randa gyvo 
pritarimo. Jos įvykdymas mūsų da- 
bartinėse sąlygose laikomas įmanomu. 
Aukoms siųsti sąskaita atidaryta J. 
Mackevičiaus banke Standart Federal 
Savings, 4192 Archer Ave., Chicago, 
Ill. Einamosios. sąskaitos Nr. 89463. 

* Balandžio 9 d. Čikagoje iškilmin- 
gai pašventintas naujosios Šv. Kry- 
žiaus ligoninės kertinis akmuo. Ligo- 
ninę stato Seserys Kazimierietės. 

+ Pavergtųjų Tautų pirm. V. Sidzi- 
kauskas pasiuntė telegramą prez. J. 
Kennedžiui ir Anglijos min. pirm. 
Macmillanui, kurie kovo 5 d. tarėsi 
Vašingtone, kad atsimintų centrinę 
bei rytinę Europą. 

+ Brazilijoje uždaryta Lietuvos Pa- 
siuntinybė ir konsulatas. Tai padary- 
ta kovo 11 d. 

* Kovo 8 d. suėjo 100 metų, kai gi- 
mė aušrininkas ir visuomenės veikė- 
jas dr. Jonas Šliūpas. Sukaktis prisi- 
minta laisvojo pasaulio lietuvių spau- 
doje. Dr. J. šliūpas gimė 1861 m. ko- 
vo 8 d. Rakandžių kaime, šiaulių 
apskrity. 

* Kun. dr. Pranas Gaidamavičius - 
Gaida, mirus dr. A. šapokai, perėmė 
redaguoti “Tėviškės Žiburius". Laik- 
raščio redakcijoje jis jau anksčiau 
dirbo. 

* Dr. Povilas Reklaitis, LB Vokieti- 
joje krašto valdybos vicepirm., atvyko 
į Ameriką Vasario 16 gimnazijos rei- 
kalais. Ilgesnį laiką sustojo Čikagoje. 


Dr. P. Reklaitis meno istorijos klau- 


simais rašo mokslinius straipsnius 
lietuvių ir kitataučių spaudai. 

* Radijo valandėlė “Tėvynės prisi- 
minimai" Toronte veikia jau 10 metų. 
Jai vadovauja J. R. Simanavičius. 

* Balandžio mėn. suėjo 50 m., kai 
mirė dailininkas ir muzikas Mikalo- 
jus Konstantinas Čiurlionis. Mirė jis 
1911 balandžio 10 d. ši sukaktis mini- 
ma lietuvių spaudoje. Kai kuriose vie- 
tose suruošta akademinių paskaitų. 

* Patersone kovo 26 d. iškilmingai 
prakasta žemė naujai šv. Kazimiero 
lietuvių parapijos bažnyčiai. Iškilmė- 
se pamokslą pasakė prel. Jonas Bal- 
kūnas, pažymėdamas, jog per šį de- 
šimtmetį JAV statoma jau dešimta. 
lietuvių katalikų bažnyčia. 

* Liepos 2 d. Čikagoje ruošiama 
Dainų šventė. 


* Dail. Viktoro Vizgirdos tapybos 
darbų ir vitražų paroda atidaryta Či- 
kagoje Čiurlionio Galerijoje. Atidary- 
me kalbėjo dr. Juozas Girnius. 

* Dail. Telesforo Valiaus paveiks- 
las “Sekmadienis miške" Ontario Ka- 
rališkame Muziejuje įvykusioje gra- 
fikos parodoje laimėjo pirmąją pre- 
miją (The Sterling Trust Award). Be 
to, Grafikų Sąjunga Filadelfijoje (A. 
C.P.S.) jo tipografijos darbą 'Moti- 
na' atrinko Japonijai — Tokio miesto 
parodai. Dailininko apžvalginė paroda 
įvyko šią žiemą Toronto Centrinės 
Bibliotekos Galerijoje. 

* Dailininkų Juozo Akstino ir Vy- 
tauto Remeikos (abu iš Montrealio) 
tapybos paroda įvyko kovo 11-19 d. 
Čiurlionio Galerijoje Čikagoje. Parodą 
ruošė „Akademinio Jaunimo Korp. 
“Gintaras"'. 

* Dail. A. Rūkštelės tapybos paro- 
dą suruošė Lietuvių Kultūros Klubas 
Detroite kovo 5-12 d. Tarptautiniame 
Institute. Atidaryme kalbėjo Vytau- 
tas Alantas. 

* “Darbininko" koncerte Websterio 
salėje Niujorke dainavo solistai Sta- 
sys Baras ir Monika Kripkauskienė. 

* Savaitraščio “Vienybės" 75 m. ju- 
biliejus paminėtas svarios programos 
koncertu balandžio 16 d. Brooklyne 
Muzikos Akademijos salėje. 

* Jokūbo Stuko vadovaujamos ra- 
dijo programos 20 metų sukaktis taip 
pat atžymėta koncertu Niujorke Web- 
sterio salėje balandžio 30 d. 

* Lietuvių Akademinis Sambūris 
Montrealyje skiria ketvirtą Vinco 
Krėvės literatūrinę premiją už ge- 
riausią 1959-1960 m. išspausdintą ir 
nepremijuotą grožinės literatūros vei- 
kalą. Premijos dovana—500 dol. Ver- 
tinimo komisijon įeina: dr. I. Gražy- 
tė, M. Aukštaitė (Liet. Rašytojų D-jos 
atstovė), kun. dr. F. Jucevičius (KLB 
Montrealio Seimelio prezidiumo atsto- 
vas), P. Girdžius ir A. Kličius (Liet. 
Akademinio sambūrio pirm.). Premi- 
ja numatoma įteikti gegužės mėnesį. 

* Lietuvių Katalikų Mokslo Akade- 
mijos suvažiavime š.m. rugsėjo mėn. 
1-3 dienomis Čikagoje plenumo ir sek- 
cijų posėdžiuose mokslinius praneši- 
mus skaitys vysk. V. Brizgys, kun. V. 
Bagdanavičius, MIC, kun. dr. A. Bal- 
tinis, prof. dr. V. Bieliauskas, kun. 
dr. P. Celiešius, prof. dr. J. Eretas, 
prof. dr. Z. Ivinskis, prof. dr. A. Ku- 
čas, dr. VI. Litas, kun. prof. A. Liui- 
ma, S.J., prof. dr. č. Masaitis, kun. 
dr. K. Matulaitis, prof. dr. J. Pikūnas, 
prof. dr. A. Ramūnas, inž. J. Rugis, 
dr. A. šerkšnas, A. Vaičiulaitis, prof. 
dr. R. Zalubas ir dar kai kurie kiti 
intelektualai, daugiausia nagrinėdami 
krikščioniškosios kultūros problemas. 


* Katalikų Federacijos kongresas 
įvyks šiemet spalio mėn. Bostone. 


JAUNIMO DĖMESIUI 


Lietuviai pranciškonai kviečia lietuvius jaunuolius stoti į šv. Antano 
gimnaziją Kennebunkporte, Maine. Gimnazija turi visas valdžios mokyk- 
lų teises, bendrabutį, žaidimų salę, laboratoriją, biblioteką ir kitas auk- 
lėjimo priemones. Į programą įeina lietuvių kalba. Veikia keturios klasės. 
I pirmąją klasę priimami jaunuoliai, baigę pradžios mokyklą. Jau dabar 
galima registruotis ateinantiems mokslo metams. Visais gimnazijon iįsto- 


jimo reikalais rašoma rektoriui šiuo adresu: St. Anthony's High School, 
Kennebunkport, Maine. 

Žibutė M. Gaugėlaitė, M.D., Washington, D.C.; Kazys Brencius, 
Jonas Kubilius, Balys Vitkus, Chicago, III.; J. Klimas, E. Chicago, Ind.; 

